З А П И С Н И К


Од 13-тата Седница на Советот на Општината Битола одржана на 12.06.2026 година.
	Седницата се одржа во големата сала за седници на Советот на Општина Битола и почна со работа во 10:05 часот.
На седницата присуствуваа 30 членови на Советот: Бојан Бојкоски, Претседател на Советот, Горан Велевски, Никола Гагоски, Александар Дракуловски, Ангела Здравковска, Мартин Ивановски, Александар Јаневски, Кети Јосифовска, Илија Келепуровски, Иле Кочишки, Драги Крстев, Марина Крстиќ, Димитар Кузмановски, Александра Лазаревска, Златко Лозановски, Наташа Марковска, Валдета Мусаи Фејзуловска, Љубе Никлески, Петар Николовски, Кире Ризески, Софија Ристевска Петрушева, Јадранка Павловска, Јована Спасеноска, Јагода Талевска, Стефан Тековски, Гаврил Трајковски, Миле Трајковски, Александар Цветаноски, Иван Чулакоски и  Снежана Василевска.
Отсутен советник на Советот на Општина Битола беше членот Филип Поповски.
На седницата присуствуваа гости од јавните средствата за информирање и Директорите на сите ОУ ,Директорите на сите ЈП-ја кои имаа точки по дневниот ред,Градоначалникот на Општината Битола др.Тони Коњановски и претставници од општинската администрација.
Конфликт на интереси до почетокот на седницата имаа неколку советници.
Записниците од 11-тата и 12-тата Седница беа ставени на гласање и усвоени со 28 гласови ЗА.
Петар Николовски побара процедурално и рече,барам пауза пред да преминеме на гласање на дневниот ред, бидејќи на комисиските расправи имавме низа на прашања коишто од страна на директорите и од општинската администрација требаше да добиеме одговор,па до овој момент на службениот мејл нема пристигнато ниеден одговор од прашањата коишто ги имавме побарано на комисиските расправи.
Претседателот Бојан Бојкоски рече, Дневниот ред сеуште не е усвоен, кога ќе се усвои истиот по точките тогаш ќе имате можност за процедурално.
Претседателот Бојан Бојкоски, го прочита дневниот ред со 66 точки кој беше доставен до советниците и праша дали имаат предлог за измени и дополнување на истиот.
Претседателот Бојан Бојкоски зеде збор и рече, поради тоа што директорите на СОЕУ „Јане Сандански“ Битола и директорот на ОУ „Александар Турнуџев“ не присуствуваа на комисиите, предлагам точката завршна сметка за 2025 година на СОЕУ „Јане Сандански“ да биде повлечена од дневен ред, Годишен план за вработување на СОЕУ „Јане Сандански“ Битола за 2017год.  ,да се повлече од дневен ред и годишен план за вработување на ОУ „Александар Турунџев“ село Кукречани.Како дополнителни точки предлагам, бидејќи точката беше заборавена, а е составен дел на ребалансот на буџетот. Програма за измени и дополнување на програмата за животна средина на општина Битола за 2026 година да биде точкa на дневен ред и втора точка-Иницијатива за ослободување од комунална такса за угостителските објекти ресторани кафе барови во Старата Битолска чаршија да бидат ослободени од комунална такса.
43.)Завршна сметка за 2025 година на СОЕУ „Јане Сандански“ Битола.
55.) Годишен план за вработување во СОЕУ „Јане Сандански“ Битола за 2027 година.
60.) Годишен план за вработување во ООУ„Александар Турунџев” с.Кукуречани, Битола за 2027 година.
1.)Програма за измена и дополнување на Програма за животна средина на Општина Битола за 2026 година.
		2.)Иницијатива за ослободување од комунална такса за угостителски објекти ( ресторани и кафе барови) во Стара Битолска чаршија. 
		Советникот Љубе Никлески се јави за дополнување и измена на дневниот ред и рече, Предлагам дополнување на дневниот ред со уште една
точка,Одлука за дополнување на одлуката за утврдување на висината на надоместокот за користење на земјиште за општа употреба за поставена урбана опрема и поставување на урбана опрема за која не може да се наплаќа комунална такса на територија на општина Битола. Само да појаснам оваа одлука се однесува за киосците во Централното градско подрачје чии договори истекуваа на 30.6.2026 година и со оваа одлука се предлага тие склучат договори до 31.12.2026 година со цел да имаат доволен период за да најдат локации за продолжување на нивната работа.
		1.) Одлука за дополнување на Одлуката за утврдување на висината на надоместокот за користење на земјиште за општа употреба за поставување урбана опрема и поставување урбана опрема за која не може да се наплаќа комунална такса на територијата на Општина Битола.
Советничката Јована Спасеноска се јави за измена и дополнување на дневниот ред и рече, Предлог дополнителна точка на дневен ред. Донесување одлука за поставување на Луна парк. До советот беше доставено писмо за намера за поставување на Луна парк на територијата на општина Битола. Јас како млад човек сметам дека поставувањето на Луна парк ќе претставува значајна дополнителна содржина од забавен и рекреативен карактер за граѓаните на општина Битола, а особено за децата и младите, како и за посетителите на градот во текот на летниот период. Имајќи го предвид тоа дека Битола повеќе од 20 години нема луна парк, сметам дека ваквата иницијатива ќе придонесе за збогатување на туристичката и културно-забавната понуда на градот. Од тие причини предлагам оваа точка да биде вклучена во дневниот ред и се надевам дека ќе добие поддршка од сите членови на советот.
1.)Одлука за поставување на Луна парк во Општина Битола.
	Советничката Јадранка Павловска се јави за измена и дополнување на дневниот ред и рече, предлагам точка на дневен ред, а тоа е иницијатива до Советот на Општина Битола отворање јавна расправа во советот за ефектите од спроведувањето на оптимизацијата во основните училишта во општина Битола и донесување на препораки од истата кои ќе бидат проследени до Министерството за образование. Во интерес на законитото функционирање на основното образование, заштита на јавниот интерес и обезбедување еднаков пристап до квалитетно образование за сите ученици, поднесуваме иницијатива за разгледување на состојбите поврзани со процесот на оптимизацијата на основните училишта, распределбата на наставните часови и почитувањето на утврдената реонизација. Во изминатиот период се појавија сериозни сомнежи дека процесите поврзани со оптимизацијата не се спроведуваат врз основа на јасни објективни и законски критериуми, туку дека во одредени случаи се носат одлуки кои создаваат нерамнотежа помеѓу училиштата, го нарушуваат принципот на еднаков третман и директно влијаат врз правата на наставниот кадар и интересите на учениците. Во процесот на спроведување на оптимизацијата на образовниот систем потребно е да се пристапи внимателно, одговорно и со јасна визија за иднината на образованието. Оптимизацијата не смее да се сведува исклучиво на бројки и финансиски пресметки, туку пред се треба да го има предвид интересот на учениците, квалитетот на наставата и стабилноста на наставниот кадар. Посебно сакам да нагласам дека намалениот број на ученици не треба автоматски да значи намалување на бројот на паралелки во училиштата. Формирањето паралелки со помал број на ученици овозможува поквалитетна настава, поголемо внимание кон секој ученик и подобри услови за работа. Доколку намалениот број ученици доведе до укинување на паралелки, директна последица ќе биде намалување на фондот на часови и загрозување на работните места на наставниците. Затоа е неопходно да се преземат мерки со кои ќе се зачуваат постојаните паралелки, а со тоа ќе се обезбеди заштита на наставниот кадар. Наставниците не се трошок, туку најважната инвестиција во образованието.
Нивната стручност, искуство и посветеност се основа за успешен воспитно-образовен процес. Затоа секоја реформа мора да биде придружена со мерки
кои ќе гарантираат сигурност и стабилност на наставниците наместо создавање неизвесност и страв за нивниот професионален статус. Оптимизацијата треба да значи подобрување на условите за работа и квалитетот на образованието,а не намалување на можностите на учениците и наставниците. Само така ќе изградиме одржлив и квалитетен образовен систем кој ќе одговори на потребите на сегашните и идните генерации. Тука има советници кои се од редовите на наставниците и добро знаат во моментов за што зборувам и за што ја предлагам оваа иницијатива. Особено загрижува реонизацијата што во пракса покажува одредени слабости во однос на рамномерната распределба на учениците по училиштата. Заедно со демографските движења овие состојби се меѓу факторите што придонесуваат за потребата од оптимизација на образовната мрежа. Сепак, кога оптимизацијата делумно се темели и на неуравнотежени решенија во реонизацијата, се создава дополнителен притисок врз одделни училишта. Поради тоа се наметнува потребата од нејзино дополнително преиспитување и усогласување со реалните состојби на терен. Поради тоа бараме од советот да се утврди степенот на почитување на реонизацијата при запишување на учениците, да не се укинуваат паралелки поради намален број на запишани ученици, да се обезбеди стабилност и континуитет во функционирањето на паралелките и образовната мрежа, да им се даде време на училиштата да обезбедат услови за целодневна настава и да не им се измислуваат работни места како асистенти на одредено договорно време и повторно ќе спомнам да ги оставиме наставниците да си ја вршат својата работа, а не да стравуваат за својот професионален статус и работно место.
1.)Иницијатива за отворање јавна расправа во Советотза ефектите од спроведување на оптимизација во ООУ во Општина Битола и донесување на препораки од истата кој ќе бидат проследени до МОН.
Пауза 5 минути 
Предлогот на Претседателот Бојан Бојкоски за повлекување на точки од дневниот ред и дополнување со точки на дневниот ред:
43.)Завршна сметка за 2025 година на СОЕУ „Јане Сандански“ Битола,предлогот беше ставен на гласање и прифатен со 28 гласови ЗА.
55.) Годишен план за вработување во СОЕУ „Јане Сандански“ Битола за 2027 година, предлогот беше ставен на гласање и прифатен со 28 гласови ЗА.
60.) Годишен план за вработување во ООУ„Александар Турунџев” с.Кукуречани, Битола за 2027 година, предлогот беше ставен на гласање и прифатен со 28 гласови ЗА.
1.)Програма за измена и дополнување на Програма за животна средина на Општина Битола за 2026 година, предлогот беше ставен на гласање и прифатен со 28 гласови ЗА.
		2.)Иницијатива за ослободување од комунална такса за угостителски објекти ( ресторани и кафе барови) во Стара Битолска чаршија, предлогот беше ставен на гласање и прифатен со 28 гласови ЗА.
		Предлогот на советникот Љубе Никлески за измена и дополнување на дневниот ред:
		1.)Одлука за дополнување на Одлуката за утврдување на висината на надоместокот за користење на земјиште за општа употреба за поставување урбана опрема и поставување урбана опрема за која не може да се наплаќа комунална такса на територијата на Општина Битола, предлогот беше ставен на гласање и прифатен со 28 гласови ЗА.
		Предлогот на советничката Јована Спасеноска за измена и дополнување на дневниот ред:
		1.)Одлука за поставување на Луна парк во Општина Битола, предлогот беше ставен на гласање и прифатен со 28 гласови ЗА.
		Предлогот на советничката Јадранка Павловска за измена и дополнување на дневниот ред:
		1.)Иницијатива за отворање јавна расправа во Советотза ефектите од спроведување на оптимизација во ООУ во Општина Битола и донесување на препораки од истата кој ќе бидат проследени до МОН,предлогот беше ставен на гласање и не беше прифатен со 12 гласови ЗА,2 гласови Против и 14 гласови Воздржани.
		Претседателот на Советот Бојан Бојкоски рече,Сакам да образложам до колешката Јадранка Павловска,зошто не ја поддржавме оваа иницијатива,веќе во вчерашниот ден имаше генерално собрание на заедницата на Локалните Самоуправи и во текот на вчерашниот ден се одржа состанок работна група формирана од градоначалниците во ЗЕЛС, вклучувајќи од сите политички партии каде што се отвори дијалог по однос на оптимизацијата и се оствари средба со Министерката за образование со цел да се разговара на оваа тема. Затоа сметавме како Советничка група дека ваквото разговарање во советот нема да има никаков ефект во веќе почнатите преговори и разговори со Министерката за образование, бидејќи процесот е веќе отпочнат и се разговара на ниво градоначалници со министерка. Затоа не дадовме поддршка. Иначе секако дека ваквата дебата ќе биде потребна и веќе имаше неколку тука дебати помеѓу директорите, наставниците и Министерството за образование во периодот којшто е изминат.

За работа на седницата беше предложен и прифатен ( 21 глас ЗА и 5 гласови Против ) следниот


Д Н Е В Е Н    Р Е Д	


1. Измена и дополнување на Буџетот на Општина Битола за 2026 година.
2. Одлука за измена на Одлуката за извршување на Буџетот на Општина Битола за 2026 година.
3. Одлука за измена на Одлуката за утврдување на вредност на бодот за платите на државните службеници за 2026 година.
4. Измена на Буџетскиот календар за 2026 година.
5. Програма измена и дополнување на Програмата за субвенционирање на јавните комунални претпријатија основани од Општина Битола и останати субвенции на Општина Битола за 2026 година.
6. Квартален извештај за првиот квартал на Буџетот на Општина Битола за 2026 година.
7. Програма за измена на Програмата за развојни планови на Општина Битола за периодот 2026-2028 година.
8. Програма за измени и дополнување на Програмата за уредување на градежното земјиште на подрачјето на Општина Битола за 2026 година.
9. Програма за измени и дополнување на Програма за користење и одржување на јавното осветлување на подрачјето на Општина Битола за 2026 година.
10. Програма за измени и дополнување на Програма за одржување на комунални објекти и инсталации, локална патна мрежа и улици во Општина Битола за 2026 година.
11. Програма за измени и дополнување на Програмата за економски развој на Општина Битола за 2026 година.
12. Програма за измена и дополнување на Програмата на финансирање и изработка на Урбанистички планови на подрачјето на Општина Битола за 2026 година.
13. Програма за измени и дополнување на Програма за еднакви можности за 2026 година.
14. Програма за измени и дополнување на Програма за активности во областа на спортот и младите во Општина Битола за 2026 година.
15. Програма за измени на Програма за култура во Општина Битола за 2026 година.
16. Програма за измени и дополнување на Програмата за јавни дејности (образование) на Општина Битола за 2026 година.

17. Завршна сметка за финансиското работење на ЈП „Комуналец” за 2025 година. 
18. Извештај за работата на ЈП „Комуналец” Битола за 2025 година.
19. Извештај за реализација на Програмите за одржување на ЈЗП и јавна чистота во Општина Битола од ЈП „Комуналец“Битола за 2025 година.
20. Завршна сметка за финансиското работење на КЈП „Нискоградба” за 2025 година.
21. [bookmark: _Hlk132698225]Извештај за работата на КЈП „Нискоградба” за 2025 година.
22. Завршна сметка за финансиското работење на ЈП „Пазари” за 2025 година.
23. [bookmark: _Hlk132698246]Извештај за работата на ЈП „Пазари” за 2025 година.
24. Завршна сметка за финансиското работење на ЈКП „Водовод” за 2025 година.

Пред да се започнат дискусиите по точките од днвениот ред,  Градоначалникот Тони Коњановски имаше свое обраќање.
На денешната седница на Советот на Општина Битола, меѓу другите точки е и ребалансот на Буџетот на Општина Битола за 2026 година. 
Во продолжение интегрално Ви го пренесуваме обраќањето на градоначалникот Тони Коњановски.
Се наоѓаме на половина од 2026 година, со многу проекти чија релизација на терен веќе е видлива, многу предизвици со кои се соочивме од различни причини, но и многу планови и проекти со кои треба да продолжиме до крајот на оваа календарска година.Успешноста на реализацијата, не зависи само од планираната динамика, туку и од умешноста брзо да се интервенира во одредени проблематични ситуации. Она што е најважно за нас е да не постои застој, а работните активности успешно да се завршуваат согласно проектната документација и законската регулатива.Добро познатиот факт дека со Владина поддршка реализираме 80 проекти, говори дека работата на терен е интензивна, а оваа градежна сезона и многу реализирани проекти ќе бидат видливи.Денес, кога точка на дневен ред е Ребалансот на буџетот, сакам да потенцирам дека од страна на Министерството за финансии имаме проширена буџетска рамка од 47.674.959,00 денари, со што висината на основниот Буџет на Општина Битола за 2026 година изнесува 1.697.941.000,00 денари. Заедно со приходите од самофинансирачки активности, дотации, донации, вкупниот буџет на Општината Битола ќе изнесува 3.238.507.000,00 денари.Усвојувањето на денешниот ребаланс на Буџетот, ќе овозможи понатамошна успешна реализација на сите планирани проекти и програми.Од тоа што е посебно значајно сакам да истакнам дека со овој ребаланс се вршат измени во неколку програми меѓу кои: Програмата за образование, каде се дообезбедуваат средства со цел понатамошно успешно функционирање на училиштата, Програмата за животна средина – каде планираме 5.000.000 денари за набавка на електрични велосипеди, што је потврдува нашата тенденција за Битола да стане вело град, преку создавање на вело инфраструктура, но и набавка на велосипеди кои ќе можат да ги користат граѓаните.Измени има Програмата за економски развој, каде меѓудругото внесуваме меѓународен проект за подобрување на квалитетот на водоснабдувањето, со посебен акцент на руралните места, а средствата ги зголемуваме и кај проектите за енергетска ефикасност, реконструкција на капацитети во енергетиката, во програмата за одржување и заштита на локални патишта, улици и регулирање на режим на сообраќај, во делот на изградба и реконструкција на локални патишта и улици, изградба на системи за водоснабдување, како и изведба на системи за одведување и пречистување на отпадни води.Капиталните проекти кои веќе ги реализираме се во завршна фаза, а тука се вбројуваат боксерската сала, изградбата на новата противпожарна зграда, привршуваат работите и на градинката кај ОУ „Климент Охридски“, во градинката во АРМ.Во тек се градежните активности со кои се реконструира објектот во населбата „Буковски ливади“, а кој ќе биде подрачно училиште на ООУ „Коле Канински“, се работи и на изградбата на спортската сала во Бистрица.Активности се реализираат и на булеварскиот влез на Битола, каде наскоро ќе започна и хортикултурното уредување од страна на ЈП Комуналец.Она што во 2019 година Советот го донесе како иницијатива за враќање на Плоштадот „Гоце Делчев“ во неговиот поранешен облик и содржина во централното градско подрачје, денес преку форумски сесии и партиципативност на граѓаните, се обидуваме да најдеме најдобро решение кое во овој период ќе одговара на Плоштадот и централното градско јадро.
Исто така, тоа што со Одлука на еден од претходните состави на Советот во 2020 година, значеше усвојување сообраќајна студија и идеен сообраќаен проект со динамичка микроскопска симулација и организирање на режим на сообраќај во централно градско подрачје, денес врз основа на изготвен проект од оваа Локална самоуправа се реализира на крстосниците на улица „Широк Сокак“ со улица „Димитар Илиевски Мурато“ и со улица „Солунска“ и воведување на пешачка зона на Плоштад „Гоце Делчев “ во Битола.После реконструкцијата на улицата СРУ 5, веќе во напредна фаза е постапката со ЕВН за дислокација на трансформаторот на оваа улица и создавање можност за напојување на електрични автобуси.Поддршката на спортот продолжува да биде важен мотив за нас, а веќе работиме на решенија кои ќе значат поддршка за понатамошен напредок, одржливост и високи резултати.Важно е да се спомене дека со реконструкцијата на спортските игралишта опфатени се вкупно 24 спортски терени, како и изградба на 3 типски спортски сали, нешто што во изминатите години не било направено.Обезбедуваме нови паркинг места во старото градско јадро. Започнати се активностите кај старо финансов каде ќе има паркинг простор, а таму се реконструира и улицата „Браќа Џаферови“, потоа паркинг простори кај Ат Пазар, кај хеликоптерот, кај Кифлата и Овчи пазар, како и на СТУ9.Ова се само дел од активностите, кои во овој период интензивно се одвиваат во Битола. Ребалансот на буџетот значи поддршка на реализацијата, плановите и можностите за нови проекти во Битола.За секоја дилема, во однос на било која област од надлежноста на локалната самоуправа, почитувани советници, повелете со советнички прашања. Ви благодарам за вниманието и тука сум да одговорам на Вашите прашања.
Драги Крстев се јави за поставување на советнички прашања и рече, моите прашања денес се однесуваат на три суштински теми реалноста на ребалансот, отчетноста на јавните претпријатија и безбедноста на новите сообраќајни решенија. Сметам дека Битола има право на јасни одговори, а не на општи фрази. Така да, првото прашање г-не Градоначалник дали ребалансот на буџетот за 2026 година е признание дека првичниот буџет бил нереален, нереално испланиран, со политички желби наместо со реални приоритети? Ова ќе го образложам со тоа што во образложението за ребалансот се зборува за економичност, рационалност,фискална одговорност, отчетност и транспарентност, но во исто време забележуваме нови прераспределби, одложени обврски, ниска реализација на дел од програмите и повторно внесување проекти без јасна динамика. Па така барам конкретен одговор. Колку од проектите во ребалансот се навистина финансиски обезбедени и реално изводливи за 2026 година, а колку само се политички најави, бидејќи се ставени во буџет без израсен рок, извор на финансирање и одговорност и реализација. Второто прашање. Зошто советот расправа за ребаланс и нови трошења, а претходно нема целосна и навремена расправа за завршните сметки, загубите, долговите и финансиската состојба на јавните претпријатија. Граѓаните секојдневно слушаат за поскапување субвенции, загуби и нови барања за пари, а советот нема целосна слика колку должат јавните претпријатија, колку наплатуваат, колку губат и што реално испорачуваат како услуга. Така да барам да ми одговорите дали пред секој иден ребаланс ќе доставувате целосна табела за сите јавни претпријатија со приходи, расходи, загуба или добивка, долгови, побарувања, субвенции од општината, број на вработени и конкретни планови за санација на овие загубари. Затоа што сметам дека ребаланс без претходна отчетност е финансиска амнестија за лошо управување. Почитуван градоначалник и третото прашање дали за новите сообраќајни решенија коишто ги споменавте во Битола како семафори, пешачки премини и промени во режимот на движење, постои сообраќајна студија и безбедносна проценка или тие се поставуваат парцијално без целосна анализа на последиците? Па затоа барам конкретно да одговорите за семафорите што се поставуваат, вклучително и доколку се користат постојни столбови или канделабри има техничка проверка, статичка проценка, електропроект, ревизија и согласност со надлежните служби. Сметам дека безбедноста и во сообраќајот не смее да биде прашање на привазација. Граѓаните треба да знаат дали решенијата се направени стручно и законито или само се презентираат како уште еден проект за јавноста.
Димитар Кузмановски се јави за советнички прашања и рече, Денес нема да ве прашам за динамиката на изведба на улицата позади уредот за да не ве ставам повторно во незгодна ситуација да треба да се извинувате бидејќи поминаа два месеци од кога се извинивте и рековте дека за најскоро време ќе биде завршена. Нема да ве прашам ни за катастрофалните сообраќајни решенија на новиот булеварски влез со тие пластики наликува на пластичарска улица. А видовме и некни со краткиот дожд од само еден час што се случи таму. Целосно се поплави. Нема да ве прашам ни за динамиката на сите останати проекти,ги гледаме туку ќе ве прашам за едно прашање кое е основа за да водиме грижа за еден град. Тоа е за неискосените јавни површини на територија на општина Битола. Ја зголемивме цената за јавно зеленило на граѓаните. Дополнително општината му дава многу средства на јавното претпријатие Комуналец за да ги одржува, а еве веќе дојдовме месец јуни во 90% од тие зелени површини никаде не е искосено. Пример ќе ви дам за паркчето во Ушици. Некаде комуналец треба да инкасира за одржување на тоа парче околу 100,000 денари по програмата која е тука изгласена. Досега ниеднаш не е искосено. Благодарение на ентузијасти комшии кои сами го косат, го одржуваат, го чистат, значи до јуни месец ниеднаш не е искосено. И дополнително кога сме кај паркчето во Ушици, бидејќи таму прославувавте Коледе заедно со моите комшии, му обеќавте дека треба да направите таму неколку нови клупи. Му кажувавте каде ќе стојат канделабри, па прашуваат до каде е тоа, бидејќи ни клупи, ни канделабри сеуште немаат видено. И уште едно дополнително прашање кое го поставуваат граѓаните. Значи не говорам за овие инфраструктурни проекти граѓаните следат каква е нивната динамика. Добро е што има желба да се работи, но динамиката е катастрофална. Ќе ве прашам до каде е прскањето за комарци? Кога ќе излеземе со сопствените деца во нашиот градски парк, неподносливо е после 7 часот да се шета затоа што има премногу комарци. Иста е ситуацијата и во останатите населби. Значи ви поставувам две прашања кои мислам дека на денешен ден не треба да се поставуваат. Да се коси тревата и да се прска за комарци е една основа за функционирање на една ЛокалнаСамоуправа. Ќе ве замолам за одговори. Нема да ве прашам исто така за јавните претпријатија. Ќе дојдат на ред за нивната загуба од околу 2 милиони евра. Се надевам нешто ќе одговорите на поставените прашања на колегата Драги Крстев, но и ќе дојдат на дневен ред ќе дискутираме исто така.
Јадранка Павловска се јави за советнички прашање и рече, јас со моето прашање ќе се надоврзам на пред малку поднесената иницијатива од моја страна која беше одбиена со образложение дека веќе течат разговори меѓу вас градоначалниците и Министерката за образование и дека тука веќе се расправа има јавни расправи и дебати со наставниците и директорите. Па  би сакала да ве прашам во кој правец одат тие разговори и јавни расправи и лично вие како ја оценувате оваа оптимизација во основните училишта?
Петар Николовски се јави за советничко прашање и рече, би сакал да ви поставам неколку прашања.Токму од оваа говорница, пред неколку месеци побаравте поскапување на услугите на граѓаните што ги добиваат од општинските претпријатија во нашиот град. Па кажавте дека лично вие ќе побарате одговорност доколку оваа ситуација сеуште се случува.На комисија побаравме  од директорите план за санација на загубите коишто ги имаат. Кажано ни беше и пред почетокот на оваа седница побарав од претседателот да се прекине седницата и да се побара одговори на прашањата коишто советниците на комисиските расправи ги поставија до директорите и до дел од општинската администрација. Не знам што се крие и зошто вакви долги редови и вие сте биле градоначалник советник во советот на општина Битола. Би сакал дополнително прво каква ќе побарате одговорност од директорите, а би сакал како поранешен советник дали во функционирањето на советот се случило во еден ден да се има и ребаланс на буџет и завршни сметки и годишни плани планови за вработување и извештајот за реализација на првиот квартал. Многу е симптоматично што се крие од очите на јавноста.Второто мое прашање е како склучивте договор со 10 милиони денари,односно дополнително финансирање со РК Еурофарм,кога не побаравте измена на програмата за спорт, односно кој ќе биди жртвата, на кој ќе му се намали од финансиските средства што се предвидени веќе со буџетот, односно 81 милион денари програмата за спорт, а овие 10 милиони денари никаде не ги видовме. Трето прашање би сакал да ми одговорите на што се должи слабата реализација на првиот квартал по подоцна детално ќе елаборирам  на оваа тема. Знаете и самите дека последните три години има енормен тренд на намалување на реализација на првиот квартал,четвртото мое мое прашање е зошто општина Битола има 137 милиони денари генерирани обврски коишто ни се платени за првиот квартал. Зошто во програмите за образование имаме дефинирано ставки за комунални трошоци? Парите како што видовме од извештајот за првиот квартал не се потрошени, ги има на сметката, но не се префрлуваат до училиштата и со тоа и училиштата и јавните претпријатија и општината има генерирано обврски од некаде 6 милиони евра. Па очекувам одговор од вас.
Никола Гагоски се јави за советнички прашања и рече, Сакам да ве прашам уште колку пати ќе се сликате пред започнатата нова зграда на пожарната и уште колку пати треба да да се сликате таму за таа да го види светлото на крајот од денот. Второ прашање ми е исто уште колку пати ќе се сликате кај затворениот базен во ОУ „Даме Груев“, бидејќи тој требаше да биди како што вие најавивте готов минатото лето, а за неколку дена календарски почнува и летото 2026 година.
Пауза 10 минути
Градоначалникот Тони Коњановски рече, Господинот Крстев имаше прашање -Дали бил нереално испланиран ребалансот и за потребата, секако свесни сте сите дека ребаланси секогаш се потребни. Никогаш не може да се планира од почеток се она како што треба. Секогаш и доаѓаат ситуации каде што мора да се интервенира и тоа е нормална и законска обврска мислам не е нешто противно од вообичаено или од законот и не би се согласил дека реализацијата не е ниска апсолутно за расправата за завршните сметки. Мислам дека комисиската расправа дел следев беше сосема доволна да се објаснат од страна на директорите сите прашања и дилеми кои ги имате. Секогаш може да биде подобро. Јас тоа го инсистирам секојдневно од нивното работење, меѓутоа нивно е да одговорат на сите ваши поставени прашања. Дали со новите сообраќајни решенија, дали се во склад, верувајте согласно законската регулатива никогаш не би се осмелиле да направиме нешто што не е согласно законот и согласно правилниците сите се поминати и во делот на проектирањето меѓутоа и во делот на сообраќајниот режим кој го добиваме од страна на Министерството за внатрешни работи согласно со сообраќајната документација и тука нема никакви дилеми. Мислам и јавноста и вие да бидете потполно во тоа спокојни. Никој не би се осмелил нешто да направи што не е во ред. Така беше и со ситуацијата. Еве ќе ја напоменам и ако не беше прашана и со трансформаторот на местото. Сообраќајниот режим е дозволен онаков како што е никој не би дозволил такво сообраќајно решение со велосипедската патека и фамозниот трансформатор кој се спомнува често ако нешто го загрозуваше безбедноста на сообраќајот.Тоа не е измислица на градоначалник или на совет тоа е сето согласно законската документација. Во однос на забелешките кои ги имаше советникот Димитар Кузмановски, Козара и така натаму, активностите таму се интензивирани по застојот кој го имаше, Точно јас се извинив пред граѓаните и секогаш сум спремен да поднесам и дел од одговорноста зошто е тоа така. Верувајте, напори се правеа сето тоа да се усклади меѓу повеќето институции кои беа надлежни во тој дел и не сакам на никого да ја префрлам и одговорноста, меѓутоа факт е дека дека е така и јас се надевам дека тој дел на градот, велам со една стара градска инфраструктура, со многу проблеми во наоѓањето на законски можности на крајот ќе го види секако светлото на денот и жители од овој комплекс на неколку улици конечно ќе имаат и поквалитетно водоснабдување, ќе имаат поквалитетен одвод на отпадните води, секако и сето она што значи пат на инфраструктура. За јавните површини и уредувањето на јавните површини,точно е ЈП Нискоградба и Комуналец се грижи за одржувањето и тоа знае само директорот и јас во секојдневната уште утринска расправа или брифинг како да го наречам за се она што може да се направи ги вложуваат максималните напори. Меѓутоа јас исто кажувам дека секогаш може подобро и градот треба да биди со посредени зелени површини и со исчистени улици. Редовно веќе улиците се мијат минатата и претходната година секојдневно во летниот период,сето тоа треба да биде посредено и поуредено и така ќе настојуваме. Во делот на паркот Ушици тоа е еден од деловите во градот каде што треба секогаш јавното претпријатие да интервенира, меѓутоа и капацитетите на претпријатието, можностите и со човечки кадар се такви да некогаш ќе има и за остатоци. Во делот на процесот на превентивните мерки, програмата за дезинфекција, дезинсекција, дератизација. Тука можам одговорно да кажам и во контакт со изведувачот Центарот за јавно здравје од Битола каде што работев таа се спроведува согласно и регулативата законска за два пати спроведување на процесот на дератизација годишно и најмалку три пати или според потребите на секој град за спроведување на процесот на дезинсекција. Знам за забелешките на граѓаните тоа секоја година е принцип сме одговарале и објаснувале. Можам да кажам дека првата пролетната дератизација е спроведена во законскиот рок. Направени се двете фази на ларвицидно третирање, значи за ларвите на комарецот и една фаза на превентивната адултицидна, односно за зрелите женки на комарецот. Значи извршена е првата фаза,периодот е таков променлив со дожд и сонце, што погодува за развојот на инсектите и верувајте дека ништо невообичаено не е, дури ситуацијата и подобра од минатата година. Имаме акцијата која ја спроведуваат луѓе експерти кои години се занимаваат со тоа третирање, Битола со сигурност можам да кажам еден од градовите кој многу сериозно и многу одговорно си ја презема оваа одговорност и активност.Во делот на прашањето на советничка Павловска за оптимизацијата.Видете тоа е процес кој да ве потсетам е започнат уште во еден период пред пет или шест години ако не се лажам со претходната влада и континуитет има и сегашнава Влада. Ништо невообичаено и процесите се одвиваат онака како што треба да се да се одвиваат, Не е идеја некој да остане без работа, односно сите вработени кои имаат решенија на неопределено работно време да имаат соодветна заштита. Се работи за рационализација и на трошоците и на персоналот. Да престанеме со она што во години наназад се правело. Трупање на персонал без некаков план за тоа. Секако тука Министерството е активно вклучено и точно она што го кажа Претседателот на советот Бојкоски на вчерашната седница на ЗЕУС, заедницата на Локални Самоуправи, една од точките на токму на барање на градоначалниците беше информација или поконкретни чекори во делот на овој процес на оптимизација,решенијата секако ќе бидат и тековно реализирани и анализирани состојбите, меѓутоа верувајте дека тоа е основата никој да не остане од вработените без свое работно место. Меѓутоа и реонизацијата да си ја почитуваме во градот имајќи во предвид дека дел од училиштата водат борба за дете повеќе,но тоа е процес кој ние го разговараме со директорите и кој треба тотално да си  почитуваат тој процес на реонизација и секако оптимизацијата во целото свое значење. Така да ве уверувам дека процесот ќе продолжи. Тој е започнат кажав од минатата Влада што не значи дека бил погрешен меѓутоа велам процесот треба систематски дел по дел да се одвива и тоа ќе се спроведува тука. Секако се и процесот на целодневна настава кој треба да се одвива веќе во Скопје. Тоа е практика повеќе години наназад, меѓутоа тоа зависи од капацитетите на училиштата и е добро и за децата и за родителите. Николовски Имаше  дилема гледав и медиумиска имаше изјава ваша или на вашата партија зошто е набиена? Воопшто не е набиена е согласно законот и согласно законот за Локална Самоуправа и она што го имаме нашиот правилник за работа. Значи тука сме да работиме, да го одработиме својот дел. Секој со своите надлежности, градоначалникот, советници, претседател на совет. Значи тука не гледам нешто спорно во тој дел за слабата реализација на кварталот воопшто не е. Можеби впечатокот е таков со однос на тоа дека и буџетот е зголемен, па изгледа реализацијата дека е мала во тие граници. Меѓутоа апсолутно не е така. Ќе имате денес дискусија и тоа ќе го разговарате,редовно се сервисираат сите обврски. Општината е ликвидна, тоа можам 100% да ви го гарантирам во тој дел. Во делот на прашањата од Гагоски за сликањето кај пожарната или кај базенот Даме Груев. Па видете ние секој проект треба и заедно, не само јас него и вие заедно да одиме на лице место и мислам дека така и треба да да продолжиме. Сето што е добро да го кажеме, сето што не е добро да го искритикуваме реално во границите на она што е навистина реална состојба на ТР. Пожарната е еден од капиталните објекти. Битола велам ќе добие нов противпожарен објект кој го заслужува со оглед на тоа дека една од најстарите се дека има дека е регионално поставена и согласно она што јас го имам како информација е со многу добар капацитет во делот на опременоста која има, во однос на другите да не зборуваме за персоналот персоналот ќе се надополнува меѓутоа техничката опременост е на прилично високо ниво со новата противпожарна зграда која се надевам секако таму знаете дека тој проект е широко прифатен и од меѓународната заеднца, Значи наш партнер ајде да кажам условно во делот на завршниот дел со 1 милион долари е фактички Министерството за одбрана на Соединетите Американски Држави. Ние се обративме до амбасадата во еден период проектот беше одлично прифатен и тие не би вложиле во нешто што не е така се работи внатре, се работи на партерното уредување, паркинг просторот околу нив со сите предизвици кои се наоѓаат. Меѓутоа, факт е дека градот ќе има противпожарна зграда и не е лесно, знаете вие и во делот на нискоградбата и во делот на високоградбата да се направи еден објект. Можеби е чудно за сите нас, меѓутоа такви се условите и со оперативата.Меѓутоа во роковите се почитуваат и тоа е објект кој а ние вложивме негде околу песетина, ако не се лажам милиони денари. Ако на тоа го дополниме и ова ќе имаме многу современ објект кој ќе ги задоволува потребите на регионот. Базенот Даме Груев една приказна од друго време, минатата Влада секако можеби со добри намери да направи нешто во делот на инфраструктурата. Ги започнала тој проект на неколку базени во неколку градови во државава. Некои се веќе завршени, некои се во завршна фаза. Ние сме во онаа фаза кога фактички би сакале да се отклонат сите недостатоци или недоречености како не би имале проблем со понатамошното функционирање. Таму и партерно се уредува просторот, односно базенот ќе се вклопи во она што го работиме во кругот на училиштето Даме Груев со уредувањето на спортските терени. Така да ќе имаме еден ајде да го кажам мал мини спортски комплекс,тоа е сепак еден комплициран захват. Тоа е мал објект, мал спортски базен кој ќе одговара секако на потребите и на децата, не само од тоа училиште, Нема да биде лесно ни со управувањето, оти со тој базен после се отстапува на Локалната Самоуправа и на тоа треба да размислуваме на одржливоста на самиот базен. Не е само обезено да се пресече лентата  да се пушти во употреба. Меѓутоа знаете дека имаше застој од оправдани причини. Мислам дека се работеше за изведувачот кој го работеше оваа влада најде начин да ги продолжи активностите на терен таму. Така да скоро ќе го видиме и тој базен. Во некои градови се пуштени, во некои не. Ние сакаме едноставно да биде сето онака како што треба да да биде, да не би се соочиле со дополнителни проблеми понатаму во функционирањето на базенот. Мислам дека опфатив отприлика се може и писмено да ви се дојасни за некои прашања кои би се јавиле на темата. Секогаш сме отворени за дискусија нема скриени теми и да сакате нешто да скриете мислам транспарентноста ни е на високо ниво и тоа го потврдиле и меѓународни невладини институции кои се занимаваат со таа проблематика. Јас уверувам дека така ќе продолжиме понатаму. А добредојдена е секоја ваша сугестија, интервенција, идеја која ја давате и само така можеме  да одиме понатаму. Јас секогаш велам подадената рака и од моја и од ваша страна секогаш можеме да правиме нешто за градот, а и граѓаните го препознаваат тоа. Верувајте ако одиме во таа насока со обвинувања, меѓусебни препирки ништо нема добро да има за градот. Ќе си поминат мандатите, нема да оставиме никаков траг. Не е тоа мотивот на, претпоставувам на секој од нас овде.
Никола Гагоски се обрати до Градоначалникот и рече, Градоначалник во Битола има една улица Солунска 269 каде што има 20 до 30 куќи. Дали сте биле на таа улица да видите дека кога е врнежливо времето граѓаните односно жителите на таа улица се даваат во кал, а кога е сончево се гушат во прашина.
Драги Крстев рече,јасно е кога нема суштински одговори, најлесно да се каже опозицијата е слаба, не знае процедури, само критикува. Да се разбереме, опозицијата не е тука да ви аплодира, туку да прашува, контролира и да бара одговорност. На едноставно прашање колку готови проекти имате за 2026 година, добиваме одговор во кој се се прикажува како една голема работа. Една улица се брои во три проекти. Водовод посебно, канализација посебно, коловоз посебно. Стар проект од 2025 година како постаментот за споменикот Александар Турунџев се прикажува како проект за 2026 год., образовни проекти се препакуваат како комунални и потоа ни велите опозицијата не разбира процедури. Не, почитувани, јас мислам дека затоа што разбираме, затоа прашуваме. Градоначалниче, голема работа не е кога ќе натрупате материјали во еден ден. Голема работа е кога има резултат, анализа, план и одговорност. Ако јавните претпријатија имаат загуби, тоа не се прикрива со самофалба. Ако училиштата имат долгови, тоа не се прикрива со напад врз опозицијата. Ако проектите се префрлаат од година во година, тоа не е развој, тоа е одложување. Ако една улица ја броите три пати, тоа не е работа, тоа е политичко книговодство. Затоа вистинската слабост не е прашањето на опозицијата. Вистинската слабост кога власта нема јасен одговор. Битола не бара цинизам кон опозицијата. Битола бара одговорност. Се служите секогаш со на наше прашање тоа е проект од не знам кое време. Од кое време пет години сметам дека се доволен период на сите овие прашања да се дадат јасни одговори кога овие проекти ќе бидат завршени. Така да сметам градоначалниче дека доколку не сте спремни денес да ги наброите тие проекти, не сте спремни денес да ги прикажете и сообраќајни проекти, ве молам еве сега се обраќам писмено да ми ги доставите на увид да ги видам дали е тоа така, затоа што ние имаме сериозни сомнежи дека не е баш тоа така.
Петар Николовски имам дополнително прашање бидејќи не ми одговоривте директно за договорот со Еурофарм и дополнителните 10 милиони денари коишто треба општина Битола да ги обезбеди што ќе се случува и со ФК Пелистер, бидејќи бевме сведоци дека енормна сума на пари изминатите години трошела општина Битола, резултатот е испаѓање во втора втора лига и дополнително прашање имам колку од склучените договори коишто ги има општина Битола по однос на јавни набавки, односно имам некои податоци дека 67% од јавните набавки се со еден понудувач. Па би сакал да ми елаборирате и доколку не можете сега да ми одговорите на писмено да ги добиеме сите договори коишто општина Битола ги има склучено.
Градоначалникот на Општината Битола др. Тони Коњановски за појаснувањата кои треба можеби да се дадат, не се работи за никакво избегнување на одговори. Се извинувам за Солунска 269 навистина немам информации. Еве ќе ве замолам заедно да видиме. Мислам Солунска знам, али не би знаел точно за која локација се работи, ама тоа ќе го ќе го разговараме секако. Во делот на проектите, јас писмено ќе ви ги доставам и ако некој не може да биде во овој момент со сигурност можам да ве кажам дека на 15сетина ако не и повеќе локации се работи во градот и ако тоа не може да го видите од една страна се критикува зошто градот е раскопан зошто се работи на повеќе места зошто има прашања итн. ако во изминатиот мандат и овај повторно велам не е тоа заслуга моја лична тука и секако и советот ако воопшто не сме увиделе дека се работи со која динамика за тоа можеме да разговараме дека има на терен се јавуваат нови предизвици како што беше со Козара, како што и на многу други локации, меѓутоа дека не се работи,тоа неможи да секажи . Јас ќе ви ги доставам и писмено точно на кои локации, во која фаза се. Иначе, Општина Битола јавно е истакната како општина со најголем дел на проекти од таканаречениот унгарски кредит во делот на повикот за инфраструктурни проектите кои беа на влада 65 на број беа и ако тоа не е доволно меѓутоа точно проблемот стално кажувам треба тие и да се сработат Не само да се добијават, меѓутоа некој ги сработил таа јавна администрација која често се критикува или во изминат во минатиот период и со огромни притисоци се соочуваше некој тоа треба да го сработи да ги поднесе тие проекти кои ќе бидат спремни за реализација и на тие проекти се работи и тие проекти фактички граѓаните ќе оценат на крајот од мандатот колку е тоа завршено, што е сработено, како е во со која динамика е направено. Меѓутоа факт е и бројките зборуваат и тука нема криење, нема нити задни намери. А во односот на тоа дека никогаш не сум се однесувал некоректно према опозицијата, секогаш велам треба да бидеме партнери. Што е појака опозицијата тоа е подобро за сите и генерално и на централно, меѓутоа уште повеќе на локално ниво. Зошто фактички и едните и другите работиме за градот. Вашите идеи не се лоши. нема. Меѓутоа, можеби пристапот или приоритетот можеби тука треба да се разговара. Иначе апсолутно сите ние живееме во овој град и си го сакаме градот секој на свој начин. Не постои овде некој од нас кој не го сака, а далеку од тоа дека треба да се навредуваме. Зошто повторно велам битолската јавност е доволно мудра, доволно и паметна, интелигентна да препознае конструктивна дискусија. Јас затоа стално апелирам да си го додржиме нивото и мислам дека одиме во права насока и дека овој состав генерално на советот можеби подобар и така треба да биде еден од друг. За јавните набавки секако ќе добиете информација на писмено која е и како е, во која фаза, колку ги има, како се реализирани. Јас знам дека секојдневно топови потпишувам и апсолутно тоа е едно од одделенијата кои можеби има најмногу работа, зошто не е лесно да се направи цела документација. Знаете за тоа добро иако јас сум убеден дека тие совесно и адекватно и нема тука застој во тој дел апсолутно никаков. Дали е една или две фирми знаете и сами не можете воопшто да насочите како и што не постои начин,во градов тие сме кои сме, фирмите се тие кои се. Јас често велам дека можеби некогаш не можат да одговорат аплицирајќи на повеќе проекти и во други градови. Меѓутоа тоа ни е тоа ни е капацитетот и на градежната оператива, треба инвестирање во тој дел, треба човечки потенцијал кој ни фали. Често гледаме сведоци сме на улица со помал број можеби вработени, меѓутоа тоа е генерално на ниво и на нашава држава, генерално и на нашиов град, генерално и во Европа недостиг и на работна сила и на воопшто капацитет да се реализираат активностите. Меѓутоа ве уверувам дека нема тука нити приоритети, нити може да се има со јавните набавки, нити може. Системот е така направен да секој може да го контролира и да го да го да го види. Се е достапно фактички  електронски.

					1.
Златко Лозановски известителот на Комисијата за финансии и буџет по разгледување на материјалот по точките 1,2,3,4,5,6,17,20,22,24,26,28,30, 32,34,36,38, 40,41,42,43,44,45,46,47,48,49,56,57,58,59,61 и 62 од дневниот ред, по дискусиите Комисијата по точките 1,5,6,17,20,22,24,28,30,32,34,36, 38 и 40 гласале со 3 гласови ЗА и 2 гласови Против,по точките 2,4,48,56,57,58,59 и 61 гласале со 3 гласови ЗА и 2 гласови Воздржани,по точките 3 и 62 гласале со 5 гласови ЗА ,по точката 4 гласале со 4 гласови ЗА и 1 глас Против,по точките 41,42,43,44,45,46 и 47 гласале со 3 гласови ЗА,1 глас Против и 1 глас Воздржан,по точката 49 гласале со 4 гласови ЗА и 1 советник изземен од  гласање.
Петар Николовски процедурално, претседателе, како што побарав и пред почетокот на дневниот ред и вие самите лицемерно повлековте дел од точките коишто не дојдоа директорите, а иако дел од директорите беа присутни на седницата, односно ние по однос на оваа точка каде што земам процедурално за ребалансот на буџет имавме прашање до општинската администрација и до овој момент ниту работи службениот мејл, ниту ги добивме одговорите со цел транспарентно и да нема во очите на јавноста дека нешто се крие. Бараме пред да се отвори дискусија да ги добиеме одговорите коишто ги имавме на комисиските расправи.
Претседателот на Советот Бојан Бојкоски рече, најпрво ве оставив да зборувате процедурално. Не кажавте кој член од деловникот е прекршена процедурата. Тоа е прва работа. Втора работа, сите прашања коишто беа поставени на двете комисии за јавни комунални дејности и Комисијата за финансии траеа вкупно осум часови и сите прашања коишто беа поставени ви беа одговорени. По однос на работата на советот процедурата не е нарушена при водењето на седницата па отворам претрес по однос на првата точка.
Петар Николовски барам пет минути пауза за членот, бидејќи пред да го поставам прашањето го видов членот дека општинската администрација е должна да соработува со Претседателот на совет и да обезбеди прашањата на советниците да бидат одговорени. Баш имавме на Комисијата за финансии барање писмена до седница да ни се одговори.
Пауза 5 минути
Петар Николовски рече, Процедурално претседателе член 33 како што ви кажав и претходно во една од оставките се грижи членовите на советот навремено да ги добиваат материјалите за седница на советот и комисиите согласно член 45 став 5 и 6 односно за комисиите согласно член 39 став 1 од овој деловник,соработува со претседателот на советот за остварување на правата и должностите на членовите на советот во врска со поднесените прашања на советот во предлози на акти, иницијативи, како и навремена достава на информативните и други материјали и одговори на поставените прашања согласно со одредбите од овој деловник. До овој момент немаме добиено на писмено одговори  исто како вие што побаравте, бидејќи не беа присутни директорите, што ако беа присутни кога не добивме на писмено одговори од оние прашања коишто беа поставени. Моментално има и технички проблеми, не можеме да се уклучиме на службените мејлови.
Претседателот Бојан Бојкоски Сите материјали за седницата на советот беа доставени на 05.06.2026година, седум дена пред одржувањето на седницата. Од понеделникот сите комисии течеа согласно доставените материјали за сите точки од дневниот ред беа доставени материјали и на истите тие комисии имаше соодветни претставници од соодветните одделенија и институциите со кои раководат. Затоа реков јас оние институции коишто не испратија овластени претставници истите точки се тргнати од дневниот ред, за прашањата коишто вие ги поставувавте на комисиите детално беше образложено од страна на вработените во општинската администрација за писмените прашања коишто вие лично ги поставувавте ќе ви одговорат лично вработените дали во јавните претпријатија или од општинската администрација.
	Петар Николовски Претседателе, го кршите деловник којшто самите вие го донесовте. 
Претседателот Бојан Бојкоски имате државен инспекторат за Локална
Самоуправа да ме пријавите таму.
	Петар Николовски рече, ова е вистинското лице на ВМРО-ДПМНЕ што крие и што бега од јавноста со целосни и искрени одговори за актуелната состојба во којашто се наоѓа и општината Битола и јавните претпријатија за како се предлага овој ребаланс на буџет. Како што можете да видите ниту ги добивме одговорите, а ниту моментално во салата има претставници на општинската администрација,затоа и пред неколку дена имав изјава дека се крие нешто, бидејќи кога некој бега од одговори тоа значи дека нешто крие, а со тоа и дека лажи. Но не е проблем ќе пробаме да ја доловиме вистинската слика до граѓаните на општина Битола, бидејќи бројките се немилосрдни, не можат да се скријат и она што се дешава во изминатите пет години во нашиот град веќе сите битолчани го чувствуваат на сопствениот грб со поскапените услуги коишто ги добиваат. А сега да се осврнам и на ребалансот на буџетот каде што повторно имаме проширување на средствата, а од друга страна имаме програми изгласани каде што има сеуште средства, но од друга страна се генерираат обврски и од страна на општина Битола каде што општина Битола во месец март има доспеани обврски од 137 милиони денари, односно 2 милиони евра. Имаме јавни претпријатија со загуба над 3 милиони денари и доспеанија неплатени обврски, а иста беше ситуацијата и во основните училишта кога ги разгледувавме пред некоја седница.Кога зборуваме за буџетот на општина Битола сакам да имаме јасна слика во каква состојба е наследена општина Битола, односно во 2021 година на сметката имало 260 милиони денари. Забораваме дека изминатите години под блицот на фотографијата и голиот популизам на ВМРО-ДПМНЕ, односно скапиот PR и тогаш зборувавме дека не е реално 165 проекти да се ставаат во програмите и тоа не е возможност за реализација,тоа го потврдува и извештајот. Но за жал кога сме кај финансиите односно ребалансот на буџетот и како се управуваат средствата на граѓаните на општина Битола гледаме дека финансиската состојба од година во година е се полоша и полоша и оваа Локална Самоуправа успеа да ги стопи наследените 4 милиони евра, но тоа не беше доволно успеа да генерира и дополнителни 2 милиони евра обврски, како и со претпријатијата нешто повеќе од над 3 милиони евра. Тука идиме до потрошени пари на граѓаните 10 милиони евра, но тука да не ги заборавиме и потрошените буџети на општина Битола кои биле четири изминатите четири години од кога дојде оваа локална власт и се потрошиле над 150 милиони евра, односно четири цели буџети на општина Битола без притоа да ги решат реалните и клучните проблеми на граѓаните. Ќе споменам само дел. Не е сеуште решен проблемот со аерозагадувањето. Јавниот превоз во нашиот град е во катастрофална ситуација. Слушнавме само ќе набавиме ќе набавиме. Петта година немаат набавено ниту еден еколошки превоз. Исто така можеби автобусите се поголема инвестиција, но стојалиштата во нашиот град пет години не најдоа за згодно да ги реновираат и како што му доликува на конзулски град да има добри стојалишта односно автобуски постојки,а ниту инфраструктурата е подобрена гледаме дека нашиот односно целиот град е ископан, дупки, ударни дупки, колите ги скршија граѓаните и како се реализираат улиците. Гледавме како се прекупуваат по три пати, никој нема одговорност,по година дена сеуште се чекаат лабараториски испитувања и ниедна фирма нема добиено негативна референца. А единствено што добија граѓаните на општина Битола е 300% по скапувањето на паркирањето на нашиот град и притоа не се обезбедени ниту катна гаража, а го нема ниту базенот, а го нема ниту копанки. Што оваа Локална Самоуправа критикувајќи ја претходната власт кажа дека во најбрз можен рок, во првата година од кога ќе ја преземат локалната власт дека ќе ги реализира овие проблеми. За каква е финансиската состојба кој едвај ги сервисира тековно оперативните трошоци не се префрлаат пари на училиштата, не се плаќаат доспеаните обврски и во овој ребаланс се што се
прави е зголемување повторно на парите за тековно оперативни трошоци за
други трансфери. На пример ќе земам прва работа ќе одам редоследно како што се наведени во ребалансот на буџетот. За 100 .000 денари се зголемуваат дневниците за патување во странство под ставката на совет на општина Битола, а додека општинската администрација сега ќе има буџет од 4 милиони денари за репрезентација, односно и тука за репрезентација имаме зголемување. Замислете и по неколку месеци скоро година ќе направиме откако поминаа локалните избори. Сеуште не се исплатени 15 милиони денари за изборни активности и токму и во овој ребаланс на буџет се предвидуваат дополнителни 300,000 денари под оваа ставка, иако се стремиме трендот и градоначалникот го кажва модернизација, Европска Битола, еколошка Битола, за жал сеуште гледаме како и со овој ребаланс се обезбедуваат дополнителни средства од 2,5 милиони денари за набавка на огревно дрво, што не е еколошко средство за затоплување. И покрај неефикасноста на општината Битола, иако многу луѓе се вработени во општинската администрација, гледаме како повторно има привремени вработувања и зголемување на ставката за привремени вработувања со нови 8 милиони денари, односно сега изнесуваат 26 милиони денари привремените вработувања во општина Битола. Дали е ова реална потреба или само нови партиски вработувања оставаме на граѓаните сами да проценат. 19 милиони денари разни трансфери и нормално намалување од развојната програма на туризмот завршиле се и уште во првиот квартал и не му биле потребни дополнителните 2,5 милиони денари ги враќаат од програмата, сметам дека никогаш не е доволно да се развива Битола туристички, културно и спортски, а наместо да се искориста за привлекување на нови туристи се тргаат токму од оваа програма.,но секако секоја година изминатите пет години тука се субвенциите за јавните претпријатија кои оваа година и со овој ребаланс повторно изнесуваат 15 милиони денари,иако граѓаните добија за 30% повисока цена за комуналните услуги 300% поскап паркинг, а по најновата одлука на регулаторната комисија граѓаните на општина Битола ќе добијат и поскапа
сметка за вода.Се тргаат пари од улици, бидејќи како што кажав и на почетокот 165 проекти не се реално, туку се само таксативно и популистички напишани со цел изминатите локални избори. Се тргаат пари од улиците Караорман, Маркс и Енгелс. Во музичка и кинотечка дејност се додаваат плус милион денари за други договорни услуги и разни и други трансфери,ставка 46 плус 3 милиони денари додека се крати на капиталните расходи, а еден град без капитални расходи не може да се развива и  модернизира. Во стартот нема проширување, односно програмата за спорт. Го прашав и два пати градоначалникот на општина Битола како потпишува нов договор со дополнителни 10 милиони денари коишто треба да се обезбедат за Еурофарм Пелистер. Два пати го избегна одговорот го прашав и за состојбата во ФК Пелистер, мудро го избегна одговорот и тоа кажува за нетранспарентноста на оваа локална самоуправа и ќе бидиме сведоци како ќе се скратат одредени финансиски средства следниот период, дали тоа ќе биде од кошаркарскиот клуб, од фудбалскиот клуб или од некои други ставки од програмата за спорт ќе остане да видиме.Стигнавме и до образованието,замислете во шест месеци се промаши ставката за 421 преку којашто се плаќаат тековните режиски трошоци на училиштата од неверојатни 24 милиони денари, односно 400,000 евра. И во кварталниот извештај можеме да се виде дека планираните пари не биле исплатувани до
училиштата, туку напротив се генерирале доспеани обврски кои биле неплатени обврски. И замислете како еден обичен граѓанин ако не плати некоја сметка ќе заврши на нотар и на извршител, а општина Битола дава пример со неплаќањето на нивните обврски. Капиталните расходи во основното образование се нула. Нема нови реконструкции на училиштата, нема подобрување на условите за учење. Единствено што има во ова се спортските игралишта кои во оваа прилика ги поздравуваме, бидејќи треба да се инвестира во спортот, но тоа не е единственото нешто во што треба да се инвестира кога се зборува за образованието. Друго што сакам да се осврнам при овој ребаланс е и програмата за заштита на животната средина каде што имаме преполовување а се префрлаат средства од една во друга ставка за пречистителна станица, а мерките коишто се заштита на животната средина се укинуваат. Кога зборуваме за градинките и кај нив услугата којашто ја плаќаат битолчани беше поскапена, но но за жал можеме во продолжениот ребаланс на буџет да видиме дека опрема за греалки и клематизација е нула денари, а од друга страна гледаме како 24 милиони денари имаат трошок градинките за течно гориво којшто исто така и тоа не е еколошка мерка, односно бидејќи гледаме дека и остануваат пари
во градинките и по и покрај тоа што 26та се поскапени услугите за градинките, го гледам извештајот за 2025 година, не е поентата да се оставаат пари, туку колку се подобруваат условите за работа во овие градинки.Изминатите пет години гледаме како само се трошат парите на битолчани. Повторно се бара ребаланс на буџет. Се бара четврта измена на развојната програма донесена само пред шест месеци и тоа ни покажува едно дека парите на битолчани не се трошат домаќински неодговорно, а за тоа е сведок и 137 недоспеани неплатени обврски, како и состојбата во јавните претпријатија.
	Драги Крстев новиот деловник го обожавате член 49 став 1 на седницата на советот задолжително присуствуваат предлагачите на материјалите за кои се расправа на седницата или нивни претставници на
општинската администрација, јавните установи, јавните претпријатија основани од општината, подрачните одделенија на министерствата и другите органи кога се разгледуваат прашања од нивна надлежност. Сметам дека ребалансот е суштествено прашање, така да обезбедете го член 49 став 1.
	Претседателот Бојан Бојкиоски рече,кога ќе дојдат на ред ЈП-ја истите ќе присуствуваат.
	Љубе Никлески рече, Во однос на првата точка јас лично мислам дека треба да се поддржи истата, бидејќи сите знаеме дека буџетот се донесува врз основа на рамка којашто ја доставува Министерството за финансии. Во таа рамка Општина Битола ги планира средствата за секоја година и трошоците коишто и се потребни за нормално функционирање и за донесување на проектите коишто се во интерес на граѓаните. Со овој ребаланс видовме сите ние и на комисиите и општо од материјалите коишто ни се доставени дека  се предвидуваат средства за програмата за образование, исто така за програмата за животна средина, за економски развој и овој ребаланс значи поддршка на проектите коишто се во интерес на граѓаните. Видовме и колку проекти на комисиите со овој ребаланс се предвидени да се реализираат во текот на 2026 година. Затоа уште еднаш го кажувам мојот став дека овој ребаланс треба да биде поддржан бидејќи е оправдан, а подобро е да се направи ребаланс него да останат средства каде што се вишок, а да не се пренаменат каде што се истите потребни. 
Миле Трајковски по однос на првата точка, ребалансот на буџетот, нашата Советничка група од ПОИНаКУ нема да гласа за поддршка на ребалансот, затоа што секој ребаланс претставува едно лошо раководење со
буџетот, односно со парите на граѓаните на Битола и ние нема да ја дадеме
поддршката.Вие со ова покажувате дека не знаете да раководите со парите на граѓаните, а кога не знаете да  раководите со истото, ние нема да ја дадеме поддршката, затоа што се однесувате како, ќе кажам еден пластичен пример. Човек којшто е глава на семејството и има право и задолжение да направи еден семеен буџет како ќе го помини тековниот месец, при одење и да пазари она што му е потребно за неговото семејство, успад ќе се изгуби, ќе застане со пријателите, ќе заврши во некоја кафетерија или кафана и својот буџет којшто го планирал во тековниот месец го потроши и на крајот од месецот којшто не може да го помини ги направил најважните и најпотребните работи за своето семејство. Кога некој таков човек не знае да го планира семејниот буџет, штета трпи самото семејство. Но кога некој не знае да го испланира буџетот на граѓаните на Битола, тогаш тоа се тие граѓаните на градот Битола коишто ја трпат штетата од ваквото раководење. Ние во ребалансот на буџетот за жал не видовме пренамена на финансиски средства коишто би значеле градење на мултифункционалниот спортски комплекс којшто го најавувате веќе неколку години. За пожарната ќе кажеме и во излагањето на градоначалникот слушнавме дека се зборува само со префиксот „ќе“ биди направена, но сеуште не можеме да видиме дека е во завршна фаза. Истото тоа можам да го кажам слободно и за градинката во новата населба. Гледаме што се случува со паркирањето во градот,гледаме дека нема ниту еден паркинг направен од оние коишто ги ветувавте. За базенот кажа и колегата, мене ми е навистина срам да го споменам затоа што стана историски. Моето дете кога се запиша во ОУ „Даме Груев“ почна да се гради тој базен. Моето дете за брзо ќе биди полу матурант и сеуште тој базен се чека да да го види светлото на денот. Од капитални инвестиции, како што можеме да видиме во градот со чест на исклучокот во населба Стрелиште нели јавно ве поздравив за спортските игралишта. Други капитални инвестиции коишто можеме да ги видиме во градот се семафорите коишто се поставени кај Епинал и струпчината за коишто ни се смее целиот град, кои ги наредивте како шаховско поле. Наместо да предложиме точки коишто значат подобрување на условите на живот на граѓаните на Битола, ние не преземаме ништо апсолутно. Сакам да предложам три амандмани. Еден од тие амандмани сакам да предложам 2 милиони денари да се тргнат од ставката за култура и да се формира тим во склоп на КЈП Нискоградба со цел да се направи тим којшто исклучиво ќе работи односно ќе има главна и основна задача да ги чисти сливниците односно шахтите во градот затоа што при секој пораен дожд гледаме дека градот ни станува Венеција за жал. Вториот амандман којшто сакам да го предложам е предлог 500,000 денари да се тргнат од ставката за култура К4 и да се пренаменат за изработка на проектна документација за улица Солунска број 269 во населба Буримечка за која градоначалникот не знаеше ни дека постои. На само еден километар, почитувани колеги од центарот на градот имаме улица којашто е хаотична, има кратери. Во летно време кажа колегата дека луѓето се даваат во прашина на зима е навистина невозможно да се помини од  калта којашто ја има самата улица. Тие луѓе коишто живеат таму не се малку. Тоа се наши сограѓани, околу 30-40 фамилии коишто  врват пекол целата година и уредно, достоинствено си ги плаќаат своите тековни давачки, јавни комунални давачки кон градот Битола, а ние се однесуваме како тие луѓе да да не постојат. Да не зборувам при поројните
дождови, кога има поголем дожд, луѓето не можат да ги исчистат своите дворови, односно своите гаражи, визби од преплавената вода којашто им доаѓа во нивните семејства. И третиот амандман којшто сакам да го предложам од програмата за туризам зимска приказна да се одвојат 2 милиони денари за субвенционирање на паркинзи со што ќе се прифати иницијативата за намалување на цената на паркирањето и ќе се вратат оние 15 минути слободно паркирање.
	Гаврил Трајковски рече, јас овој ребаланс ќе го наречам илузија на развој, а во продолжение ќе образложам зошто е тоа така.Ќе образложам преку приходите и расходите на овој ребаланс,а за почеток ќе започнам со приходите на општина Битола преку овој ребаланс. Тука можеме да заприметиме една даночна стагнација во делот на даноците и ова е најголем показател дека Општина Битола не успеала да привлече нови инвестиции ниту да ја да ја прошири даночната база. Па ставката останува на 63.759. 783.Следната ставка ќе ја наречам капитална капитулација, бидејќи нема приходи од неодредени капитални средства ниту продажба на градежно земјиште, што е показател дека нема нови фабрики во индустриската зона и оваа ставка останува иста, а единствена финансиска инфузија доаѓа од Скопје, односно од министерствата и владата, па општинската каса ќе се спасува со трансфери од државниот буџет. Ова е класичен пример на губење на децентрализираната независност и Битола преку овој ребаланс станува заложник на Скопје, како и години наназад. Околу расходите морам да го заприметам порастот на финансиски средства во делот на дрвата за греење и на течните горива. Само пред недела дена каде пратеници на владеачката ВМРО-ДПМНЕ и Знам присуствуваа на една многу добра конференција за тоа како огревното дрво е еден од главните извори на загадувањето на воздухот во општина Битола за недела подоцна да видиме раст од 76% на ставката дрва за греење и скоро и дуплирано ставката течни горива. Исто тука имаме и скок на сумите за електрична енергија, бидејќи владата на ВМРО-ДПМНЕ не успеа да најде начин како да се намалат сметките за електрична енергија. Околу капиталниот буџет,  парите ги имаме на хартија, но стагнацијата е видлива на терен. Па затоа ВМРО-ДПМНЕ одлучи да проектира наместо да реализира и истите имаат предвидено 19. 952.058 денари за проектирање на нови проекти,а се кратат средства кај изградба на други објекти што значи дека оваа Локална Самоуправа има цел само да проектира, а не да реализира.
Марина Крстиќ рече, Општина Битола е ликвидна и Општина Битола не е штедилница. Парите на граѓаните се враќаат кај нив и во градот Битола. За да преземе чекори за толку големи проекти потребна е храброст која во изминатите години некој ја немаше и никогаш нема да ја има. И убаво е констатацијата тука во излагањата дека не е поентата да се оставаат парите на сметките за конкретно за градинките беше спомнато, ама кога ќе дојди време да се кажува тука колку пари во изминатиот период, во изминатото владеење се оставале пари во општинската сметка, тогаш поентата е оправдана. И ќе кажам повторно, значи општина Битола не е штедилница. Парите што се собираат од граѓаните треба да се вложуваат во граѓаните и во општина Битола. Така да одредени изјави тука коишто се презентираа се доста контрадикторни. Во однос на ребалансот на буџетот, со ребалансот вкупниот буџет на Општина Битола за 2026 година е проектиран на 3. 238.507.000. Рамката на основниот буџет е зголемена изнесува 1.697.941.000,Структурата на планираните извори на финансирање покажува следната дистрибуција. трансфери и донации 70,87% највисок удел во буџетот во износ на 2.295.282.000 ова главно се должи на блок дотациите од ресорните министерства за образование за социјална заштита како и на зголемување на донациите од странство, даночни приходи 19% стабилен сопствен извор на приходи кој изнесува 635.759.000 во нивната структура најголем дел отпаѓа на даноците од специфични услуги уредување градежно земјиште комунали со 54,77% и даноците од 35,03%. Неданочни приходи 6,24%, капитални приходи 3,26% планирани 105.505.000 остварени приходи преку продажба на земјиште нематеријални вложувања и капитални средства. Расходите на општина Битола за 2026 година покажуваат силна ориентираност кон инвестиции. Капитални расходи 52,19%. Општината алоцира огромен број на средства финансиски за капитални инвестиции. Ова е исклучително висок процент кој гарантира инфраструктурен развој. Стоки услуги 24,7%. Покрај редовната администрација овде се покриваат трошоците за комунални услуги, тековно одржување на училишта, детски градинки и така натаму. Плати и надоместоци 14,20%. Субвенции и трансфери 11,02% наменети за невладин сектор и спортски клубови, инфраструктура и комунална сфера. Најголем фокус е ставен на програмата ЈД изградба и реконструкција на локални улици и патишта со огромни 354.623.000., Сериозни средства се издвојуваат и за одведување на отпадни води, јавно осветлување и водоснабдување, образование и социјална заштита.Општината инвестира сериозни сопствени дотациски средства за одбележување на програмата Н1, основно образование каде општината ги зголемува сопствените буџетски средства од 30 милиони денари за да го покрене недостатокот од наменските блок дотации. Детските градинки, домот за стари лица успешно ги комбинираат блок дотациите со високи приходи на самофинансирачки активности. Спорт и култура за спортот и рекреацијата се издвојуваат вкупно 164 милиони денари,додека културните манифестации и музејската дејност се поддржани со околу 66 милиони денари,прегледот на буџетското образложение укажува на неколку клучни менаџерски стратешки предности во управувањето на општина Битола. Изразена развојна компонента, капитални инвестиции со над 52% во јавните финансии буџетот се смета за развоен само доколку капиталните расходи надминуваат 30% со учество од 52,19% за капитални расходи, а општина Битола покажува извонредна стабилна определба. Наместо буџетот да биде потрошувачки, за плати луксузни стоки, повеќе од половината од парите на граѓаните се враќаат во трајни добра, водоводи, патишта, канализација, системи, енергетска ефикасност и нови спортски игралишта.Напредно стратешко планирање исто така има тука родово одговорно буџетирање еден од најпозитивните аспекти во образложението е посебниот осврт кон родовото буџетирање програма во програмата вметнувањето на родовата перспектива во креирањето на локалните политики поддршка за економската самостојност на жените особено на ранливите социјални категории формирање на финансирање на проекти за борба против родово засновано насилство и воведување на родовоодговорна статистика покажува дека Битола се развива согласно современите европски вредности и стандарди на инклузивност. Раководството  на општината покажува висок степен на агилност и грижа за базичните дејности. Тоа најдобро се гледа во одлуката да се инвестира во дополнителни 30 милиони денари од основниот буџет за основното образование за да се компензира недостатокот. Со ова се спречува блокирање на училиштата и се гарантира непречен образовен процес за децата во 12 основни училишта. Документот експлицитно ги нагласува начелата на економичност и кратење на помалку продуктивните трошоци без да се загрози нормалното функционирање на институциите. Намалувањето на ставката за плати на администрацијата во ребалансот од 248,000,000 на 248.000,041 милиони денари оди во прилог на оваа теза докажувајќи дека општината се стреми кон фискална дисциплина. Тука имаме поддршка за локалната економија и хуман третман за животните каде исто така се издвојуваат средства. Образложението на буџетот на општина Битола за 2026 презентира балансиран исклучително разен и социјално сензитивен буџет. Документот е јасен, методолошки добро поставен и општината успешно менаџира со сопствените фискални капацитети насочени кон зголемување на приходите од данок на имот и комунали, истовремено спорешувајќи висок процент на капитални инвестиции кои директно ќе го подобрат квалитетот на животот на граѓаните на Битола. Во однос на колегата за улицата на Солунска, мислам дека на Комисијата за јавни комунални дејности јасно и прецизно беше кажано од страна на претставничката од општинската администрација дека за тој дел нема детален урбанистички план, а доколку нема детален урбанистички план нити може да се изработи проектна документација, нити пак може нешто да се направи доколку некој дел од градот не е опфатен со деталниот и со генералниот урбанистички план. Јас мислам дека тој дел така го разбрав. Ја имаме комисијата, можеме да видиме. Мислам дека имаме проблем таму со деталниот урбанистички план.
	Претседателот Бојан Бојкоски  зеде збор и рече,Денес пред нас е ребалансот на буџетот на општина Битола за 2026 година. На почетокот ќе започнам. Граѓаните ќе ги паметат само проектите коишто ќе бидат реализирани во овој мандат и ќе остават трајна вредност во градот. Мандатот на овој совет започна во 2025 година, ќе заврши во 2029 година. А тоа е така и треба сите вие да бидете горди без оглед дали е некоја власт или опозиција. Тоа ќе биде така бидејќи ќе има реализација на голем број на проекти во периодот којшто следува. Мандатот наш започна точно пред шест месеци. А тоа е така со следните објекти, Осум објекти од високоградба ќе бидат завршени. Отпочнати се да се реализират, четири спортски сали, основно училиште, боксерска сала, две градинки и 24 спортски игралишта во сите основни училишта. Тоа е првиот податок којшто ќе го памтат граѓаните и кога ќе заврши нашиот мандат, ние сите ќе бидеме горди дека во нашиот мандат нешто што било отпочнато ќе биде завршено. Без оглед на сите критики коишто ќе бидат од страна на опозицијата, овие проекти ќе бидат трајно врежани во историјата на градот. Се зборуваше за мандат 2021-2025 година. Тоа треба да го заборавиме. Изборите беа во 2025 година. Граѓаните врз основа на тој мандат довербата ја дадоа на ВМРО-ДПМНЕ и градоначалникот Тони Коњановски. Тоа треба да биде завршено, бидејќи во тој мандат вие кога бевте опозиција не успеавте да одите на власт. Зошто? Бидејќи немавте идеи и проекти. мандатот 2025-2029 година ќе покаже дали проектите коишто се предложени и се реализираат од оваа локална власт ќе ја добијат поддршката во 2029 година. Потоа ќе се прават нови ретроспективи по однос на ребалансот не бил плански,Значи законската обврска при проширување на средства во буџетската рамка од страна на централниот буџет, односно од блок дотации, од данокот на додадена вредност, сите даноци коишто треба да стигнат во Општина Битола се прави ребаланс. Затоа сите средства коишто се добиваат во висина повеќе од 30 милиони денари се инвестираат во основното образование, бидејќи истите се недоволни за функционирање на основното образование врз основа на доделените блок дотации. Единствена измена којашто се прави во ребалансот нема непродуктивни трошења, нефинансиски трошења.Во развојната програма со пет нови развојни програми, односно во петте развојни програми четири се однесуваат за докомплементирање на инфраструктурата во старата касарна на АРМ и една развојна програма се однесува за село Кукуречани каде што е предвидено изработка односно изградба на улици во должина од 1,4км.Доколку ова не треба да биде гласано, тогаш секој ќе си ја сноси одговорноста пред гласачите. Дали на жителите во село Кукуречани им е потребна нова инфраструктура, јас сметам дека им е потребна и затоа ќе дадам поддршка и нашата Советничка група ќе даде поддршка. Доколку некој смета дека таму не треба да се градат нови улици, ќе даде поддршка со против гласање. Исто така во програмата за животна средина се интервенира внатре во програмата односно ќе се набават нови електрични велосипеди на принципот изнајмување односно истите ќе бидат по принципот на велосипеди како што има Убер има лајм итн. ,со апликација по симболични цени на изградените велосипедски патеки На неколку пунктови граѓаните ќе имаат можност да изнајмуваат велосипеди со цел да можат да ги користат велосипедските патеки. А втората намера беше бидејќи голем дел од граѓаните немаат можност сите да имаат електрични велосипеди да можат да пробаат како е користењето на електричните велосипеди. Затоа сметам дека оваа мерка е добра и треба да биде поддржана. По однос на спортскиот комплекс итн коишто беа споменувани да не ги извртуваме тезите дека бил ветуван и ништо не било направено. Вистината е една и единствена за спортскиот комплекс. Вртење на тези нема да биде прифатено бидејќи за тоа стојат записници хронологија на настани. Зошто досега не беше отпочната постапката за изградба на нов спортски комплекс? Првата причина беше во првичниот првиот мандат 2021-2025 година две години нацрт детален урбанистички план за нов реонски центар со спортски комплекс, старски дом, основно училиште, градинка и плоштад,не најде на поддршка од страна на тогашното мнозинство во советот, односно истиот не беше ниту гласан да биде нацрт детален. На втората седница на овој совет во новиот мандат истиот нацрт беше изгласен и постапката е продолжена. После продолжуваат сите понатамошни процедури со јавна расправа имаше и сите забелешки коишто доаѓаат од заинтересираните граѓани и инвеститори. Третиот чекор беше склучување на договор за основен проект за изградба на нов спортски комплекс, нова спортска сала со 5000 гледачи. Договорот за изработка на основен проект за да може да биде граден е склучен и истиот е отпочнат да се работи. Основен проект за спортска сала, спортски комплекс не се прави во 30 дена.Тоа е долг процес каде што треба сите релевантни чинители, сите законски параметри да бидат испочитувани и тоа ќе биде процес од неколку месеци каде што треба да имаме основен проект за изградба на нова спортска сала, односно со тоа ќе добиеме колку ќе чини изградбата на новата спортска сала. Локацијата веќе е во нацрт детални урбанистички план. На некоја од наредните седници при поминување на сите законски процедури се надевам кога ќе дојди гласањето на деталниот урбанистички план за новиот спортски реонски центар дека ќе добие конечно ваша поддршка. Таа е вистината за спортскиот комплекс, за централното градско подрачје, паркинзи, за сите проектите детално беа образложени од страна на раководителот на комуналното одделение. На пет локации ќе отпочнат да се градат и веќе се отпочнати градежни активности за нови паркинг простори,мандатот на овој совет. Уште еднаш ќе кажам, не само овие пет паркинзи коишто ќе бидат изградени и се градат, исто така и два нови паркинг простори во поранешната касарна на улицата СТУ9, СТУ3, односно попластично за граѓаните да се објасни,во делот наспроти стокомак, во делот наспроти старскиот дом Софија ќе има нови паркинг простори, односно она се што беше години заборавано и не беше правено и калта којашто излегуваше од тие паркинг простори каде што се паркираа граѓаните ќе биде направена, веќе се прават .По однос на руралните средини сведоци бевме дека со отварањето на градежната сезона онаму каде што и беа склучени договори за подобрување на инфраструктурата во руралните средини беше интервенирано и веќе има нови коловози Ротино, Барешани, Трн, Карамани сме во завршна фаза. Толку километри на асфалт се турени, а сеуште не е почната летната сезона, се работи, динамиката некогаш е пребавна и треба сите да инсистираме дека мора да се почитуваат роковите. И секаде каде што не се почитувале роковите, имам неколку пати кажано, компаниите плаќале пенали, се раскинувале договори и биле наплатувани банкарски гаранции. Тоа го потврдуваат и јавно објавените и раскинати договори на страната на општина Битола.
Петар Николовски рече,Претседателот на советот на општина Битола бара да ги заборавите четирите години владеење на ВМРО-ДПМНЕ изминатите пет години и да заборавите дека се потрошени над 150 милиони евра односно четири буџети на општина Битола Додека вие добивате поскапи даноци, поскапи комунални услуги, поскап паркинг за 300%, да ги заборавите луксузните возила коишто си ги набави градоначалникот на општина Битола во првиот мандат. Да ги заборавите згрешените велосипедски патеки. Да ги заборавите пропаѓањата на новиот асфалт. Сега вика претседателот на совет дека се раскинати договори. Па јас го прашувам од оваа говорница на која една фирма му е дадена негативна референца заради тоа што биле раскинати договорите или само празни флоскули слушаме од оваа говорница дека има последици, а уствари нема никакви последици и единствена последица е тоа шо има задолжение да си ги прекопаат згрешените улици да ги направат како што треба,трпат граѓаните што наместо улицата која треба да ја добијат за еден месец, ја добиваат за шест месеци, за година како што сме сведоци за она што се дешава и на улицата Козара. Исто така сакате да забораат битолчани дека за четири години се успеа од 262 милиони денари на сметката да се заглави општината со 137 милиони денари доспеани обврски,јавни претпријатија заглавени догуша со над 3 милиони евра загуба, сакате да се заборави и пропаѓањето на фудбалот којшто само пред неколку недели е веќе во втора лига. Е таа е грижата што оваа Локална Самоуправа сака со гумичка да го избриши периодот од 21ва до 25та да ги заборават граѓаните парите, бидејќи парите што ги има општината се токму пари на граѓаните што ги плаќаат од даноци, што ги плаќаат од секојдневно месечно плаќање на комуналните сметки за Комуналец којшто отсега плаќа 30% поскапо. Од наредниот месец ќе биди поскапа и водата. Веќе го плаќаат паркингот со 300% и тука ќе се надоврзам и на колешката Крстиќ. Колешке не се враќаат парите кај граѓаните, туку на домаќинското работење се враќа со поскапи услуги. Затоа граѓаните плаќаат поскапа градинка, поскап старски дом, поскап комуналец, поскап паркинг. Се удира врз граѓаните. Тие пари не треба, се согласувам со вас, не треба да бидат штедилница општината да ги чува парите, ама не може неодговорно да си дозволи да троши повеќе од она што го за сработува. Односно не може расходите и на јавните претпријатија и на општината и на училиштата да бидат поголеми од приходите. И затоа е оваа алармантна ситуација каде што вкупно кога ќе ги собериме сите основни јавни претпријатија општината идиме до неплатени обврски од над 10 милиони евра,да имате вие на сметка пред пет години 4 милиони евра а сега да сте минус 10 тогаш зборуваме за едно несериозно и недомаќинско работење а никој не е да се гради да се развива со капитални инвестиции нашиот град но проблемот е непланско и недомаќинско трошење на парите. Со тоа што гледаме и во развојната програма повторно се бараат анекси на договори, односно она што го предвидува општината не е доволно и постојано се бараат анекси на договори, промени на развојните програми и тука е проблемот што без визија и план се работи изминатите пет години, а сега го слушаме Претседателот на совет како што вика готово не важи четири години, сега рачунајте од денес почнуваме да работиме.
Претседателот Бојан Бојкоски реплика Јас не реков да се заборави. Граѓаните добро паметат што работеше ВМРО-ДПМНЕ 2021-2025 година. Очигледно дека вие не извлековте поука од времето кога бевте опозиција па од 11 советници сега сте 5. А во 2029та можеби и нема да имате ниту еден советник. Меѓутоа тоа е ваша работа. Во однос на тоа што ми прозивавте дека ние сме прекинале договори, сме наплатиле банкарски гаранции, јас ќе ви кажам три примери. А во време ваше имаше еден пример и зошто не реагиравте. Тоа ќе треба да го истражат можеби и некои други органи. Прво градинката во АРМ,Склучивте договор, оставивте базен, го раскинавме договорот, се наплати банкарската гаранција. Второ, кај ветеринарната станица не беше добро изведено,На трошок на изведувачот се преасфалтира кружниот тек. На булеварот 1ви мај вие склучивте договор, се асфалтираше во месец декември 2021 година. Ние му наложивме на договорниот орган на негов трошок да ја преасфалтира улицата. По однос на фудбалот којшто кажувате, навистина не знам дали не сте доволно информирани или некој намерно ве мести. Еве јавно од овде ќе повикам да истражат органите периодот од 2017-2021 година дали блиски функционери на СДСМ, општинската организација Битола давале фиктивни позајмици на ФК Пелистер коишто ден денес се исплаќаат.
Марина Крстиќ реплика Најголемиот проблем на опозицијата е што не може да се помири со фактот дека Битола се развива. Секој нов проект, секоја инвестиција, секоја реконструкција за нив е проблем затоа што ги потсетува граѓаните на годините кога токму тие имаа можност да работат, а зад себе оставија празни ветувања и нереализирани планови и проекти. Опозицијата повторно демонстрираше дека е многу поуспешна во креирање на проблеми отколку во нудење на решенија. Нивната политика се сведува на едноставно правило. Ако проектот добар за Битола, тие ќе најдат причина да бидат против. Ако се гради, зошто се гради? Ако се инвестира, зошто се инвестира? Ако се обезбедува и реализираат средства, зошто токму сега се обезбедуваат? Особено лицемерно е кога денес зборуваат за развојни приоритети, а токму нивните политички структури во 100 години ги одложуваа капиталните инвестиции и ја претворија Битола во град на пропуштени шанси. Таму граѓаните одамна ја препознаа таа матрица и затоа денес сте таму каде што сте.
Петар Николовски реплика Колешке, кој кажа оти се гради? Ние не збораме оти овде се гради и на Претседателот да му реплицирам сме виделе на изборите абе вие ги прелажавте граѓаните. Она што ние го зборувавме четири години дека недомаќински се работи. Го немаа почувствувано на сопствениот џеб граѓаните. Само што победивте на избори, ги удривте граѓаните по џеповите, ги поскапивте едните услуги, другите услуги, третите услуги и сега излегва на видели вистинската слика дека она што опозицијата четири години го зборуваше дека не е како што треба работата, дека само се трошат парите на граѓаните, притоа не се решаваат клучните проблеми. Затоа и сега претседателот овде бара да не се важи 21ва до 24та. Сега да почнеме од 26та година да броиме оти четири години ги преспаа. Единствено што направија си ги купија автомобилите и се трошеа на пари на репрезентација. Во однос на тоа дали се трошат домаќински парите или не  се извештаите што ги гледаме и кварталниот извештај го имаме овде каде што ги пише обврските. Јас не ги измислувам ова,а ниту пак ми дојде на улица некој да ми кажи ги гледам и читам материјали, гледам материјали дека има општина Битола 137 милиони денари. Кога ќе се вратиме наназад уназад четири години, потоа ќе зборувам за извештајот да не излегувам од дискусијата дека ваква енормна отстапка немало никогаш како што има денес. За тоа зборуваме дека кога зборуваме за ребаланс не е никој против проектите да се градат туку како парите се планираат и трошат на граѓаните. Како наместо да биди општината стабилна од година во година се повеќе и повеќе обврски се генерираат. Поголеми буџети имаме, а нема пари во институциите коишто сенадлежност на општина Битола и кој ја плаќа на крајот сметката. Сметката ја плаќаат граѓаните со повисоки услуги.
	Илија Келепуровски рече,ние денеска зборуваме за ребаланс на буџетот. Прво сакам да ги повикам граѓаните ништо да не забораваат. Затоа се на крај и изборите да гледаат што правиме и ние како позиција и вие како опозиција и што зборуваме. Во секој случај, значи кога зборуваме за ребаланс, зборуваме во случајов за зголемување на буџетот за 2,2%.Значи зборуваме за инвестиции, зборуваме за позитивен ребаланс. Јас да ви кажам не сум економист и нема тука да зборувам многу за бројки. Тука зборуваше заменичката градоначалничка Крстиќ која убаво тоа го објасни претседателот на советот Бојкоски Убаво кажа за проектите. Јас како граѓанин, верувајте, не како советник би си поставил три прашања. Дали се задолжуваме? Дали општината работи ликвидно? Да. Второто прашање. Каде одат парите? Парите околу 110 милиони се предвидени за инвестиции, за проекти. Значи општината работи ликвидно, не се задолжуваме 110 милиони во првите три месеци. Тоа за мене би било доволно. Затоа ќе го поддржам овој ребаланс на буџетот.
	Миле Трајковски Сакам само една работа да објаснам. Ќе бидам краток. Стариот совет 2021-2025 година на првата седница во 2021 година, поточно 19ти ноември изгласан нов спортски комплекс. Еве ќе ви доставам и доказ каде што на официјалната страница на Општина Битола пишува нова противпожарна единица и изградба на спортски комплекс, два капитални проекти на новиот состав. Ве молам немојте да лажите пред граѓаните на градот Битола.
Измената и дополнување на Буџетот на Општина Битола за 2026 година,беше ставена на гласање и усвоена со 16 гласови ЗА,12 гласови Против и 2 гласа Воздржани.
					2.
Одлуката за измена на Одлуката за извршување на Буџетот на Општина Битола за 2026 година, беше ставена на гласање и усвоена со 16 гласови ЗА,12 гласови Против и 2 гласа Воздржани.
						3.
Одлуката за измена на Одлуката за утврдување на вредност на бодот за платите на државните службеници за 2026 година,беше ставена на гласање и усвоена со 30 гласови ЗА.
					4.
Измената на Буџетскиот календар за 2026 година,беше ставена на гласање и усвоена со 16 гласови ЗА,6 гласови Против и 8 гласови Воздржани.
					5.
		Програмата за измена и дополнување на Програмата за субвенционирање на јавните комунални претпријатија основани од Општина Битола и останати субвенции на Општина Битола за 2026 година,беше ставена на гласање и усвоена со 16 гласови ЗА,12 гласови Против и 2 гласа Воздржани.
							6.
		Петар Николовски се јави за збор и рече, Еве дојде ред да зборуваме и за кварталниот извештај на општина Битола, односно за реализација во првиот квартал на општина Битола. За малку повторно без дискусија ќе сакаше да помине претседателот на совет. Тоа е таа транспарентност односно како што кажав и претходно молчат кога е слаба реализацијата. Инаку овде ќе имаше со ливчиња излезени на говорница како ќе кажуваат дека историски бројки. Истиот претседател Бојковски во 2024та кога беше 27% реализицијата на првиот квартал. Многу добро овде се фалеше од оваа говорница, но трендот што го зборуваме почнувајќи од 24та кога бил 27%, 25та бил 23% за оваа година да имаме реализација на првиот квартал од 19,47%. Е ова е тој преголем обем на работа што го го има општината, односно се преработени што успеаа само 19% да реализираат и нормално тука ќе има демант дека се должи ова на многу работи. Ставката 482, други градежни обврски ни покажуваат дека сега се 110 милиони за разлика од 2025та година биле 119 милиони, односно тоа кажува дека ниту на капиталните инвестиции, односно тоа што се фали ВМРО-ДПМНЕ дека прави градежен бум и слично и ова е помало споредбено со 2025 година, а еднаков со оној од 2024та, но тогашниот буџет беше половина од ова што е денес или просто кажано дупло помалку сработија од она што го планирале и тука кога зборуваме за првиот квартал не можам да не направам и компарација на обврските додека граѓаните на општина Битола плаќаат повисоки сметки општина Битола имаат успеано обврски од 137 милиони денари во месец март или нешто повеќе од 2 милиони евра и  ова морам да го споредам со изминатите години, односно со 2025та година биле 40 милиони денари, 24та биле 8 милиони денари, 23та биле 4 милиони. За три години точно ги зголемивте доспеаните обврски за 2 милиони евра и не нема да се излажат битолчани дека многу повеќе работите, туку многу повеќе ги трошите парите на битолчани, а на крајот сметката му ја давате да ја платат тие. Исто така видовме и во ребалансот дека барате дополнителни средства, а гледаме како општината ги сервисира и основните училишта, односно како си ги плаќа генерираните режиски трошоци, ставката 421 сметката има обврски од 6 милиони денари односно во К2 извештајот каде што се тие 137 милиони гледаме дека има по однос на оваа ставка генерирани обврски иако во програмата има доволно обезбедени средства овој квартал се платени 23 милиони денари за разлика од минатата 34 милиони денари, предминатата биле платени 20 милиони денари во првиот квартал. Па оттука иди прашањето како битолчани плаќаат повисоки цени, односно во семејниот буџет на секој битолчанец му требаат повеќе пари за да си ги плати сметките, а на општината да му требаат помалку пари, односно му требаат 23 милиони денари и оттука иди одговорот како се направени доспеаните неплатени обврски. Така што општината не плаќа ниту преку блок дотациите коишто како што ги зема да ги проследи до основните училишта. Тука сме сведоци дека како општината така и државата е банкрот бенд плус, бидејќи и тие пари споредбено со 2025та биле 34 милиони, 2024та  биле 28 милиони. Тоа кажува дека овој квартал се исплатени само 2 милиони денари по овие основи и тоа ни е јасен показател дека пари нема ниту во државата ниту во општина Битола и дека жртва ќе бидат граѓаните со некое ново поскапување. Тоа го очекувам следниот период повторно да бараат. Видовме и дека на седницата на комисија дел од јавните претпријатија немаат план за санации и  повторно се жалат на високите цени на горивата криза и најверојатно дека и тие нема да реализираат. Но тука сме сведоци дека нереално се планираат и приходите и гледаме како и во приходната страна, односно она што е обврска на општина Битола има потфрлање во проценти за разлика од минатите години како го береле данокот на имот, данокот на специфични услуги и слично. Така да не се грижи доволно да ги собери средствата коишто треба да ги собере општина Битола од една страна, а од друга страна троши повеќе пари од што има, а она што мора да се плаќаат тековни оперативни обврски не ги плаќа и на тој начин се генерираат доспеани обврски од 2 милиони евра што во историјата на општина Битола ова не било во пракса.
		Драги Крстев за согласно член 57 став 2 барам прекин на седницата т.е пауза од минимум 10 минути.
		Претседател Бојан Бојкоски зеде збор и рече, не се криеме. Кажа колегата сме се криеле историски. Баш очекував прв да излезе. И да го демантирам. А тоа е така ако се погледни образложението за извршување на буџетот на општина Битола. Тука не треба многу да се прочита. Викате
реализацијата не била 24% била лани, сега е 20%,од 19,47 да бидиме поточни во првиот квартал се реализирани плаќања во висина од 5 милиони евра. Тезите за задолженост, неликвидност ви паѓаат во првите шест-седум пасоси и после се врти на страница број три. Вкупни капитални расходи на општина Битола. Кога ќе се соберат првите две ставки 480 и 420 се иди до сума од над 2.5 милиони евра се платени градежни објекти односно инфраструктурата учествува со повеќе од 50% во првиот квартал.И сега ќе се вратиме на споредбата бидејќи сакате да се споредуваме. Кога вие бевте Локална власт, за цел буџет има години да ги отворите, да ги проверите за цел буџет на завршната сметка за капитални расходи немавте потрошено колку што има сега потрошено во првиот квартал. Вашите први квартали при реализацијата на буџетот бере  манастирски гревови Знаете зошто така? При гледањето на динамиката и движењето повеќе делевте за плати отколку за градежни објекти.
		Пауза 10 минути
		Петар Николовски реплика,Не е точно дека во времето на СДСМ ништо не се направило, се направи многу повеќе од ова што го гледаме изминатите четири години и покрај тоа што претходната Локална Самоуправа во времето на СДСМ ви остави 4 милиони евра на сметката плус дополнителни 2 милиони евра од продажба на земјиштето односно ви остави 6 милиони евра и над 20 спремни проекти коишто имавте за задача со обезбедени финансии само да ги спроведите и изминатите четири години ништо друго освен што не сте напраиле. А што направила СДСМ во нивниот период на владеење покрај домаќинското работење, односно на сите основни училишта и средни училишта заглавени до гуша се вратија во стабилна состојба, јавните претпријатија се одглавија и плус 6 милиони евра на сметката. Во меѓувреме се направи офицерски кугланата, реновирање на пазарот, осветлување на целиот град, се формира КИЦ, Паркинзи инфраструктурата во АРМ, патот до Лавци, Широка, 8ми Септември,Климент Охридски,чаршијата ревитализација и менување на многу излози во старата битолска чаршија, ул. 13ти јули,Партизанска,Илинденска,Михаил Апостоловски,Тошо Даскалот,Ари Ангеловски, ул.16та патот се реновираше до Тумбе кафе обиколницата се среди се поставија во скоро секоја населба и рурална и градска детски игралишта. Притоа се реновираше игралиштето коешто сега ви е главен фокус. Игралиштата што ги правите во неколку училишта во време на СДСМ од сопствени средства, не пари од унгарски кредит на кредит, туку од сопствени средства се направија и реконструираа овие училишта. 89 локации од кал добија бекатон и ред други работи. Во меѓувреме вие не можете овде ништо да направите за јавниот превоз. Во време на СДСМ се
набавија четири еколошки минибуса и ред други работи. А она што кажавте дека се 2,5 милиони евра не е точно, туку тоа се купување на градежни машини, односно за градежни објекти расходите се 110 милиони што се еднакви со 24та година и 9 милиони помалку од лани, а тоа е половина од она што сте го планирале, односно во проценти ако земиме многу поголем буџет оваа година се планираше да се реализира во првиот квартал, а се реализира идентично од 24та каде што бил преполовен буџетот и тоа е главниот фокус што треба да го знаат и битолчани дека покрај тоа што имавте пари со домаќинско работење и слично сега се заглавени сите училишта сите јавни претпријатија спортот е заглавен општината е заглавена и се прават проекти врз база на унгарски кредит односно каде што граѓаните и таму ќе плаќаат камати а од унгарски кредит. Гледаме како се исплаќаат и авансни ситуации што само фиктивно се исплатени, а на терен нема никаква реализација. Бројките се немилосрдни и едно да резимирам дека оваа Локална Самоуправа само ги троши парите на граѓаните, а на крајот сметката ја плаќаат граѓаните.
		Претседателот Бојан Бојкоски реплика, од тоа што успеав да го запишам и да го слушнам од вас, спомнавте неколку институции дека сте формирале КИЦ односно Офицерски дом, сте набавиле еколошки комбиња, формиравте јавно претпријатие Пелалинк и за овие две за Киц -Офицерски и Пелалинк. Тие се две јавни претпријатија вистината е следно. Директор на Пелалинк беше поставен сегашниот ваш претседател.Направивте претпријатие коешто не успеа да профункционира. Толку беше успешен што на формирано јавно претпријатие не успеа ниту да најди шофери, ниту да ги стави во функција. И сега цела партија ја водите тој. Браво, супер, Продолжете, Така. КИЦ- Офицерски дом го формиравте, поставивте вршител на должност и имаше неисплатени плати, односно директорот не можеше да зема плата, односно беше нефункционален. Тие се факти и вистини и тоа ќе ви го потврдат и во општинската администрација. Спомнувавте сте правеле игралишта. Кое игралиште го направивте вие? Вие правевте игралишта од асфалт. Тартан подлога се постави на крајот од мандатот со донација од државна лотарија. Тоа дури го откривте во 2022 година, односно 2021 споменувате улица 16та. Каква улица 16та? Таму луѓето се давеа во кал, канализација нема. Комплетна реконструкција на делот на жителите од улица 16та, пешачки патеки, асфалт, канализација беше направен во претходниот состав на советот и сега се дозаврши. Колега, таму имаше големи проблеми коишто ниту имавте знаење ниту капацитет да ги решите. Споменувате градежно земјиште сте продале во висина од 2 милиони евра и тоа било оставено. Вистината за градежното земјиште е една, дека парцели за изградба на згради во старата касарна, каде што сега се продаваат по 1300 евра од метар квадратен, кога вие ги продававте знаете која беше максимална достигната цена на метар квадратен од градежна парцела? 35 евра од метар квадратен. А многу добро знае битолската јавност како не се постигнуваше цената со закани и уцени према инвеститорите коишто сакаа да купат парцели. Сведочат луѓето до ден денес знаете колку достигна продажба на државна градежна парцела од метар квадратен за изградба на згради во претходниот состав на советот 450 метар квадратен 450 евра 1 према 11. Каде завршуваа тие финансиски средства? Дали во буџетот на општина Битола? Очигледно не или пак завршуваа по приватни џебови. Тоа добро многу го знаат граѓаните. Затоа граѓаните многу добро ве перцепираат и перцепцијата во јавноста за вашата партија е една неработници.
		Петар Николовски реплика ,На претседателот изгледа му се мешаат работите. Изгледа премногу му е ментор поранешниот градоначалник Владимир Талевски па му се мешаат работите и таа слика што ја имавме во времето на Владимир Талевски во ситуацијата и во училиштата и во јавните претпријатија сега ја пресликуваат и во денешната финансиска ситуација на општината и за она што зборуваше за парцелите да не ги смешавте работите да не мислевте во времето на двојче како се продаваа по едно евро метар квадратен парцелите во АРМ и тогаш се купени сите парцели за згради во во АРМ. Затоа немојте да ја лажите битолската јавност дека во време на СДСМ се продавале за џабе парцели. Единствено кога се продавале парцели за џабе е во времето на Владимир Талевски, односно на вашиот ментор којшто гледам дека во овој мандат и во претходниот мандат мудро го следите.
		Претседателот Бојан Бојкоски Јас ќе земам реплика. Не ми се мешаат мене колега во однос на продажбата на градежните парцели во касарната. Кога ќе се купи една градежна парцела има историја на купопродажба и после промена на инвеститор што го викаат. Дали една од локациите во старата касарна е купена од фирма од Струмица на братучедот на Зоран Заев, многу добро позната компанија којашто купила градежно земјиште, градежно по 35 евра од метар квадратен. За тоа постојат документи. Тоа никој не може да го избрише.
		Софија Ристевска Петрушева рече, јас мислам дека многу се отклонивме од темата. Не очекуваат уште 50 и кусурот точки. Би требало оваа седница да ја доведиме до крај сепак во овој ден,јас ќе бидам кратка и само ќе кажам дека во мандатот на господинот Владимир Талевски Офицерски беше ставен за продавање. Во мандатот на госпоѓата Петровска се направи Офицерски се реновира и се направи општинската културна организација. Ве молам да не заборавиме дека госпоѓата Петровска раководеше во време на корона. Две години од нејзиниот четиригодишен мандат беше во време на корона кога имаше многу рестрикции и кога не беше толку лесно да се раководи. Имаше милион рестрикции во тој период. И сега вие прашувате каде се парите од разни продажби итн. па во вратени долгови претседателе и колку милиони евра остави госпоѓата Петровска на сметка на општинската сметка за да може да ги наследи потоа господинот Коњановски и уште едно нешто ќе кажам слушам трпеливо и внимателно навистина не е во ред со такви зборови да ни се обраќате и така да не вреѓате што и да ни кажете и манастирски гревови и дека имаме луѓе колку да влезиме во фичо што и да ни кажите ние сме тука остануваме и ќе бидиме тука четири години и ќе критикуваме и ќе зборуваме за доброто на народот. И уште едно нешто сакам да кажам. Ве молам ќе потенцирам немојте да мислите за нашата политичка иднина. Ве молам гледајте си за вашата.
		Драги Крстев рече,Претседателе, тешки зборови, тешки инсинуации. Само јас ќе кажам едно, колеги од Власта, лесно е да кажете дека опозицијата е слаба. Потешко е да објасните зошто една улица ја броите како три проекти: водовод, канализација и коловоз посебно. Потешко е да објасните зошто проектот 2025 година го прикажувате како нов проект за 2026 година и потешко е да објасните зошто завршни сметки и извештаи кои требало редовно и навремено да се разгледуваат ги носите во јуни натрупани на една седница. Вистинската слабост не е прашањето на опозицијата претседателе. Вистинската слабост е кога власта нема јасен одговор. А за сите инсинуации коишто ги кажавте по допрен глас, очекувам како претседател којшто го почитува правото и словото на деловникот и на законот дека тука ќе дадете една пауза и ќе се упатите до најблиското јавно обвинителство и сите овие тешки кривични дела коишто ни ги соопштивте денес тука извршени во некое минато време ќе ги поткрепите со доказ и ќе ги спомнете и тие сведоци коишто сведочеле за таквите кривични дела се со цел ова едно бреме коешто ни го наметнувате се надевам дека еднаш засекогаш ќе се разјасни дека е една гола магла која ја продавате веќе пет години.
		Претседателот Бојан Бојкоски Јас ќе земам збор да објаснам на колегата бидејќи ми спомна за проектите. Краток ќе бидам во однос на проектите зошто се делат а коловоз, водовод и нискоградба односно канализација. Тоа се прави со цел за јавните претпријатија коишто се формирани од општина Битола со цел да ја извршуваат нивната функција.
да можат водовод, изведување на водоводни мрежи да прави јавното претпријатие Водовод. Јавното претпријатие  Нискоградба да ги извршува оние канализациони мрежи да не ги работат приватните компании, бидејќи капацитет имаат. Додека за изведување на асфалтирање и подготвување на предасфалтирање немаат капацитет и затоа го прават приватни компании. Затоа кога отпочнавме на почетокот од овој мандат се сеќавам дека колега советник тука прашуваше дали ќе работат јавните претпријатија или ќе работат приватните компании. Е сега треба да се договориме ние сакаме јавните компании, јавните претпријатија да работат или приватните компании. Тоа одлуката ние ја носиме. Предлогот
стигнува од градоначалникот. Дали ќе биде прифатен или не е, одлуката е наша,дали ќе ги споиме во еден проект или не или ќе дадеме можност да работат јавните претпријатија. Тоа е од една единствена цел. А за префрлувањето што го кажувате развојна програма тоа што било реализирано во 2025 година и се плаќа во 2026 затоа се вика развојна програма со динамика на плаќање. Како што објасни раководителката дека при склучување на секој договор за кој сега се случуваат договори во 2026 година има динамика на плаќање. Дали економскиот оператор ќе ја прифати динамиката на плаќање или не, зависи од неговата проценка економска дали тоа ќе го направи. Со втората работа постојат развојните програми. Вие тоа треба добро да го знаете. Развојните програми постојат за да бидат реализирани поголем дел, односно поголем број на проекти во една календарска година,во една календарска година да бидат плаќани во наредните календарски години заради обемот на работа, бидејќи овие развојни проекти некои траат по две- три години, а некои се реализираат во една година. И третата причина е ограничувањето на буџетската рамка којашто има општина Битола при реализирање на проекти. Тоа се вика менаџирање на финансиските средства. Како ќе бидат изменаџирани зависи од предлозите коишто стигаат од градоначалникот. Затоа граѓаните го избрале него бидејќи во изминатите четири години покажал резултати. Доколку не покажал резултати првично немаше ниту да биде кандидат на нашата политичка партија. И второ граѓаните немаше да го гласаат. Значи два филтри поминати, а најважниот филтер се граѓаните. Тие даваат и земаат.
		Драги Крстев реплика,Ви благодарам за краткиот вовед во основите на урбанизам и како проект. Јас прашувам чисто човечки како граѓанин на оваа општина дали една улица е проект еден или е три проекти. Јас немам
никаков против ниту јавните претпријатија да остваруваат заработка и зошто се делат. Тоа ми е многу добро јасно. Но да се претставува една улица Дама Груев како три различни проекти за мене илузорно и тоа за мене се е прикривање или прикажување на еден обем на работа којшто не е реален во реалноста. Другата работа во делот на тоа што постојано го потенцирате ќе дојдат избори во 2029 година. Ќе видиме дали ова што го поминавме во 25тата година ќе биде задржано како одраз на вашето работење и на вашата успешност во работењето. Како во целина ќе се видиме и ќе се измериме.Тогаш ќе проценат граѓаните. по разоткривањето, ова разоткривање коешто ви го прави сегашната опозиција во делот на тоа колку работите и колку остварувате, не сум баш толку сигурен дека резултатот ќе биде како што го претставувате претседателе, но сепак се надевам дека со вашето долгогодишно искуство овде веќе ветеранско во советот на општина Битола нема да дозволувате од ваша страна да си дозволувате и вие со некој таков доза на негативност и енергија спрема колегите од опозицијата да не карате и да не убедувате каде грешиме. Оставете не ние тоа што го знаеме го кажуваме, тоа што мислиме дека исправно го соопштуваме. Граѓаните кажавте и самите ќе се оценат во 2029 година. Затоа немојте под плаштот на тоа дека директно некој ќе го нападнете, ќе соопштувате некои грандиозни овде кривични дела и не знам незаконско работење од 2017 во 2016 ќе ја скриете лошата состојба во којашто се наоѓа Општина Битола во поглед на јавните претпријатија. Тука ве убедувам дека се лажете и дека ние сме спремни не само овој ден да помине и утре и други ден да расправаме се додека е потребно за состојбите во коишто ги доведовте јавните пријатели.
		Кварталниот извештај за првиот квартал на Буџетот на Општина Битола за 2026 година,беше ставен на гласање и усвоен со 16 гласови ЗА,11 гласови Против и 2 гласа Воздржани.
							
							7.
		Златко Лозановски известителот на Комисијата за јавни комунални дејности по разгледување на материјалот по точките 7,8,9,10,18,19,21,23,25,27,29,31,35,49 од дневниот ред,по дискусиите Комисијата по точките 7,8,9,10,18,19,21,23,25,27,29,31,35 гласале со 3 гласови ЗА и 1 глас Против, и по точка 14 гласале со 3 гласови ЗА и 1 глас Против.
		Програмата за измена на Програмата за развојни планови на Општина Битола за периодот 2026-2028 година,беше ставена на гласање и усвоена со 18 гласови ЗА,11 гласови Против и 1 глас Воздржан.
							8.
		Програмата за измени и дополнување на Програмата за уредување на градежното земјиште на подрачјето на Општина Битола за 2026 година, беше ставена на гласање и усвоена со 18 гласови ЗА,10 гласови Против и 1 глас Воздржан.
					9.
   		Програмата за измени и дополнување на Програма за користење и одржување на јавното осветлување на подрачјето на Општина Битола за 2026 година, беше ставена на гласање и усвоена со 17 гласови ЗА,12 гласови Против и 1 глас Воздржан.
						10.
	Софија Ристевска Петрушева рече, Со измените и дополнувањата на програмата за одржување на комунални објекти и инсталации, локална патна мрежа и улици во општина Битола за 2026 година се предлага зголемување на вкупниот буџет за 5 милиони денари и од 37 практично 38 милиони денари тој ќе стане 43 милиони денари што претставува раст за околу 13,5% проценти. Ова цело зголемување на програмата доаѓа од повисоки приходи од данок на промет на недвижности и тука се задава прашањето од каде доаѓа оптимизмот за дополнителните 5,1 милион денари во данок на промет на недвижности и на што се темели оваа проценка? Дали веќе има реализација во првите месеци од годината или станува збор само за проекција која подоцна може и да не се реализира? Парите од приходите се насочуваат во хоризонтална и вертикална сигнализација. Во хоризонтално од 12 стануваат 15 милиони денари, а вертикално од 3,5 стануваат 5,5 милиони денари. А надзорот над изведбата се зголемува за повеќе од пет пати. Од 250,000 станува 1, 385,000 денари. Е сега се задава прашањето зошто приоритет е сигнализацијата, а не самите улици. Дополнителниот 5,1 милион денари не се насочува кон крпење на ударни дупки, реконструкција на улици, нови тротоари, атмосферска канализација, туку главно во хоризонтална сигнализација плус 3 милиони и вертикална сигнализација плус 2 милиони. Дали за граѓаните во моментов е поважна нова боја на коловозите или подобра патна инфраструктура? Документот исто покажува повеќе пари за одржување, обележување, знаци, надзор, но не и за нови инфраструктурни зафати. Општината инвестира во видливи козметички интервенции наместо во трајни инфраструктурни решенија. Е сега, колку метри хоризонтална сигнализација ќе се изведат за дополнителните 3 милиони денари? На кои улици ќе се постави нова вертикална сигнализација? Кои конкретни безбедносни анализи покажале потреба од вакво зголемување на сигнализацијата? Зошто нема зголемување на средствата за санација и реконструкција на улици кога граѓаните најчесто се жалат токму на состојбата на коловозите? И за крај, општината упорно дава огромни суми на пари за хоризонтална сигнализација којашто очигледно се изведува со крајно неквалитетни материјали, бои, затоа што константно таа сигнализација низ цел град е крајно обледена или целосно избришана и кога општината конечно ќе започне да инвестира во квалитетна, модерна, безбедна и современа хоризонтална сигнализација како термопластични линии со долг рок на траење, еколошки и отпорни бои на временските услови, како и обоени велосипедски и пешачки зони.
Програмата за измени и дополнување на Програма за одржување на комунални објекти и инсталации, локална патна мрежа и улици во Општина Битола за 2026 година,беше ставена на гласање и усвоена со 16 гласови  ЗА, 12 гласови Против, 2 гласа Воздржани.
					11.
Наташа Марковска известител на Комисијата за економски развој по разгледување на материјалот по точка 11 од днвениот ред,по дискусиите Комисијата по истата гласаше со 3 гласови ЗА и 2 гласа Против.
Јадранка Павловска рече, Денес повторно пред нас ги имам измените од програмата за економски развој во вредност од околу 1.600.000 денари или поточно 1.561.240 денари и граѓаните и после оваа измена со право повторно се прашуваат каде е развојот. Во прилог еден гледаме дека најголемиот дел од измените се однесуваат на проектни документации за водоснабдување на викенд населбата во Буковски ливади од 45,000 денари, реконструкција на објектот Партизан од 97,822 денари, втора фаза од реконструкција на улицата Бурса, нов проект од 855,500 денари, анекс на програмата за урбана опрема од 121,000 денари, 400,000 денари за енергетска ефикасност и 15,000 денари за проектна документација за електрика за стадионот Петар Милошевски. Повторно документи, повторно планови, повторно измени. Но каде се конкретните резултати на терен? Во прилог два гледаме кофинансирање на проектот вреден 312,000 евра, од кои скоро 249,000 евра од Еуромет програмата и 62,493 евра национално кофинансирање од Министерството за европски прашања. Добро е што се обезбедуваат средства однадвор, но прашање е дали општината има капацитет тие средства навреме и ефикасно да ги реализира или повторно да останат само бројки на хартија. Во измената можеме да видиме каде што се наоѓа програмата за економски развој дека во неа се планирани приходи од скоро 61 милион денари, а само за проекти градежни активности се предвидуваат речиси 39 милиони денари, но сосема минимално се предвидуваат 684,000 денари за проекти за водоснабдување, 398,000 денари за енергетика и минимални 700,000 денари за реконструкција на мостови. Тука гледаме и 5 милиони за урбанистичко планирање. Прашање е колку од овие проекти ќе се реализираат, затоа што веќе добро ни е познато сценариото и изговорите кои гласат договорот бил раскинат, јавната набавка пропаднала, немало понудувачи, се зголемиле цените, треба динамика на реализацијата, постапките се оддолжиле, временските услови не дозволиле или најчесто средствата ќе се префрлат во развојните програми за наредната година и така од година во година ги слушам истите оправдувања и ги гледам истите проекти како повторно се појавуваат од програма во програма. Почитувани колеги, на граѓаните не им требаат планови и табели. Тие живеат со реалноста на неасфалтирани улици, нерешени инфраструктурни проблеми и проекти кои со години се најавуваат, а никако да се реализираат. Најголемиот проблем не е што денес правите измени. Проблемот е што измените станаа правило, а реализацијата исклучок. Наместо секојдневно да се појавувате на прес-конференции, видео обраќања за новите проекти, време е да видиме завршени проекти, функционални решенија и видливи резултати.
Програмата за измени и дополнување на Програмата за економски развој на Општина Битола за 2026 година,беше ставена на гласање и усвоена со 17 гласови ЗА и 13 гласови Против.
12.
	Илија Келепуровски известителот на Комисијата за урбанизам и заштита на животната средина по разгледување на материјалот по точките 12,50 и 51 од дневниот ред ,по дискусиите Комисијата по точка 12 гласаше со 3 гласови ЗА и  2 гласа Воздржано,а по точките 50 и 51 гласаше со 5 гласови ЗА.
Програмата за измена и дополнување на Програмата на финансирање и изработка на Урбанистички планови на подрачјето на Општина Битола за 2026 година,беше ставена на гласање и усвоена со 18 гласови ЗА,4 гласови Против и 8 гласа Воздржани.
					13.
Марина Крстиќ известителот на Комисијата за еднакви можности по разгледување на материјалот по точка 13 од дневниот ред,по дискусиите Комисијата по истата гласаше со 6 гласови ЗА.
Програмата за измени и дополнување на Програма за еднакви можности за 2026 година,беше ставена на гласање и усвоена со 24 гласови ЗА,2 гласа Против и 4 гласа Воздржани.
					


14.
Мартин Ивановски известителот на Комисијата за млади,спорт и рекреација по разгледување на материјалот по точка 14 и 53 од днвениот ред,по дискусиите Комисијата по истите гласаше со 5 гласови ЗА.
Програмата за измени и дополнување на Програма за активности во областа на спортот и младите во Општина Битола за 2026 година,беше ставена на гласање и усвоена со 28 гласови ЗА и 2 гласа Против.
					15.
Наташа Марковска известителот на Комисијата за јавни дејности по разгледување на материјалот по точките 15,16,37,39,52 и 61, од дневниоит ред,по дискусиите Комисијата по точките 5,16,37  и  39 гласале со 3 гласови ЗА и 1 глас Воздржан и по точките 52 и 61 гласале со 4 гласови ЗА.
Претседателот Бојан Бојкоски рече, Само пред да започнете, извинете, општинската администрација да ги повика директорите на јавните претпријатија. Без директор на јавно претпријатие присутен, истите нема да се разгледуваат.
Софија Ристевска Петрушева рече,во програмата за култура има две многу две кратки измени. А првата измена е дека 3.200.000 денари или околу 50,000 евра се префрлаат во програмата на КИЦ,тоа е буџетот за Битфест.КИЦ го спроведува оваа година Битфест и КИЦ решава кои проекти ќе добијат финансии. Битфест се на прагот пред почнување. Пред некој ден се промовираше и почетниот настан за самиот фестивал мјузиклот као какао. И затоа јас ќе се обратам до КИЦ со молба пред да почни фестивалот, пред да почни културното лето јавно да излезе информација кои здруженија невладини и кои физички лица добиле финансии од Битфест и во каков обем се тие финансии. Значи да не почне фестивалот па потоа артистите сами да разбираат дали се во програмата или не. Кога ќе биде напечатена програмата на хартија. Значи пред да почне фестивалот да се објави кој колку пари зел и кои се субјектите коишто зеле финансии. И втората точка е дека за озвучување и поставување на тезги се зголемува буџетот за 1.500.000 денари заради зголемениот обем за културни настани и од 1.800.000 со овие 1.500.000 плус сега ќе биде 3.300,000 денари. 3.300.000 денари за озвучување. Јас малку се сомневам дали културната продукција е зголемена во толку голем обем за да може и озвучувањето да се зголеми во толку голем обем со толку голема ставка. Не знам колку е легитимно, но се надевам дека и тука ќе има отчетност да видиме колку е зголемена културната продукција и дали има потреба озвучувањето да се зголеми поточно тендерот да се зголеми за толку голема сума. И уште едно нешто ќе замолам и ќе нагласам дека некој од артистите на минатиот Битфест не добија озвучување. Мораа од своите хонорари да го плаќаат озвучувањето, осветлувањето, техничките екипи. Би замолила кога веќе толку се зголемува ставката за озвучување, осветлување и техника, сите артисти технички да бидат покриени од општината за да не мора артистите од своите хонорари да ги плаќаат техничките потреби на нивните претстави и перформанси.
Програмата за измени на Програма за култура во Општина Битола за 2026 година.беше ставена на гласање и усвоена со 16 гласови ЗА,2 гласа Против и 12 гласа Воздржани.
					16.
Програмата за измени и дополнување на Програмата за јавни дејности (образование) на Општина Битола за 2026 година,беше ставена на гласање и усвоена со 17 гласови ЗА,11 гласа  Против и 2 гласа Воздржани.
					17.
Советниците побараа точките по однос на ЈП Комуналец да се разгледуваат заедно.
Претседателот Бојкоски одобри да се разгледуваат заеднички точките 17,18 и 19 од дневниот ред.
Петар Николовски рече, Дојдоја на ред и завршните сметки на јавните претпријатија. Јас ќе зборувам за јавното претпријатие Комуналец коешто изминатите години мака мачи со својата рентабилност. Постојано гледаме и во извештаите како се исплаќаат пари од страна на општина Битола, но колку тоа во пракса, односно кога некој граѓанин општина Битола ќе слези пред својата зграда или  дом му е чисто. Тоа ќе го судат граѓаните бидејќи гледаме на кое ниво ни е хигиената и одржувањето на зелените површини во нашиот град. Но кога се работи за завршната сметка, на успех каде се гледа профитабилноста и успехот на работењето се застрашувачки. Претпријатието се соочува со сериозни финансиски проблеми и работи со висока загуба. Расходите од над 302 милиони денари ги надминуваат приходите од над 248 милиони денари. Претпријатието се соочува со нето загуба од над 53 милиони денари. Сумата од над 8,6 милиони денари по основ на казни, пенали, надоместоци од штети само покажуваат дека лошото менаџирање дополнително го оптоварува претпријатието кое е во длабока загуба. Доколку ова е за штети од каснување од кучиња, не знам, можеби е тоа така, но со овие параметри се повеќе и повеќе се кажува дека не е само проблем високите цени за исплата на плати, туку и од овие настанати загуби на некој начин се генерираат и губење на капиталот коешто го има јавното претпријатие Комуналец, тоа го покажува и доспеаните неплатени обврски коишто ги има јавното претпријатие на крајот од 2025 година,  главните резерви се во минус 3,8 милиони денари, имало само 1.600.000 денари на сметката и кога ќе му дојдат краткорочни обврски тогаш се доведува во знак прашање и ликвидноста на ова претпријатие,доколку е долготрајна и претпријатието не успее да наиде и покрај тоа шо се поскапи цената на комуналец од 30% а и самиот директор кажа на изминатата комисија дека покрај тоа што се случува енергетска криза односно поскапува нафтата со поскопувањето на нафтата и платите повторно не се знае дали јавното претпријатие на крајот од годината ќе излези од оваа финансиска загуба, односно конечно ќе видиме позитивна завршна сметка и рентабилност. Тоа ни покажува уште еден знак дали овај менаџмент свесно го носи јавното претпријатие во стечај,иако се остваруваат солидни приходи од над 248 милиони денари, претпријатието е нерентабилно, како што кажав и претходно, растат и платите и тековното работење и односно доспеаните обврски се соочуваат со рентабилноста, менаџментот иако во минатото многу пати говоревме дека не можи да се остави само на општина Битола дали ќе испрати субвенции, дали ќе ја покачи цената, мора да изнајдува начини за да ја зголеми својата рентабилност и да излезе и ниедна криза да не му биди пречка за нештото да функционира, да не зависи од цената на нафтата и слично. Затоа според мене тоа е одлика на добар или лош менаџмент кога надолгорочно се гради стратегија со преземање на дополнителни дејности и се надевам дека наредната година ќе има многу подобра состојба од ова што е денес, бидејќи ова што денес го гледаме е повторно загрижувачки. Она што го зборуваме пет години, а пет години оваа Локална Самоуправа нема слух за јавните претпријатија. Не знам, жално е што град како Битола почнува да се дави како во јавните претпријатија така и општината во обврски и никако не се гледа светлото на крајот во тунелот.
Завршната сметка за финансиското работење на ЈП „Комуналец” за 2025 година,беше ставена на гласање и усвоена со 16 гласови ЗА, 12 гласови Против и 1 глас Воздржан.
					18.	
Извештајот за работата на ЈП „Комуналец” Битола за 2025 година,беше ставен на гласање и усвоен со 16 гласови ЗА,12 гласа Против и 1 глас Воздржан.
					19.
Извештајот за реализација на Програмите за одржување на ЈЗП и јавна чистота во Општина Битола од ЈП „Комуналец“Битола за 2025 година,беше ставен на гласање и усвоен со 16 гласови ЗА,12 гласа Против и 2 гласа Воздржани.
Пауза 30 минути
					20.
Драги Крстев рече, Денес зборуваме за завршната сметка на КЈП Нискоградба, но да не се лажеме, ова не е само табела со бројки. Ова е приказна за тоа како едно јавно претпријатие кое треба да поправа улици, канализација, тротоари, инфраструктура во Битола со години се остава да тоне. Граѓанинот не го интересира дали загубата е ставена во колона лево или десно. Граѓанинот го интересира зошто улицата пред неговата куќа е раскопана, зошто шахтата пропаѓа, зошто под дожд има вода до колена и зошто со месеци се чека санација. А јавното претпријатие што треба да работи на тоа пак е во загуба. Во 2025 година КЈП Нискоградба завршува со загуба од 20.870.368 денари, додека претходната година загубата била 21.691.820 денари. Значи една година над 21 милион минус, следната година над 20 милиони минус. И сега тоа некој сака да ни го претстави како подобрување, не почитувани  тоа не е подобрување,тоа е истата болест, само со малку пониска температура,а најсериозното е ова,на прашањето дали менаџерскиот тим има санационен план за излез од оваа загубарска состојба, одговорот е дека нема таков план. Значи имаме загуба ама немаме план. Имаме проблем ама немаме решение. Имаме јавно претпријатие кое секоја година тоне ама нема одговор кој и како ќе го извлече. Па така не се води ни семеен буџет, а камоли јавно претпријатие. Обичниот човек кога ќе влезе во минус седнува дома и пресметува што ќе скрати, што ќе плати, како ќе се извлече. Овде зборуваме за јавно претпријатие со директор, со управни органи, надзор, градоначалник, мнозинство во совет и по пет години толерирање на ваква состојба нема санационен план. Пет години почитувани, пет години се гледа дека ништо не оди. Пет години се знае дека ова претпријатие има сериозен финансиски проблем. Пет години се носат завршни сметки, се читаат бројки, се креваат раце и потоа едно големо ништо. Како да е најнормално ова јавно претпријатие да живее во минус. А не е нормално. Не е нормално претпријатие кое треба да биде мотор на градската инфраструктура да нема јасен план за спас. Не е нормално претпријатие со приходи од околу 139,6 милиони денари да заврши со над 20 милиони денари загуба. Не е нормално расходите да бидат околу 161,2
милиони денари, а никој да не каже каде е дупката, кој ја направил и како ќе се затвори.Не е нормално работниците да бидат оставени во неизвесност, а граѓаните да ја плаќаат цената преку лоша инфраструктура и преку буџетски пари. Веднаш да кажам, работниците не се виновни. Работниците се тие што се на терен, тие се што работат на улица, на студ, на жешко, во прашина, со магинализација која често не е таква каква што треба да биде. Проблемот не е работникот, проблемот е управувањето. Проблемот е што пет години Локалната Власт гледа како претпријатието оди во минус и нема храброст, нема знаење или нема волја да направи сериозен санационен план. Проблем е што градоначалникот и мнозинството зборуваат за големи инфраструктурни проекти, за развој, за улици, за канализации, за милиони, а претпријатието кое треба да биде дел од тој систем го оставаат без јасна улога и без финансиска стабилност. Општина Битола планира развојна програма од над 2,1 милијарди денари за периодот 2026-2028. Во тие програми има улици, патишта, канализации, инфраструктура. И прашањето е едноставно каде е тука Нискоградба? Ќе ја користиме ли како јавно претпријатие на граѓаните или ќе ја гледаме како товар? Ќе ја стабилизираме или ќе ја оставиме да преживува од година во година? Ќе направиме ли план или ќе продолжиме да гласаме завршни сметки како да читаме временска прогноза. Денес минус 20 милиони,догодина ќе видиме колку.Советот, драги колеги, не смее да биде нотар на загуби. Ние не сме овде само да ги примаме документите, да ги изгласаме и да продолжиме понатаму. Ние сме избрани од граѓаните да прашуваме, контролираме и да бараме одговорност. Затоа денес барам неколку одговори. Кој е виновен што пет години се толерира ваква состојба? Зошто нема санационен план? Кога ќе се донесе план за излез од загубата? Колку се должи? Кому се должи? Колку може да се наплати? Колку механизација е исправна, а колку е само бројка на хартија? Дали Нискоградба ќе биде дел од развојните проекти на општина Битола или ќе продолжи да биде оставена на маргините? Почитувани на граѓаните им е доста од изговори. Не може секоја година истата приказна загуба,нема план,ќе видиме, ќе анализираме, ќе превземеме мерки,пет години поминаа. Уште колку години треба да поминат за некој да каже доста е. Оваа завршна сметка не е само финансиски извештај. Ова е сведоштво дека системот не функционира. Ова е доказ дека со јавните претпријатија се управува без сериозна стратегија. И ова е предупредување. Ако не се превземат мерки, секоја наредна година ќе расправаме за истото само со нови бројки,нови проблеми и стари проблеми. Затоа мојот став е јасен. Не може да има поддршка за завршна сметка која покажува загуба, а зад неа нема санационен план. Не може да има доверба без план. Не може да има одговорност без рокови. Не може да има развој на Битола ако јавните претпријатија ни тонат пред очи. И затоа се надевав дека градоначалникот ќе остане да ја слушне реалната состојба, иако сум убеден дека ја знае подобро и од мене, но да слушневме од него барем еден конкретен санационен план со мерки, рокови, одговорни лица, да видиме дали имат анализа на трошоците, план за наплата, план за механизација и јасна улога на КЈП Нискоградба во развојните проекти на општина Битола. Бидејќи колеги ако нема план тогаш нема управување. Ако нема управување тогаш знаеме граѓаните ќе си платат за туѓата неспособност.
	Ангела Здравковска во дискусијата за финансискиот резултат на јавното претпријатие Нискоградба, сметам дека е важно да се согледаат реалните причини за влијанието врз прикажаната загуба, најнапред во текот на 2025 година претпријатието се соочи со значително зголемување на цените на репро материјалите. Само по оваа основа трошоците се повисоки за околу 4.1 милиони денари во однос на 2024 година. Ова е фактор кој влијае врз претпријатието и има директно влијание за прикажаната загуба. Дополнително бруто платите во 2025 година се зголемени за 6.6 милиони години. За разлика од 2024 година, ова не е резултат на неодговорно работење, туку на обврска претпријатието да обезбеди достоинствени примања за своите вработени и да ги почитува законските и колективните обврски. Исто така во 2025 година е евидентиран и поголем отпис на долгови во однос на 2024 година и тоа за 2.3 милиони денари. Овој износ директно влијае врз финансискиот резултат, а не претставува тековен оперативен трошок. Особено сакам да нагласам дека јавното претпријатие Нискоградба редовно ги исплаќа сите законски права на своите вработени, претпријатието ги исплаќа бенефицираниот стаж и одпремнините. Исто тука сакам да нагласам дека претпријатието ги исплаќа сите јубилејни награди кои му следат на вработените. Исто така ги исплаќа сите бенефиции кои му следат во однос на починат член од фамилијата итн. За разлика од едно поинакво време кога вработените биле замолчувани. Слушнав дека зборувате за работниците во јавното претпријатие Нискоградба. Во едно дамнешно време вработените биле замолчувани да не тужат, бидејќи ништо од ова не му било исплатено на вработените.  Исто така сакам да нагласам дека Општина Битола се грижи за своите претпријатија, тоа е доказ дека во оваа година за 30% е зголемен обемот на работа кон Нискоградба и треба да се земат сите овие основи во тоа што влегуваат во овој финансиски извештај што го имаме денес за претпријатието.
	Димитар Кузмановски рече,Не знам дали почнам одназад или од почеток. Ајде одназад колешке,мислам дека грешно ве брифирале. Баш напротив, јубилејните награди почнаа да се исплаќаат негде околу 2019 година кога токму кадарот на ЛДП го водеше ова јавно претпријатие, а беа стопирани со одлука на претходниот директор и неговиот тим кој беше во времето на Владимир Талевски. Значи таа информација не ви е точна, одма да ве демантирам,тука и директорот може да ви потврди. Но ај да започнеме од почеток. Нискоградба Битола загуба 20.870.369 денари. Пред два месеци директорот излезе во еден отчет, нешто налик како овие деновиве што ги гледаме и кажуваше кои улици ќе ги реконструира Нискоградба во однос на подземна инфраструктура и тогаш вели остануваме посветени со домаќинска работа во нови успеси,доколку скоро 21 милион  е домаќинска работа или јас имам погрешна дефиниција за домаќинлук или вие тотално ја промашивте таа тема околу домаќинлукот на работата. Но ќе направам една хронологија бидејќи се изнесија многу невистини за да и на граѓаните му стане појасно. Во КЈП Нискоградба Битола во 2017 година ЛДП и директорот кој доаѓаше од тие редови ја превзеде со 32 милиони денари долг, кредит од 23 милиони денари и обврски спрема добавувачите доспеани од 15 милиони денари. Кој беше концептот тогаш? Јас често го говорам. Концептот беше дека на Нискоградба Битола му треба што е можно повеќе работа од страна на општината. Се што може да сработи Нискоградба треба да го сработи. Се што веќе не е во нејзина надлежност треба да се отстапи на овие приватни фирми кои ги гледаме секојдневно низ битолските улици сега во денешно време. Тогаш пристапивме со еден концепт на инвестиции во самото претпријатие. Ќе ви набројам само дел од работите што беа набавени, а сега не можете ни да ги одржите, инвестирани патничко товарно возило џип за да можат техничарите и раководителите да се движат пови ископани улици кога ќе се прават, два камиони сандучари ќе ве замолам да слушате внимателно два камиони сандучари кои превезуваат и патници односно вработени но и стоки до самите објекти за работа ,трактор Џондир со целосна приклучна механизација приколка плук за снег кој ќе се користи во зимска служба, мини багер за ископ познати како бобкет кој ќе овозможи во овие потесни улици полесен пристап. ЏИПС системи на сите возила за следење на движењето на сите вработени за кои во реално време се гледа дали тие вистина работат на објекти, секаков вид на професионален батериски алат кој му беше потребен, дотогаш тегнеа кабли од куќи од агрегати за да работат на терен,пила за сечење на асфалт,машина за набивање на тампон и што е многу битно што исто така тогаш директорот го спомна, оставивме на наменска сметка 100,000 евра за набавка на камион, голем камион кој ќе служи и за во зимски услови, за расчистување на снег и за работа низ на самото јавно претпријатие. Значи тој еден камион што го спомнува често директорот и вие се фалите овде е со средства обезбедени од Министерството за локална самоуправа и оставени на наменска сметка, бидејќи дојде до промена на власта, не успеавме да го набавиме ние. Го набави новиот директор. Ако е така, еве го од тука може да ме демантира ако нешто лажам. Околу овие оправдувања за платите. Значи сега во моментот во јавните претпријатија се зголемуваат платите по основ на закон. Нема, сакам, нејќам, морам. Иначе динар еден немаше да бидат со овие загуби вработените. Е тогаш за разлика од сега колешке кога според закон се покачуваат платата платите заради позитивно финансиско работење на претпријатието на два наврати беа зголемени платите и тоа еднаш од 5%, еднаш од 8%. Значи не по закон со сила, туку за добра волја затоа што во тие четири години од сите овие долгови кои ги имаше наталожено тогашното раководство на Нискоградба во 2021 година ја оставивме Нискоградба со 1 милион денари во добивка и околу две плати на самата сметка за да може претпријатието непречено да функционира и со намалени обврски од 15 милиони доспеани на само 7 милиони од кои не едвај 1 милион беше доспеан. Тоа да го објаснам околу тоа владеење и ова за да нема заблуди кај граѓаните. Во моментов пет години раководи ВМРО-ДПМНЕ со ова јавно претпријатие. Знаете што има набавено Нискоградба? Само само еден посипач и една машина машина за пробивање на канализација во вредност од 2-3,000 евра,ништо повеќе. Е сега како е возможно се фалите овде многу повеќе сега се работи, а загуба поголема. Ете ние недобро велите работевме многу помалце загуба немавме. Значи во економијата колку повеќе работиш толку повеќе треба да оствариш профит. Не треба да биди многу позитивна сметката на јавните претпријатија. Кога изучувате за јавни претпријатија во економијата, вели јавните претпријатија не треба, не смеат да бидат никако во загуба затоа што се нарушува сервисот кој треба да го даваат на граѓаните и тие не се ликвидни, но не треба да си голема добивка затоа што тогаш наплаќаат многу повеќе од граѓаните. Треба да биди позитивно, не многу, но треба да биди позитивно за да се работи успешно. Доколку не се направат најхитно инвестиции во овие јавни претпријатија кои се сите големи загубари, кои се сите во големи долгови, верувајте долгот само ќе се зголеми. За да можат јавните претпријатија да бидат конкурентни на овие приватни фирми, да не ги добиваат сите договори, оние стотина договори кои ги читаше а почитуваната Маријана од општина кои се склучени. Од нив 80% се со приватни фирми. Јас ве убедувам, пошто ја познавам структурата на вработени во Нискоградба, дека во истото има многу поголеми професионалци од сите овие приватни фирми кои работат, но не му дава прилика општината да дојдат до израз, затоа што повеќе сака да си работи со приватни фирми. Зошто е тоа така вие најдобро си знаете. Она што најхитно му треба на Нискоградба е да направи сериозни инвестиции во однос на опрема и механизација затоа што и самиот директор ни кажа дека многу средства се одлеваат по основ на ангажирање на механизација од приватни фирми. Голем дел од машините не се добро сервисирани, се во лоша состојба и често се во дефект и затоа има потреба ова јавно претпријатие да ангажира дополнителна механизација која кошта неколкукратно повеќе од тоа што ќе кошта да се работи со сопствени машини и затоа резултатот е ваков. Доколку се направи компромис на она што ќе му го дава општината, значи општината треба да ги понуди сите улици. Повелете вие сте директори, кажете што може од ова да сработите. Се што ќе одберат директорите треба да сработат. Другото да оди на тендер, но без механизација не може да сработите ништо. Ќе бидет загубите 21 милион, 20,8 милиони Значи овој концепт со вложување во јавното претпријатие даде резултат. И фирмата од 32 милиони загуба дојде за само четири години да биди во позитива и со една навистина големо инвестициско портфолио на нови машини, а не како што е сега едвај една до две машини се во функција и сето друго се користи од надворешни подизведувачи и кајмакот од работењето го собираат исклучиво само тие, а Нискоградба продолжува да книжи загуби. Нешто што е многу битно во тој период, со самото превземање на претпријатието можам да ви кажам дека повеќе од 15 години не беше направен никаков отпис на овие сомнителни спорни побарувања или побарувања кои веќе претпријатието не може да ги направи. Во тој период се направи исто така отпис од 25 милиони, не од 2,5 милиони. Значи за четири години се направи отпис од 25 милиони денари. Ланската година Нискоградба имаше 300,000 денари отпис, оваа година 2 милиони денари. Значи во две години се прат 2,8 милиони денари, а ние за 4ри години направивме 25 милиони денари отпис. За да се прикаже една завршна сметка, добро е да се прават овие отписи година за година. Доколку се прокнижат останатите, како што разбрав од директорот до 2021 се со отписи ќе дојди загубата уште поголема. Но не е битно и 3 милиони и 20 милиони е страшна загуба за овие јавни претпријатија. Ќе ве замолам да не искривуваме тези. Најмалку што сакав е да зборувам како се работело во ова време. Треба да гледаме во минатото време како сега треба да гледаме во иднината да најдеме решение јавното претпријатие Нискоградба како и сите останати да излезат од оваа каша во која се заглавени и да почнат да функционираат нормално и ве замолувам друг пат кога ќе дискутирате да не се служите со лаги и невистини.
	Ангела Здравковска реплика прво не ме брифирал никој. Ова е од вработените. Вработените сами кажуваат дека не му се исплаќало ништо, а вие кажувате дека сте оставиле големи суми на пари во претпријатието, а самите вработени кажуваат дека ништо не му било исплатено од бенефициите што им следуваат. Исто така кажувате дека сте набавиле камиони, механизација и се останато,а лизингот се исплаќа од наша страна, односно директорот го исплаќа сега моментално,исто така ете можам да ви кажам ова има може да се извади извештај можеме да видиме кога исплатено нормално, боб кетот бил исплатен во јуни 2026 година значи исплатен е од оваа власт од овој директор. Исто така сите останати механизации што сте ги набавиле останале на лизинг,истите сега се исплаќаат. Така да не знам што точно сте набавиле искрено кога на крајот ние го плаќаме тоа.
	Димитар Кузмановски реплика Колешке, кога купувате нешто дома,
очекувате друг да ви го плати?15 милиони денари имаше кредит Нискоградба Битола во 2017 год. ,Кој го плаќаше? Пак ние го плаќавме. Ајде кога веќе сме на ние и вие. Јас не го спорам тоа. Нормално претходниот директор имаше купувано машини, ние ги доотплаќавме. Лизингот го отплаќавме дел и ние. Лизингот не се зема на шест месеци, се зема на неколку години. Како некој ќе инвестира ако не земе кредит или лизинг? Значи јас ви говорам дека и ова раководство треба да набавува машини на лизинг, на кредити и наместо парите да ги дава за подизведувачи кога ќе ги ангажира тие пари да ги користи за плаќање на лизинг и поголем дел од добивката ќе остане во јавното претпријатие. А тоа што вас некои вработени ве брифирале дека тогаш не се исплаќале, а повторно прашајте ги тие вработени. Еве еве го тука и директорот може да го прашате и негово од прва рака. Од која година е започнато да се исплаќаат јубилејните награди за да нема недоразбирање и заблуди. Значи не сакам да дискутирам за нешто што го знам. Јас бев вработен таму и знам кога почнаа да се исплаќаат јубилејните награди. А беа стопирани со одлука на претходниот директор во времето на Талевски. Мислам дека се викаше Кире. Не сакал повеќе да ги исплаќа, немал пари затоа што и тој го заглавил претпријатието со 32 милиони денари долг кога го оставил и со одлука негова и на неговиот правен тим и управен одбор е стопирана исплатата на јубилејни награди, а потоа ние продолживме да ги исплаќаме
и сеуште до ден денес затоа што не е возможно да му се укинат тие права на вработените. Значи да не искривуваме на тези. Јас немам против да се набавуваат машини на лизинг. Можеби ќе ги отплаќа и некој друг директор.Треба да се инвестира во јавните претпријатија за да бидат сервис. Ако ние ништо не инвестираме, абе не може да направат тиепрофит со кои машини ќе работат со лопати, не е времето дојдено со лопата како порано канал со казма да се копа. Треба машини, треба опрема.
	Никола Гагоски Колешке, кажувате дека се исплаќаат плати редовно,
дека се исплаќаат придонеси, дека се исплаќаат прекувремени часови, работа ноќе, јубилејни награди итн. Како што кажа колегата, се она што следува на вработените по закон. Доколку тоа не се исплаќа, вработените ќе си поднесат тужба и ќе го наплатат присилно ќе му создадат дополнителни трошоци на претпријатието. Велите дека во минатото тоа не се плаќало. Вработените имале шанса да поднесат тужби и да ги наплатат присилно, да се блокира сметка на претпријатието итн. Доколку тоа го направиле сегашниот директор дали поднесол кривична пријава за несовесно работење во службата и злоупотреба на службена должност према неговиот претходник. Пред три месеци, односно на 17ти март имавме седница на градоначалникот му дадов тука слики од затнати сливници и шахти. Тоа беше само дел од шахтите и сливниците што се во цел град затнати Населбата Баир е катастрофа. На булеварот од спротивната страна на општината зациментирани се шахтите. Една од основните работи на Нискоградба е да се исчистат шахтите, сливниците. А му посочив на директорот и за каналот во поранешната касарна. Уште е исто ,Не бараме ние од Поинаку  дома да дојдат да ни исчистат. Ова е арно и за мене и за вас, за сите советници, за сите граѓани на Битола. Не знам што е толку проблем и инает се води.
	Драги Крстев Јас ќе бидам краток,ме испровоцира говорот на колешката, гледам тоа дека е наратив и на самиот директор дека платите и репро материјалите биле најголемиот процент од причина за состојбата во којашто се наоѓа претпријатието. После пет години велиме дека најстрашно не е само што Нискоградба е во загуба од 20 милиони. Најстрашно е што нема план како да се излезе од таа загуба. Не слушнавме таков план ниту во јавноста, ниту на комисија, ниту на оваа седница. Пет години се толерира истата состојба. Обичен човек да е дома ќе влезе во минус, прави план како да излезе и да преживее. Јавно претпријатие пак ќе повторам со директор, управни органи, градоначалник, мнозинство да нема санационен план за излез од загубата. Тоа според мене не е управување, тоа е оставање на претпријатијата да тоне, а на крајот се разбира ние граѓаните ќе си го платиме тоа.
	Ангела Здравковска рече,се зафативме за платите и бенефицираниот стаж, да тоа му следва на вработените нормално и треба да го добијат и не треба да го зборуваме на говорница,сега се плаќа и бенифициран стаж за одење во пензија досега никогаш не се плаќал со ниту еден директор, а сега го исплаќа моментално овој директор. И исто така сакам да нагласам дека вработените едноставно биле замолчувани, не смееле ни да тужат, не смееле ни да се пожалат оти ќе го изгубиле работното место.
	Александар Јаневски рече,Во изминатите говори на останатите советници имавме можност да слушнеме дел од бројките, па би сакал сето тоа да го дообразложам или да го дообјаснам во име на јавноста за ни биде на сите нам појасно за што зборуваме кога зборуваме за тие зголемени  расходи. Слушавме за изминатиот период, за годините претходно, како изгледало, дека годините наназад претпријатието е константно во минус. Меѓутоа еве јас ќе ги земам годините од коишто ВМРО-ДПМНЕ ја практицира нели управувањето и локалната власт уште од претходниот мандат па ќе можеме да видиме дека годините 2022-2023 претпријатието има позитивно салдо на крајот на календарската година. Ситуациите со коишто се соочува самото претпријатие во годините натаму и овие минусни салда коишто произлегуваат на основ на приходи и расходи и коишто нели ги имаме како бројка би сакал само да ги дообразложам и доанализирам со одредени конкретни ситуации 2022 година кога нели претпријато има позитивно салдо. Во однос на сумата за бруто плати имаме 61 милион денари, додека денес за истата таа сума имаме 90 милиони денари. Станува збор за разлика од 30 милиони денари на коишто искрено јас сум среќен затоа што овие пари завршуваат директно кај оние коишто ја реализираат дејноста. А да ни биде уште појасна сликата, во годините претходно имаме и еден таков статистички параметар се обидов да земам. Не станува збор за претпријатие во коешто имаме зголемување на бројот на вработените, туку напротив имаме намалување. Ако 2021та сме ја завршиле со 142 вработени, во моментот во претпријатието има 131 вработен. Тоа во апсолутни бројки кажува многу. Ако 30 милиони е зголемена, а целокупната загуба е 20, многу е јасно дека голем дел од тие средства всушност завршуваат кај оние  на коишто ние не смееме да штедиме никогаш, затоа што штедењето на работникот индиректно се рефлектира врз квалитетот на работата и тука не смееме да помислиме на ниту еден начин тоа да го амортизираме или да се обидеме на некаков начин да го елиминираме. А ако зборуваме за тоа дали општината дозволува работа и тоа е така затоа што согласно податоците коишто ни се јавно достапни 2025 општината овозможила ново јавно претпријатие работни ангажмани во износ од 53 милиони денари што ако направиме аналитички наназад ќе забележиме дека е солидна бројка и всушност Општината се грижи за самото свое јавно претпријатие. А дали се грижи за иднина? А јас сум нов советник и од она коешто јас како советник сум го гласал, многу добро се сеќавам дека во изминатите месеци направивме во неколку наврати проширување на спецификацијата на јавното претпријатие со цел да овозможиме самото ова јавно претпријатие да го прошири опсегот на сопствените активности. Тоа всушност значи дека сите овие проекти коишто тековно треба да се реализираат или веќе се реализираат, ако тоа не го направевме овие активности сигурно ова јавно претпријатие немаше да може да ги преземе. Тоа значи дека сепак аргументите и доказите покажуваат дека се води грижа за самото јавно претпријатие и ние како советници носејќи ги одлуките кога ја прошируваме таа спецификација и тој опфат водиме грижа за самото јавно претпријатие да може тековно да ги реализира работите.
	Димитар Кузмановски рече,Пак проблем за загубите се само платите. Колега Јаневски, пред два дена го прашав директорот на комисија дали е дали е извршено зголемување на ценовникот кој го дава Нискоградба кон општината. Во 2022 е извршена корекција на цените. Значи сега јавното претпријатие Нискоградба кога ќе работи за општината наплаќа поголема сума на средства. Значи ценовникот е корегиран затоа што поскапи полипропиленот, цевките се од полипропилен направени,Вистина. Кажувате дека сега има зголемување на цените на нафтата. Во 2020, во 2021ва светот беше фатен од ковид здравствена болест. Во јавното претпријатие во Нискоградба во тој период имаше доста голем број на заболени вработени кои по неколку месеци не доаѓаа на работа. И сепак покрај сите тие кризи во 2020-2021 година претпријатието завршуваше со позитивно салдо на завршната сметка. Јас сфаќам предизвици се за сите директори, сите кризи кои ги фаќаат, па потоа дојде економска криза и се тоа што кажувате 2022 било позитивна е последица на доброто работење во минатото. Зошто сега не е така? Самите велите се намалува бројот на вработени, а се зголемува ангажманот,Тоа заедно не оди. Дај Боже нека бидат и 300 вработени, но нека работи позитивно претпријатието. Не е лошо да работат наши сограѓани во јавните претпријатија. Тоа колку има работа кажува со тоа што и се намалува бројот на вработени и се потешко може да се најде квалитетен мајстор за во нашите јавни претпријатија. Платите и во претходниот период беа зголемувани не за 1600 денари, за поголема сума процентуално во однос на платата што била за тоа време. Затоа тие тези не држат. Не сакам повеќе да дискутирам и она што колешката го кажува дека биле присилувани вработените и замолчувани да не тужат. Абе кој можежи денес да замолчи човек да не тужи доколку имало? Очигледно немало причини зошто да тужат. Доколку имало сигурно ќе се најдеше некој храбар сега што ве брифира да тужи. Немало причини колешке. Верувајте. Иначе зошто сега има еден куп тужби? Похрабри похрабри се. Знаете дека има еден куп тужби. Дека за да се пензионира човек да му се исплати бенефициран стаж сите тужат. Не знаете. Сега се храбри. Тогаш не беа. Значи ќе ве молам немојте да навлегувате. Не го познавате теренот. Само може многу полошо репутација ќе му ставите на јавното претпријатие Нискоградба. Сега има тужби секојдневно,за отплата на бенефициран стаж за минати години. Да, вистина е терет. Директорот да исплаќа за период од 2011 година па се до денес е вистина преголем товар за едно претпријатие и затоа има многу тужби затоа што никој не знаеше дека некогаш во 2011 се донесел некој закон до пред година и пол додека синдикатите не го отворија тоа прашање дека требало и на вработените од Нискоградба, Водовод и Комуналец да му се исплаќа бенефициран стаж. Затоа ќе ве молам немојте да мислите дека некој замолчувал и угнетувал. Не е времето од режимот па за да замолчува некој или да угнетува. Тоа време одамна заврши.
	Александар Јаневски реплика,Сигурен сум дека внимателно ме слушавте и дека во ниту еден момент не спомнав за репро материјалите коишто јас во мојот дел од говорот, бидејќи мене ми се обраќавте, јас акцентот го ставив на платите и сето тоа повторно ќе го  потенцирам. Само со еден податок 2021ва платата е 23,575 денари во моментот е 44.597. Тоа е 100% зголемување. Се надевам дека бидејќи вие сте многу постручен во тој економски дел, меѓутоа сега историски се обидувам да направам одредени паралели и да ги видам тие параметри дали сите тие влијаат некако на целокупната ситуација. Да, предизвиците се пред сите, пред директорот, ама и пред нас како советници. Сите ние треба да ја преземеме навистина одговорноста кога ги носиме работите и чисто транспарентно, јавно гласно да ги кажуваме размислувањата коишто ги имаме во овој дел. Сакав само во тој дел чисто преку бројки да го потенцирам делот.
Завршната сметка за финансиското работење на КЈП „Нискоградба” за 2025 година,беше ставена на гласање и усвоена со 16 гласови ЗА,11 гласови Против,1 глас Воздржан и 1 Советник изземен од гласање.

Извештајот за работата на КЈП „Нискоградба” за 2025 година, беше ставена на гласање и усвоена со 16 гласови ЗА,12 гласови Против,1 глас Воздржан и 1 Советник изземен од гласање.

Претседателот Бојан Бојкоски Пред да преминеме на 22рата точка, дури трае седницата, да ве информирам,  ме информираа и мене дека уште еден проект во општина Битола е завршен. Завршено е спортското игралиште на стадионот Петар Милошевски  коешто мнозинството советници поголемиот дел освен двајца коишто не гласаа меѓутоа и сите цел совет е поканет во 18,00 часот ќе има свечано отворање на игралиштето за фудбал на стадионот Петар Милошевски коешто беше правено од страна на општествено одговорна компанија којашто ја прифативме донацијата и во 18 часот Доколку не заврши седницата на совет, ве информирам дека ќе има прекин и ве поканувам сите да присуствуваме на свечаното отварање.
Јадранка Павловска рече, Денес разговараме за јавното претпријатие Пазари, извештајот на истото во својата завршна сметка повторно прикажува негативен финансиски резултат, односно загуба од 2 .251.697 денари, која во извештајот од Министерството за финансии изнесува 2.719.000 денари и 35 доспеани неплатени обврски. А истовремено ова претпријатие континуирано живее на товар на општинскиот буџет преку субвенции за покривање на основните трошоци. Тоа е случај и во овој ребаланс. И наместо да слушниме од директорот самокритика план и визија повторно слушаме листа на изговори  го прочитавме детално од извештајот и видовме во истиот дека виновни за загубите се маркетите, се пиљрите, се нелојалната конкуренција.Виновни биле субвенциите во земјоделството, сите се виновни освен раководството на тоа претпријатие. Сакам да ви поставам неколку прашања. Директоре, што направивте вие за овие години за пазарот да стане поконкурентен? Зборувам за годините уназад. Дали вложивте во модернизација? Дали ги подобривте условите за закупците? Дали ги реновиравте напуштените деловни објекти? Дали создадовте нови содржини кои ќе привлечат повеќе продавачи и купувачи? Дали направивте маркетинг, промоција, нов концепт на функционирање на пазарот? Одговорот е не. Не може директоре ова јавно претпријатие да го пропаднат маркетите, пиљарите, нелојалната конкуренција и субвенциите од земјоделството. Лесно е да се каже дека продажбата е намалена поради нив, но маркетите, пиљарите, конкуренција, субвенциите не е нешто ново. Тие не се од вчера. Лесно е да се каже дека сточниот пазар не функционира поради субвенциите, но тоа не е причина да ги кренете рацете и да се чека помош од општината. Лесно е да се каже дека платите се зголемиле. Да и треба да се зголемат платите но ти но тоа треба да биде резултат на подобра продуктивност и развој, а не причина за финансиска немоќ. Особено загрижува фактот што воопшто не размислувате за нов пристап, нови категории на закупци, нови услуги и нови извори на приходи. Пазарот не може да функционира со концепт од минатиот век, а зборуваме за економија за 2026 година. Проблемот не е што има конкуренција, проблемот е што нема визија. Проблемот е што наместо развојна политика гледаме политика на преживување. Проблемот е што секоја година ова претпријатие доаѓа пред советот со истата приказна и со истото очекување општината нека помогне. Но општинските средства директоре не се бесконечни. Граѓаните не плаќаат даноци за едно претпријатие, постојано да бара спас без да создава вредност, услуги и развој,воопшто не слушнавме од вас план за реконструкција на пазарот, план за пополнување на празните деловни простории, план за привлекување нови закупци, план за дигитална промоција на локалните производители, план за оживување на сточниот пазар, план за нови приходи, но наместо тоа слушаме само објаснување зошто нешто не може. Раководството не е барање на изговори. Раководството треба да наоѓа решенија. Добар директор не ја објаснува реалноста. Добар директор ја менува реалноста. Затоа не можеме да бидеме задоволни со претпријатие кое нема развојна компонента, нема инвестиции, нема јасна стратегија и визија, нема амбиција да стане финансиско стабилно без постојана помош од општината. На ова јавно претпријатие му треба нов пристап. Пристап во кој секој празен локал е должност, а не е проблем. Пристап во кој конкуренцијата е предизвик, а не изговор. Пристап во кој претпријатието ќе создаде приходи, а нема да чека само субвенции од општината бидејќи ако и понатаму продолжиме со истата логика, секоја година ќе ги слушаме истите оправдувања, ќе ги гледаме истите бројки и ќе ја плаќаат таа сметка граѓаните. А граѓаните заслужуваат многу повеќе од претпријатие кое чека само помош од општината заслужуваат претпријатие што има визија, што инвестира, што се развива и што знае само да си ја креира позитивно својата иднина.
Горан Велевски рече,Пред да се осврнам на ова претпријатие само да забележам дека четири јавни претпријатија со вкупна загуба од 130 милиони денари. Ако е овај успехот со кој се фали локалната власт, тогаш како изгледа неуспехот? Истите директори, истите загуби, истите оправдувања, никакво решение и никаков напредок. Дали воопшто размислувате дали има проблем и уште поважно дали имате решение како овие претпријатија да ги извадите од калта во која ги доведовте. Се сменаја еден куп директори, но резултатот остана ист,загуби, стагнација и никаква визија. Зарем за пет години не се најде ниту еден човек, ниту едно решение, ниту една мерка што ќе го помести претпријатието напред. Ако секоја година се повторува истото, тогаш проблемот не е во бројките, туку во начинот на управување. Јавното претпријатие Пазари коешто брои загуба од околу 2,5 милиони денари веќе петта година не мрда со долгот. Во претходниот мандат од нашиот совет многу обиди се правеа околу ова претпријатие да профункционира, односно да се распределат според нацрт план тезгите, да се одржува хигиената, да се стават во функција тоалетите. Но за жал најдоброто за оваа Локална Самоуправа и коалицијата која владее во ова претпријатие беше да ги избрка пазарџиите кои беа производители на свои производи и кои уредно си плаќаа дулија на паркингот. Јас ќе се согласам дека таму не им е место за продажба, но за жал не се најде на соодветни услови за овие фамилии и покрај нивната разумност па вешто беа избркани, а не дислоцирани, односно беа обвинувани дека прават хаос на паркингот за хаосот да биде поголем денес.
Оттука произлегува минусот на ЈП Пазари Колку што е сега во загуба, толку добиваше приход од овие производители. После многу кадровски промени, денес повторно владее хаос,хигиена нема,од контејнерите на паркингот течи ѓубре, тоалетите се нефункционални, а мини пазарчиња имаме на секој ќош. Оваа кадровска структура одбра да го потопи претпријатието наместо да го воздигне и остави десетици семејства без приход во 2022та. Оттука ќе порачам сериозно да се разгледа ситуацијата со горниот пазар, затоа што секојдневно е се полоша и да се најде начин за стимулирање на земјопроизводителите, а не да се бара финансиско субвенционирање од општината за исплата на плати, особено во зимски услови.
	Александар Цветаноски рече, колешке Павловска, ќе започнам со вас. Директорот никогаш не кажал дека сточниот пазар не функционирал од субвенциите. Сточниот пазар, како што рековте вие, ве цитирам, сточниот пазар пет месеци не функционираше бидејќи беше затворен од Агенцијата за храна и ветеринарство поради болеста син јазик која беше на целата територија нa Република Македонија. Почитувани советници, ЈП Пазари во 2025 година оствари приходи од 30.459,781 денар, што во споредба со 2024 година е за негде повеќе за 5%. Овие приходи се на основната дејност. Приходи од наемни, приходи од премии, донации и останати приходи. Од резултатот во 2025 година со споредба во 2024 година ЈП Пазари ја намали својата загуба за 610,000. Ако споредиме со 2023 година ја намали загубата за 77,834 денари. Кога би споредиле со 22ра тоа е за 897,865 денари и во споредба со 2021ва намалена загуба од 1 313,443 денари. Кога колешке Павловска заврши вашата власт на локално ниво и го оставивте ЈП Пазари со загуба од преку 3 милиони денари.
	Никола Гагоски рече,Ова претпријатие комотно можеме да го прекрстиме во јавно претпријатие субвенции. Во 2025 година еднаш 6 милиони, еднаш 3 милиони, вкупно 9 милиони денари. Инвестиции во претпријатието,можно е само една метла да се купила, но бидејќи гледаме каква е хигиената во пазарите, изгледа ни една метла не е купена. И сега пак 6 милиони субвенции за претпријатието, а инвестиции нула. Директоре, стварно нема смисла ова. Дајте да направиме нешто. Предложивме тука 6 милиони денари за реконструкција на горниот пазар. Позицијата несака да прифати 6 милиони денари да има за реконструкција на пазарот, не верувам дека некој ќе одбие.  
Јадранка Павловска реплика Колега Цветановски,Овде на оваа говорница не излегуваме и не зборуваме на памет. Читаме извештаи, знаеме да читаме. Па еве јас се ќе цитирам. Приходите од сточниот пазар бележат пат од 11% што главно се должи на намалувањето на сточниот фонд, како и субвенциите кои се даваат од страна на државата доколку стоката не се продава, односно се чува во шталите. Ова стои во извештајот кој е потпишан од директорот на ЈП Пазари и сега разговараме уназад. Значи од 2021 година ЈП Пазари има два или три нови директори. Нема никаква промена, нема ни план за реконструкција, нема ни план за модернизација. Апсолутно нема ни план за никакви дополнителни приходи. И сега си дозволува директорот или раководството во извештајот да кажи како пазарот е на најниско ниво, бидејќи можат маркетите, пиљарите, нелојалната конкуренција и субвенциите да го пропаднат. Треба визија и храброст за некои работи да одат напред.
Александар Цветаноски реплика Колешке, јас ви кажувам дека сточниот пазар не функционираше пет месеци поради болеста син јазик што беше на целата територија на Република Македонија. Дека нема промен ЈП Пазари промена има. Знаете каква промена има? Кога вие во 2021ва го оставивте со загуба од 3.565.140 денари за да денес биди во загуба од 2 . 251.000.
Јадранка Павловска реплика Колега, пред затворањето од болеста на сточниот пазар прочитајте ја првата реченица,тоа е едно. А друго доколку имаше промени во јавно претпријатие, не знам досега колку милиони се доделени субвенции на тоа претпријатие. Секоја седница на тоа претпријатие се даваат субвенции од овој совет. Така да промени не гледам.
Александар Цветаноски реплика,ајде малце со бројки да одиме. Платите во платите во 2021 година изнесуваа 17.613.252 денари или во 2020 -16 милиони, во 2019 -15 милиони, во 2018- 15.367.000 денари за денес да изнесуваат 24.898.000 денари. И ако ова не е успех намалувањето на загубата во споредба со 2021 година од 1.313.443 денари, не знам за вас што е успех.
	Димитар Кузмановски рече,Успех било, Намалиле 1 милион, а зеле 10 милиони субвенции. Абе колега една четка немате удрено на некоја тезга на пазарот. Една четка секоја година по 10 милиони ви даваме. Кај одат тие пари? Кажете за тие 3 милиони колку субвенции зеле тогаш претходните години,реално се работело. Сега ако не им дадеме 10 милиони сите вработените под трудот. Во 2021ва заврши 3 милиони. Видете 2020та,2019та, Зошто? Па бил позитивен. 2021ва ковид кризата ги затвораше тезгите. Немаше човек по улиците. По цели викенди по пет-шест дена не работеше пазарот во неделата. Заборавате вие кое време беше? Од што ќе наплати пазари дулие.Дополнително се направи управната зграда каде што сега раководи директорот од 1953 немаше шајка удрено. Целосно се реновираа,се постави ново парно греење на пелети. Се уредија тезгите кај таканаречената бижутерија. Знае директорот еве кај е бижутеријата. Нови комплетни тезги со затворање да не ги прибераат дома да ги носат работите пазарџите. Се намести секаде ново осветлување во пазарот. Се поставија фотоволтаици за сега вашиот директор да не плаќа за електрична енергија и да продава ако може струја. Сега вие правите, абе ние вели го намаливме 1 милион, ама земаме 10 од општината, иначе толку од претпријатието.Дали се слушате што говорите сите вие овде. Никој не ја оправдува загубата на ниедно. Ни во 2021ва ако било ковид криза требало да работи позитивно претпријатието. Ако не му даеме пари ние овде како совет, ништо од тоа претпријатие нема шајка да остани. Сите ќе треба дома да си одат уште од утре. Се зголемува,ги тргаме од паркинзи, ги даваме на пазари субвенциите. Пред малку ја носевме точката. Заборавате што правиме,ги зголемуваме секоја година. Кој знае колку милиони оваа година ќе му префрлиме на пазари за да има за плата. Дајте ве молам вратете се во реалноста. Пак сакам да се навратам што треба да се направи во пазари. пазари испаѓаат од конкуренција затоа што нема ниту паркинг, нема ниту хигиена, ниту има некакво вложување.Повисок човек да оди на пазар ќе си ја искрши главта од тезгите што ги спуштаат со конци, тенди испуштени. Никој ништо не му можи на пазарџите. Кај камионите приказна за себе спијат, јадат, пијат, се перат тука хигиена нула. Храна продаваат тезга има до тоалетот каде што продава зајре.Сте поминале низ пазар да видите што се случува. Затоа нема посетители и затоа си одат во пиљрите. Или си конкурентен на пазарот или не си. Ако немаш хигиена, не уредуваш, немаш паркинг соодветен, нема да дојди никој да пазари. Тука треба да се насочиме да ги подобриме, да го подобриме работењето на ова јавно претпријатие,разговараме ние кој повеќе оставил долг ,да 3 милиони, но 0 денари субвенции ,2,5 милиони- 10 милиони субвенции. Има разлика.
	Александар Цветаноски реплика во право сте 2019-2020 беше ковид криза, се беше затворено. Па ме интересира директорот од вашата партија каде направил репрезентација 113,000 денари ако се беше затворено или каде за дневници превоз ноќавања 85,000 денари. Баш ме интересира. Прашајте го вашиот директор и се надевам дека ќе ме известите.
	Димитар Кузмановски реплика Е сега дојдовме на еден добар терен.
Репрезентација 113,000 денари само во 2019. За други години нема. Добро. Претпоставувам дека тогаш се направила новогодишна забава за вработените 2018та.Вратете се неколку години подоцна кога таму имаше една фактура за платена прослава комитска вечер. Неколку години ќе се вратите поназад овие што се постари колеги знаат што се комитски вечери. Целата комитска вечер беше фактурирана на ЈП Пазари и кога дојде директорот на ЛДП кој вие го спомнувате ја врати таа фактура затоа што ЈП пазари не чувствуваше никаква обврска за вашите коалициони партнери што си прават војводски комитски вечери  по кафани да го плаќа тоа јавно претпријатие. Тоа е јавно достапен податок и тогаш ќе видите колку беше сумата на таа комитска вечера, а колку за цела година се потрошила за репрезентација. И кога сте за репрезентација, да ве потсетам, кога го носевме буџетот ги слушнавте цифрите на општина Битола за репрезентација 4 -5 милиони.
	Александар Цветаноски реплика, Не е проблем колега, ќе се вратиме и поназад и понапред ќе дојдиме. Ајде да видиме со репрезентациите 2018 -111, 2019-120,2021-69 да почнеме од 25-15,000, 24- 31,000 неколку кратно помалку од вашиот директор што ги правеше репрезентациите да одиме и со патувања дневници и ноќевања 2018 -42,000, 2019 -85,000, 2020 -32,000 за да дој дојдиме во 2025- 0 денари или 2024-1894 денари.Работел да затоа го остави претпријатието со 3.5 милиони денари долг. 
Завршната сметка за финансиското работење на ЈП „Пазари” за 2025 година,беше ставена на гласање и усвоена со 16 гласови ЗА,12 гласови  Против и 1 глас Воздржан.
					23.
Извештајот за работата на ЈП „Пазари” за 2025 година, ,беше ставен на гласање и усвоен со 16 гласови ЗА,13 гласови  Против и 1 глас Воздржан.
					24.
Александар Дракуловски рече, Јавното претпријатие Водовод 2025 година ја заврши со загуба од приближно 54 милиони денари или 900,000 евра и е претпријатие со најголема загуба од сите останати јавни претпријатија во општина Битола. Раководството вели дека загубата е намалена, но факт е дека секој месец претпријатието создава нов минус од околу 4,5 милиони денари месечно. Проблем е што и покрај зголемените приходи моделот на работење останува нерентабилен. Растат приходите, уште повеќе растат трошоците на претпријатието. На комисијата за финансии поставив четири конкретни прашања до претставниците на јавното претпријатие Водовод, односно до директорот и раководителот на одделение за финансии. На самата комисија не добив одговор и до почетокот на седницата исто така одговор на моите прашања не добив. Прашањата беа следни. Динамиката на приходи на јавното претпријатие. Приход по основ на употреба на сопствено производство. редвидени приходи од 12.500.000 денари остварено само 40,962 денари. Приходи од извршни решенија, судски решенија, планирани приходи 15.500.000 денари, остварени само 865,245 денари. Не добив одговор на овие две прашања околу приходите. Динамика на расходи. Отпис на неплатени побарувања 8.328.172 денари нешто повеќе од 130,000 евра. Дополнително утврдени расходи 5.557.688 денари, околу 90,000 евра. Исто така и на овие две прашања одговор не добив. Поголеми инвестиции од сопствени средства во периодот од 2021-2025та, нула денари. Освен инвестиции од министерство или од општина, сопствени инвестиции во јавното претпријатие нема. Обврските кон добавувачите 131.200.000 денари. Само на јавното претпријатие Стрежево, јавното претпријатие Водовод му должи околу 80 милиони денари или негде околу 1,3 милиони евра. Дали надзорниот одбор на јавното претпријатие Водовод како орган кој по закон треба да го контролира материјално финансиското работење побарал план за финансиска консолидација или само ја констатирал загубата. Во едно минато време кое сакате многу од колегите од власта да го критикувате периодот 2017-2021 во јавното претпријатие Водовод за ваша информација редовно се исплаќаше 13та плата. Јавното претпријатие исплаќаше регрес за годишен одмор во максимален износ. За разлика од тоа 13та плата нема. Сумата на К15 е многу помала од порано. Исто така од материјалите кои ги добивме не се гледа дека е побаран конкретен план за излез од кризата. Водовод технички функционира, но финансиски останува во сериозна криза и со континуирани растечки долгови.
	Наташа Марковска рече,Сега, како што почнавме со другите јавни претпријатија, прво ќе ве пофалам што набавивте и што направивте во ваше
време. 240,000 евра нови пумпи којашто е далеку послаба и со послаб капацитет од таа постоечката старата пумпа којашто ја бркаше работата, 47 милиони денари за зграда којашто се наоѓа во една дупка покрај р.Драгор и ја јади мувлата и влагата. ЈП Водовод исто така набави возила пумпи згради и сето тоа па сега цело време викате да не ги споменуваме платите, да не ги споменуваме другите трошоци, не можеме да не ги споменуваме. Кажавте дека не се не се исплаќа 13та плата итн, а сите работи коишто се предвидени по колективен договор и законски обврски,ЈП Водовод ги исплаќа на своите вработени. Е сега јас морам да се задржам на платите и ќе почнам со платите и со нивниот раст. Тоа е законска обврска на менаџерскиот тим што мора да ја исполни.Во 2019 година изнесувала 96.160.600, 2020- 102 милиони,2021- 107 милиони,22- 113 милиони еве го растот на платите па да стигнеме до 2024-148 милиони и 2025- 158 милиони. Главен проблем којшто реално не значи лошо менаџирање на јавното претпријатие, туку тоа е природна работа. Кога природните извори на Пелистер немаат поради сушата доволен капацитет да ги задоволат потребите за вода, тогаш јавното претпријатие Водовод е принудено да го користи хидросистемот Стрежево како алтернатива за Битола да има вода. Се разбира и јавноста треба да ја знае вистината. Таа вода од Срежево механички се пумпа и тоа повлекува голема потрошувачка на електрична енергија и така претпријатието е изложено на двоен финансиски удар,ја плаќа суровата вода и плаќа високи сметки за струја. Исто ќе се навратам ќе почнам од 2019 година сурова вода 28.235.000 за да стигнам до 2024-50 милиони и 2025- 41.740.000,2024 год. беше многу сушна година па затоа се овие давачки, сето ова не се само бројки, ова е реалноста,но малку ќе се навратиме сега и на работата на јавното претпријатие, бидејќи вие знаете само да критикувате и не ве интересира што работи јавното претпријатие и викате дека нема план. Не е точно дека нема план. Цело време сите овие години јавното претпријатие Водовод и сите други јавни претпријатија имаат план и работат. Значи цело време се на терен и присутни. Можете тоа да го следите и на страницата на Водовод. Имаме рекордна инвестиција за подземна инфраструктура. Во текот на 25та година јавното претпријатие изврши реконструкција на водоводни линии во вкупна должина од речиси 8,5 километри. За оваа намена се инвестирани вкупно 32.779.393,000 денари со заедничка програма со општина Битола и тоа е доказ за одговорно планско домаќинско трошење на парите на битолчани во капитални проекти коишто остануваат за наредните децении односно за битолчани. Бидејќи сите овие јавни претпријатија работат во интерес на битолчани и ние тука како советници да не заборавиме зошто сме тука. Ние сме избраници на народот на битолчани и така треба да биде да ја поддржиме општината,да ги поддржуваме проектите, јавните претпријатија и сите јавни институции, а не како во минатото кога годишните планови за работа не беа гласани. Точно од минатиот состав на советот. Сега за среќа ние го имаме мнозинството па си врват плановите бидејќи ние не го кочиме работењето на јавните претпријатија или па вие како што велите цело време па нека не постојат јавните претпријатија нека нема сервис за граѓаните ќе бидиме без нив за вас не постојат ниту училиштата ниту градинки така ќе функционираме.Е сега зошто не бевте доблесни на комисијата за финансии буџет.Зошто не го пофаливте работењето на средните училишта? На пример, ете средните училишта си работат одлично, без никакви загуби, ама вие не бевте доблесни тоа да го пофалите, нели? Фалите тоа што е добро, ама тоа колеги и нажалост не е така.
	Александар Дракуловски пропуштив во претходното излагање да ви кажам дека со записник кога се вршеше примо предавање на функциите во 2021 година на сметката на ЈП Водовод имаше 6 милиони денари. Која е сега ситуацијата во јавното претпријатие? Ви кажувам управната зграда, не знам зошто нова зграда направена по сите прописи и стандарди сега да скапа во мувла. Значи нешто е проблем до луѓето кои сега раководат со зградата и зошто да не биди изградена зграда да имаат своја управна зграда а на др. место да плаќаат кирија, Кога во тој период кога тоа раководство било во Водовод сметало дека може и треба да направи нова управна зграда. Зошто не го спомнавте багерот кој е изгорен? Колкава е штетата и дали тој беше осигуран? Дајте ми конкретно инвестиција во Водовод освен тие што ги спомнавте 8км. Кажете ми која друга инвестиција поголема е направена од 2021 до 2025 со сопствени средства на јавното претпријатие Водовод. Сушата во 2024та не е само 24та сушна. Имало наназад годините имало многу сушни години. Се испумпувала вода од Стрежево во големи количини па претпријатието не било во ваква загуба. Не е проблем ни до сушата, ни до пумпите. Не е една пумпа, како што спомнавте, повеќе пумпи. за да се набават пумпите. Никој не ги набави од продавница  туку за тоа е напраена комисија која го испита пазарот и купи пумпи такви какви што треба да се купат. Нити директорот ги купи сам, нити некој ојде ги купи. Комисија формирана од инженери стручни во областа во која си работат во претпријатието. Тие донесоа таква одлука за да се купат тие пумпи и да се заменат старите пумпи. Така да мислам дека треба подобро да ги проверите работите како стојат во јавното претпријатие, а според тоа што го видовме во извештаите состојбата е повеќе од лоша.
	Александар Цветаноски рече, Така е колеги од опозицијата купувавте, Правевте кога дојдовте, кога видовте дека ја губите власта вие купувавте, правевте, друг плаќаше.Директоре ако можи следна седница или ако можи на советниците да му се пушти динамиката на плаќање управната зграда пумпите и сите останати работи, купувавте и четири цикли знаете никој не ги користеше бидејќи немаше можност по систематизација и безбедност при работа немаше такви предвидени места.
	Миле Трајковски рече,На почеток ќе почнам со една реплика затоа што сум информиран околу тие пумпи. Претходното раководство колку што паметам имаше купено четири пумпи КСБ колешке коишто беа во вредност од 380,000 евра. Дали тоа било плански ,преку тендер, дали било легално, дали имало корупција, тоа вие треба да го кажете. Но не спомнавте за вашиот бивши директор, претходниот директор на Водовод којшто плати само една пумпа 140,000 евра и за истата таа набавка имаше преку 70 претставки. Ако кажувате за тие четири пумпи коишто ги купил претходниот директор, доблесно е да кажите и за вашиот што направи. Не ми беше тоа целта, друго ми беше сега ќе продолжам со она што јас го спремив по оваа точка. Сакам да се обратам на граѓаните на Битола дека нашата Советничка група нема да ги гласа завршните сметки на ниту едно од јавните претпријатија, поготово не на шампионот во долгови, јавното претпријатие Водовод коешто должи околу 54 милиони денари. Ова јавно претпријатие претходно го водеше кажав вашиот бивши директор, сегашен пратеник Пеце Милевски кој своите загуби планира да ги покрие од џебот на граѓаните барајќи да се покачи цената на водата, што значи не регулаторна комисија, туку јавното претпријатие Водовод бара да се крени сметката за водоснабдување. Еве го решението. До нас стигна барањето за поскапувањето на цената на водата и водоснабдувањето и тоа замислете за 12%,од 35,59 денари цената се качува на 39,70,За останатите 63,52 денари. Со поскапувањата на водата од 2021, од кога сте вие Локална власт, јавното претпријатие Водовод го зголемил годишниот буџет од 4 милиони евра на 6,2 милиони евра. Тоа во разлика ако сакате е 2,2 милиони евра. Од ова произлегуваат многу прашања коишто треба да се одговорат на јавноста и директорот на јавното претпријатие и одговорните. Дали оваа сума којашто е 2,2 милиони евра не е доволна да ги покрие платите коишто се зголемени во текот на претходните години, коишто се зголемуваа со минималната плата. По некои статистики таа разлика во плата негде ми се чини дека беше околу 600 или 700.000 евра што значи и тоа како оваа сума ќе ги покрие тие плати на вработените. Но мене ме интересира нешто друго. Дали со ова поскапување во јавното претпријатие Водовод ќе се зголеми платата на вработените? Кажа и колегата дали конечно вработените ќе добијат 13та плата за нивната работа и дали ќе се исплати К15 кое се должи на вработените. Дали ќе останат финансиски средства за капитални проекти или повторно ќе се молиме на социјалните мрежи да се исчистат чешмите во паркот кај болницата за да можат дечињата коишто се шетаат во паркот да се напијат вода или таа вода е бесплатна па не мора да се води хигиена од властите.Треба јавно да одговорите дали е вистина дека за прекувремени саати трошоци во јавното претпријатие Водовод спрема вработените се исплатени астрономни 1милион евра. 1 милион евра кои се исплаќаат на одредена група на вработени, партиски војници кои се плаќаат по заслуги и за кои не се води никаква евиденција дали и кога одат на работа. Зошто ова го зборувам? Затоа што надвор од употреба се системите за следење на возила, системот за регистрирање и следење на вработените. Сите сме низ градот секојдневно и ги гледаме вработените како пијат кафе по два-три часа секојдневно и како седат по ресторани по неколку часа. Јавното претпријатие Водовод е класичен пример како едно јавно претпријатие се уништува со години наназад. Граѓаните ги плаќаат своите сметки редовно, а вашиот резултат е милионски загуби, долгови и апсолутно нула одговорност. Јас почитувани колеги да бев на ваше место ќе ми беше срам да излезам на оваа говорница и да го фалам јавното претпријатие Водовод затоа што многу е едноставно тоа да се разбира затоа што не може да се фали јавно претпријатие коешто должи скоро милион евра и тоа во континуитет.
	Димитар Кузмановски рече, Водовод 53.873.258 денари. Околу загубата мислам сувишно е да коментираме приматот го држи јавното претпријатие Водовод. Значи таму нешто не функционира, ама од корен па се до нагоре. Ме чуди колешката вели што му требаше да прави на претходниот директор. Не сакам воопшто да  бранам некого, но стварно не можам да верувам како може такви изјави да даде што му требаше да купува пумпи, што му требало да прави управна зграда, што му требало да набавува цистерни машини. Јас стварно не знам што очекувате дека треба да прави еден директор освен да работи и да вложува во механизација. Абе кираџи беа, кирија плаќаа.  Што е подобро кираџи да сме или во сопствен дом да живееме? стварно се чудам наместо да пофалите вие нешто што сега се инвестирало вие ја критикувате инвестицијата што ја направил претходниот директор. Пумпите не биле со доволен капацитет. Абе тие пумпи имаат атест, имаат надзор од машински факултет. Така е директоре. Атестирани се, проверени се. Пеце Милевски, претходниот директор набавил пумпа,да прашаме оти и тој набавил.Требат пумпи, вода треба да пумпат во системот. Немаме на трет спрат вода. Еве го и директорот претходно ви кажа дека набавува нова пумпа и тој,мора пумпи да се набавуваат.Старите пумпи се заменети затоа што ако  трошеле енормно количество на електрична енергија пред се и се заменети со нови инвертер пумпи кои трошат многу помалце. Тој податок треба да го знаете. За загубата мислам нема потреба да дискутираме кажаа и колегите повеќе да се навраќаме. Сакам јас една работа која слушнав од директорот да ја продискутираме што е за нас најбитна како совет и како град Битола е тоа што 50% од водатата која влегува во ова низ цевководот на Битола оди низ подземната инфраструктура односно не завршува кај корисници туку понира. Значи 50% од водата што ја испумпува нашиот водоводен систем е во загуба,ја нема. Ако Водовод набавил за 70 милиони денари вода од хидросистемот Стрежево, рачунајте 35 не завршија кај корисници туку под земја. А така добро се најавуваше некој нов потисен цевковод кој ќе ги реши сите овие проблеми во предизборната кампања. За сега никој појќе да не го спомни тоа. Тука ни е проблемот нас. Ние ја пустиме водата што ни ја дава природата, а велиме 2024 е сушна година. Директорот вели дали направи лапсус или јас грешно го разбрав. Јас за четири години во водовод направивме 18 км нови цевки вода, а претходниот три за четири само километри,стварно се чудам, никаква економска логика нема. Стално тој што работи повеќе треба да прикажи подобар резултат, поголеми инвестиции.Јас не знам и што браните на овие јавни претпријатија? Доблесно е да признаете дека ја скенираме ситуацијата, работиме напорно сите да помогнеме да излези претпријатието, да побараме од општината што инвестиции му требаат. Имаше еден состанок градоначалникот заедно со директорите најавуваше дека оваа година ќе се набавува механизација. Готово. Заврши тоа се снимија, никој повеќе не спомна,ни машина ни ништо. Еден багер имаа и тој го запалија кој не беше ни осигуран. Како ќе работи водовод? Се чудиме после зошто приватните фирми ни копаат,тоа е така бидејќи истите немаат машини и нема со што да копа вода. Тука треба да ја базираме. Како да му помогнеме на овие претпријатија да станат конкурентни на пазарот.Во однос на мувлата, Стопанскиот двор е таму години. Не, од вчера,Како досега мувла не фати ништо во овие 30-40 години. Сега наеднаш во една година мувла фати. Баш сега скоро бев, имав некоја приватна обврска таму веле летен објект и треба да се радуваме на тие работи, не да ги критикуваме тешки нека направи нешто и овој директор ние ќе го пофалиме машини две-три нека купи нека се слика ќе речиме во водовод се инвестира во механизација.
	Наташа Марковска колега не знам колку добро си информиран дека претходниот директор ги набави тие пумпи без никаква консултација, без елаборат, без никаква комисија. Директорот којшто го спомна не набави пумпи, никакви пумпи. Грешно сте информирани. А доброто менаџирање на водовод подразбира работа со помалку вработени. Значи не се вработуваа луѓе иако се зголемија платите, менаџерскиот тим добро се справи со таа работа и ако немате информации не мора да зборувате и да спомнувате имиња за некој што не е тука и бил претходно директор бидејќи  очигледно немате информација за тоа. Бидете информирани па можете да кажете тука.
	Димитар Кузмановски реплика, Јас пак го пофалив оти набавил, а тој не набавил,уште полошо.Јас велам дека треба да набавуваат директорите. Треба инвестиции во јавните претпријатија, треба пумпи оти имаме недостиг на притисок во водата. Јас поверував кој колега рече дека набавил, Еве и новиот директор мислам не е нов веќе,наредниот директор по претходниот ајде да не го спомнуваме, не знам зошто и да не го спомнуваме кога бил дел од работењето на јавното претпријатие го пофаливме дека и тој набавил,не е поентата ништо да не се набави, да нема вработени. Испразнете го, испуштете ги сите вработени, нека седи директорот само. Една плата ќе му субвенционираме. Треба да има вработени да работат треба водовод да работи. Нека се зголеми бројот на вработени. Немам проблем,би спомнав и за КЈП Нискоградба исто, Ама нека работи, нека остварува, нека се доближи, нека биди некоја пристојна загуба. 2-3милиони ќе речиме вистина оваа година се покачи малку нафтата со војната,но во 2025та не беше покачена, се покачила нафтата, ја оправдуваме ради зголемувањето на цената на горивата и таа загуба,но овие 53 милиони ништо не набавиле. Сега испадна уште полошо.
	Наташа Марковска реплика Значи директорот Милевски плаќаше се што нарачуваше директорот Козаров и преку еден милион евра кошташе цела таја наплата за зградата плус пумпите.Значи плаќаше се други што нарачуваа.
Завршната сметка за финансиското работење на ЈКП „Водовод” за 2025 година,беше ставена на гласање и усвоена со 16 гласови ЗА, 13 гласа Против и 1 глас Воздржан.
					25.
Извештајот за работата на ЈКП „Водовод” за 2025 година, беше ставен на гласање и усвоен со 16 гласови ЗА, 12 гласа Против и 1 глас Воздржан.
					26.
Миле Трајковски Јавно да ја пофалам работата на директорот на Жабени и на комисија пофаливме и сега да не речат колегите советници дека само плукаме и само критикуваме.
Завршната сметка за финансиското работење на ЈП  СИЗ„Жабени” за 2025 година,беше ставена на гласање и усвоена со 22 гласови ЗА,5 гласови Против и 3 гласа Воздржани.
					27.
Извештајот за работата на ЈП СИЗ„Жабени“ за 2025 година,беше ставен на гласање и усвоен со 21 глас ЗА,5 гласови Против и 3 гласа Воздржани.
					28.
Александар Дракуловски рече,Сакам само да кажам овде во материјалите завршна сметка за јавното претпријатие за урбанистичко планирање не добивме. Координаторот реагираше вчера, рековте дека ќе има на мејл, ама досега не стигна до нас советниците. Ова го кажувам чисто информативно оти кажувате не гледате материјали, не читате, несакате да работите. Еве ви кажувам дека нема материјал што ќе разгледувавме од завршната сметка. Има некој извештај од 01.01.2026 до 31.03.2026 првите три месеци од работењето на јавното претпријатие.
Пауза 5 минути
Завршната сметка за финансиското работење на ЈП за урбанистичко планирање, проектирање и инженеринг Битола за 2025 година,беше ставена на гласање и усвоена со 16 гласови ЗА,12 гласови Против и 1 глас Воздржани.
					29.
Извештајот за работата на ЈП за урбанистичко планирање, проектирање и инженеринг Битола за 2025 година, ,беше ставена на гласање и усвоена со 16 гласови ЗА,12 гласови Против и 1 глас Воздржани.
					30.
Софија Ристевска Петрушева рече,Јас ќе ја дискутирам завршната сметка на ЈППЈЛП.По неколку години финансиски предизвици, претпријатието во 2025та прикажува добивка од околу 537,000 денари. Тоа е добивка и е за пофалба, но сепак е мала добивка на приходите од 57 милиони денари. Она што за мене е поважно дека ова претпријатие веќе нема да има субвенции, значи е само на себе си препуштено.Очекувам во 2026 година да има уште поголеми добивки со оглед на тоа што паркингот навистина за жал премногу е поскап . Е сега на Комисијата за финансии некои советници легитимно го зададоа прашањето штом претпријатието прави профит и може да се самоодржува, зошто тогаш толку многу се зголемија цените за паркинг во нашиот град. На ова директорот одговори дека скапиот паркинг ќе ги превенира граѓаните да не паркираат во центарот и во исто време ќе ги стимулира да користат други алтернативни начини на превоз, практично да не ги користат своите автомобили за да биде поослободен центарот, да е почист воздухот итн. Сега јас би кажала дека во град каде што нема функционален јавен превоз и каде што велосипедската инфраструктура е ограничена, тешко е да се тврди дека граѓаните имаат реални алтернативи на автомобилот. Вообичаено кога локалните власти ја користат политиката на поскапо паркирање за да го намалат сообраќајот во центарот, истовремено обезбедуваат прво редовен и достапен јавен превоз, паркинзи на периферијата по принципот park right, што значи паркираш далеку, но потоа го користиш градскиот превоз за да стигнеш до центарот. Обезбедуваат безбедни велосипедски патеки и подобри и побезбедни услови за пешачење. Доколку овие услови не постојат, како што кај нас за жал не постојат, тогаш граѓаните оправдано можат да прашаат кои конкретно се алтернативните начини на превоз што им се нудат на битолчани за да стигнат од своите населби до центарот ако градот нема организиран јавен превоз и нема развиена велосипедска мрежа. Високите цени за паркирање обично се воведуваат заедно со овие алтернативни начини на превоз, а не пред тие начини да бидат создадени како во нашиот случај. Е сега интересно е тоа што во 2024 година приходите од услуги за зонско паркирање биле 9,5 милиони денари, а во 2025та истите овие приходи од зонско паркирање се намалуваат на четири горе-долу милиони денари,имаме намалување во овие приходи од зонско паркирање и тоа покажува дека овој прескап паркинг во Битола ги натера граѓаните да ги избегнуваат уредените паркинг простори и да паркираат на тротоари, во споредни улички, на зелени површини. Ако граѓаните бегаат од уредените паркинг места затоа што не можат или не сакаат да ги платат новите огромни цени, тогаш политиката е промашена, затоа што количината на автомобили во центарот е иста. Едноставно тие автомобили не паркираат на конкретно обележаните места, а се паркираат во околни улички и зелени површини. Ние немаме и пајак службата. Таа не работи од април 2025 година. Приходите од оваа дејност за паркинзи опаѓаат на речиси 70%. Осум месеци градот остана без една од основните алатки за воспоставување точно на тој сообраќаен ред, да не се паркираат автомобилите на недозволени места за паркинг. Од друга страна, претпријатието бележи голем раст на приходите од хоризонтална и вертикална сигнализација. Растот е речиси 98%. Ова е уште еден податок кој е контрадикторен на реалноста затоа што ем општината ги дава овие пари за хоризонтална и вертикална сигнализација, а од друга страна константно таа сигнализација или избледена или воопшто ја нема, исчезната е. Очигледно се работи со доста евтини материјали за оваа хоризонтална сигнализација. И покрај добивката, претпријатието и понатаму носи акумулирана загуба. Тоа покажува дека проблемите не се сосема надминати, дека е потребна долгорочна стратегија за финансиска консолидација. Денес не треба да разговараме само за претпријатието и неговите добивки. Треба да прашаме зошто не функционира пајак службата, зошто приходите од зонското паркирање се намалуваат. Дали растот на приходите е одржлив со толку скап паркинг и како ќе се покрие акумулираната загуба која сеуште тежи врз претпријатието. Добивката од 536,000 денари звучи добро, но кога ќе ја ставиме во контекст на вкупни приходи од над 57 милиони денари, зборуваме за маржа помала од 1%. Тоа значи дека претпријатието сеуште работи на самиот раб помеѓу добивка и загуба и супер е директоре што повеќе не примате субвенции од општина Битола.
Мартин Ивановски Искрено, бидејќи ова претпријатие е видно во плус според нивниот извештај, очекував дека нема да има дискусија конкретно за ова претпријатие, дека ќе има чисто пофалби, дека си менаџира како што треба,но сепак не испадна да биде така.Во делот за поскапување на цените мислам дека не треба да се говори тука на оваа говорница за овој извештај конкретниот и да се посочува  дека овој успех е поради тоа што се покачени цените или нешто слично, бидејќи цените за поскапување на зонското паркирање се воведоа во 2026 година, почетокот на 2026 година и во овој извештај се старите цени како што како што се. За некои други работи коишто можам да ги посочам за јавното претпријатие дека благодарение на успешното менаџирање се успеа да се стигне до плус во овој извештај како што е на пример вработените се намалени од тоа што беа минатата година. До крајот на годината исто така имапредвидени две пензионирања. Така да и тие трошоци се изменаџираа да се намалат и да останат повеќе за претпријатието со актуелните вработени да се средат сите активности коишто се потребни на терен, пајак службата стана како тема на дискусија. Пајак службата честопати имаме посочено тука. Тоа е дека со работењето на пајак службата во Битола имаме проблем каде што бара повеќе да се амортизира тоа возило и доведува до повеќе трошоци отколку што се потребно,Така да и директорот на неколку наврати има исто така посочено дека за да може да се функционира со пајак возило потребно е да се набави ново пајак возило.Нови паркинг простори се градат на повеќе локации низ градот. Тоа претходно го спомена и градоначалникот. Се работи на терен за да се обезбедат повеќе паркинг места за цените цените на паркирањето како што е посочено повеќе пати, цените на паркирањето претежно се рестриктивни мерки каде што ќе ги оддалечуваат граѓаните да паркираат малку понастрана од централното градско подрачје во сите градови скоро секаде во светот во строгиот центар на градот во некои градови дури постојат и рампи каде што е забрането влегување во строгиот центар или доколку се влезе енормно поскапи се паркинзите споредбено од другите предели во градот,така да нормално е во централното градско подрачје како општина да предвидува дека треба да го намали бројот на возилата, но сепак доколку го гледаме нештото од друга перспектива во централното градско подрачје искрено би го калкулирале можеби и паркингот кај спортската сала којшто е 20 денари час, сметам дека некој доколку сака да пие кафе на Широк Сокак може комотно да паркира и во Спортската сала за многу поефтина сума од којашто ќе биде да паркира кај Саат кулата или слично. Така да секоја чест за директорот на јавното претпријатие со сите целокупни вработени во јавното претпријатие коишто дадоа максимален труд, максимален влог за 2025та извештајот да биде позитивен каков што е.
Завршната сметка за финансиското работење на ЈП за изградба и одржување на јавен простор за паркирање и уредување и организирање на јавен локален превоз на патници во општина Битола за 2025 година, беше ставена на гласање ни усвоена со 17 гласови ЗА, 12 гласови Против и 1 глас Воздржан.
					31.
Извештајот за финансиското работење на ЈП за изградба и одржување на јавен простор за паркирање и уредување и организирање на јавен локален превоз напатници во општина Битола за 2025 година, , беше ставен на гласање и усвоен со 17 гласови ЗА, 12 гласови Против и 1 глас Воздржан.
					32.
 Завршната сметка за финансиското работење на ЈОУ Културен и информативен центар Битола за 2025 год, беше ставена на гласање и усвоена со 17 гласови ЗА, 11 гласови Против и 1 глас Воздржан.
						33.
Извештајот за финансиското работење и остварување на годишната програма за работата на ЈОУ Културен и информативен центар Битола за 2025 год., беше ставен на гласање и усвоен со 17 гласови ЗА, 11 гласови Против и 1 глас Воздржан.
					34.
Завршната сметка за финансиското работење на Меѓуопштинското јавно претперијатие ПЕЛАЛИНК Битола за 2025 година, , беше ставена на гласање и усвоена со 17 гласови ЗА, 12 гласови Против и 1 глас Воздржан.
					
			35.
Извештајот за финансиското работење и остварување на годишната програма за работата на Меѓуопштинското јавно претпријатие ПЕЛАЛИНК Битола за 2025 година, беше ставен на гласање и усвоен со 17 гласови ЗА, 12 гласови Против и 1 глас Воздржан.
					36.
Софија Ристевска Петрушева рече, Зоолошката градина во Битола во 2025 година за горива и масла потрошила 250,000 денари. Тука се задава прашањето какви возила има во зоолошката освен еден трактор и две косачки тримери. Минатата година зоолошката градина потрошила околу 82,000 денари за телефонски услуги. Бидејќи според јавно достапни информации службен телефон користи само директорот, се поставуваат следните прашања: како е формиран трошокот од 82,000 денари за телефонски услуги во текот на една година? Дали за телефонските услуги е спроведена постапка согласно Законот за јавни набавки и кој е операторот со кој е склучен договорот? Според финансиските извештаи во 2025 година зоолошката градина потрошила 2.335.651 денар за храна за животни или над 38,000 евра. Истовремено на седница на Комисија за финансии беше кажано дека зоолошката градина добива донации за храна во вредност од околу 4 милиони денари или 65,000 евра годишно. Оттука се поставуваат следните прашања. Каков вид храна е набавена со буџетските средства во износ од 38,000 евра? За кои животински видови е наменета оваа храна? Во кои количини од кои добавувачи е набавуваната храна? Колкава е реалната вредност на донираната храна во текот на 2025 година? Дали постои детална спецификација што е обезбедено преку донации, а што е купено со јавни средства? Јавноста има право да знае како се трошат средствата, особено кога истовремено се посочува дека значителен дел од храната за животните се обезбедува преку донации од компании, маркети, ресторани и други субјекти. И да не заборавиме дека во  самата зоолошката најголем дека од животните се птици. Под ставката други договорни услуги потрошени се 582,403 денари и тука се поставуваат неколку прашања. За кои конкретни услуги се потрошени овие средства? Колку лица биле ангажирани со договор на дело? Дали овие лица работеле на систематизирани работни места, што всушност е недозволено? За кои работни задачи биле ангажирани? Дали за нивното ангажирање биле обезбедени сите потребни согласности согласно законските прописи? По кој основ се вршеле исплатите? Во повеќе наврати беше посочено дека зоолошката градина се соочува со недостаток на кадар и административен персонал. Доколку е тоа така, зошто не се користени законските механизми за привремено ангажирање на работници преку соодветни институции, постапки, а се користат договорни услуги. На седница на Комисијата за финансии директорот исто така изјави дека вработените во зоолошката градина земаат бруто плата од околу 90,000 денари. Сметам дека ваквата изјава создава погрешна слика во јавноста. Вистината е дека овие работници го заработуваат секој денар од својата плата. Основната нето плата изнесува околу 49,500 денари, а зголемувањата доаѓаат преку ноќна работа, работа за време на празници и други законски додатоци. Во месеците кога нема празници и дополнителни ангажмани нивните примања се значително пониски од сумите што беа презентирани. Истовремено тука се поставува прашањето за вработување на правник, правник на работно место раководител на одделение за правни и административни работи. Со оглед на тоа што во зоолошката не постои функционално одделение со потребниот административен кадар, благајник, архивар, административни службеници или други предвидени работни места, тогаш со кое одделение точно раководи овој вработен и како може да е оправдано раководно работно место доколку одделението фактички не постои. Посебно загрижува ставката други оперативни расходи каде се потрошени 450,098 денари од трите сметки,се поставува едноставното прашање. Што точно се крие зад овие расходи? Кои услуги, набавки или фактури се плаќани од оваа ставка? Кој е правниот основ за овие трошоци? Постои ли детална спецификација за секоја поединечна исплата? Она што особено загрижува е што за гориво, телефони, договорни услуги, други оперативни расходи се трошат значително повеќе средства отколку за директна грижа за животните. Заприметете за ветеринарни услуги на годишно ниво во зоолошката се потрошени само 98,000 денари. За лекови само симболични 19,000 денари за други медицински материјали околу 10,000 денари. А за средства за одржување на хигиена се потрошени цели 2,673 денари. Ова е крајно несериозно.Овие бројки отвораат сериозно прашање за приоритетите во трошењето на средствата во зоолошката. Како е можно за административни и нејасно дефинирани расходи да се трошат стотици илјади денари, а за здравјето и хигиената на животните износите да бидат многу, многу пониски и сосема оправдано јавноста да праша дали приоритетите на зоолошката градина се поставени на вистинското место. Со оглед на тоа што хипопотамот, нилскиот коњ почина, од една страна беше навистина стар, но од друга страна имам информации дека не беше правилно хранет, дека бил третиран како контејнер за отпад. И за крај само да напоменам што се се направило во зоолошката од 2017 до 2021. Во 2018 се направи фазинерија за украсни птици, 2019 пешачки патеки покрај сите кафези, лавовите, копитарите, покрај мајмуните,2020 целосно се изгради управната зграда на зоолошката, се изгради ЗОО бар,понатаму се реновира мајмунарата. Зоолошката во тоа реновирање учествуваше со 967,000 денари, а ФОД како општествено одговорна компанија во материјали тоа е железо и работна рака даде цели 2 милиони денари. Потоа во 21ва исто така е реконструиран целосно детскиот парк. Реновирана е фасадата на магацинскиот простор. Направено е живеалиште за папагали. Санирани се дрвените површини на етно куќата. Направена и реконструкција на надворешната ограда на етнокуќата. Живеалиштата за мајмуни се реновирани за кенгури, а ставени се и камери за надзор. Сите овие инвестиции зоолошката градина од 17та до 21ва ги направи 70% со сопствени пари, со сопствени приходи. Денес зоолошката почитувани колеги има огромен буџет од 317,000 евра од Министерство за култура, општини, сопствена сметка и наместо да се грижи за исхраната, за здравјето и за добробитот на животните, наместо да нуди нови едукативни содржини и активности за децата, наместо да се збогатува животинскиот фонд со нови егзотични видови, наместо да се подобри транспарентноста на финансиското работење, наместо стратешки да се планира иднината на установата, зоолошката за жал не прави ништо од горе наведеното и за крај 314,000 добивка е всушност никаква добивка за една зоолошка градина што потенцијално има огромна публика но инвентивноста и конструктивноста подразбираат неуморна работа и љубов пред се кон животните и кон луѓето а таа карактеристика се плашам дека ова раководство ја нема.
	Златко Лозановски рече, Многу викање колешке, непотребно, многу прашања. Ако бевте на Комисијата за финансии директорот ги одговори сите прашања. Рековте зошто толку за телефон, зошто толку за нафта? Па некој да обезбеди проект и пари преку Министерство за култура за изградба на објект за терариум во вредност од прилика 160,000 евра и објект за копитари исто отприлика тука некаде 170,000 евра. Некој треба навистина да се потруди, треба да ги крени телефоните,од небо не паѓаат вакви работи.
Ако вашите директори беа научени со лежење и со спиење, не вие треба да му честитате на овој директор којшто се потрудил, се растрчал и ги обезбедил овие инвестиции коишто ќе бидат иднина во зоолошката градина. Вие кажавте некои инвестиции. Океј, супер. Дали беа во вредност од 2 милиони денари овие сите што ги споменавте? Зборуваме за 360,000 евра коишто ќе бидат инвестирани во зоолошката градина Битола. Дали знаете последно кога биле спроведени вработувања? Па повеќе од 20 години нема вработување во зоолошката градина. Овој директор ви донесе 12 финансиски согласности. Тој се потруди и ги обезбеди 12 финансиски согласности. Зошто потрошил за телефон? Како мислите дека ако не се бориш некој ќе дојде и ќе ви ги даде тие финансиски согласности? Колку луѓе кажа дека има вработено моментално во зоолошката? Седум или осум
ако не се лажам. Еве тука е директорот може да ме корегира. Дали мислите вие дека зоолошкото со 7-8 вработени може да функционира нормално и дали мислите дека овие 12 нови вработувања нема да бидат при помош на веќе постоечките? Се инвестира во човечки ресурси. Треба да се оди до Скопје, треба да се комуницира и со министерствата и со Министерство за финансии и Министерство за култура. Зошто било потрошено 50,000 нафта или 60 или 70 во 2025 година? Директорот кажа дека има обезбедено и уште еден проект надвор од овие,  тоа е живеалиште за фламинго којшто ќе се потруди преку донации и овој проект да ја види реализацијата, односно светлото на денот којшто по негова проценка ќе изнесува 100,000 евра. Директорот кажа дека зоолошката е во добивка од 35-6,000 денари. Тоа и не е многу за таа цена на карти. Толку добивка. Меѓутоа не е во загуба. Меѓутоа зоолошката не може сама да профитира. Треба помош, Треба помош и од институции ако сакаме сето она што го кажавте да има образовна, да има едукација. Меѓутоа да му признаеме и на овој директор дека еве искрено нема видено претходно таков директор којшто за толку големо ниво ја зголеми видливоста на зоолошката градина. Да. Иако нема параметри бројчани, јас ве уверувам дека во голема мера и по локалните телевизии и по медиумите социјални речиси нема недела да нема некој настан каде што се анимирани и едуцирани дечињата. Најразноразни настани се организирани и сега овој директор не чинел. На Комисијата за финансии беше прашан дали е зголемена посетата на зоолошката. Посетата е зголемена преку наплатата на карти се гледа за 50% плус. Значи внимавајте обезбедени капитални инвестиции, обезбедени средства, проекти направени. Ако бевте на Комисијата за јавно комунални дејности кога раководителката Маријана се изјаснуваше за проектите од развојната програма, ќе слушнавте дека тендерот два пати паѓа за зоолошката и се очекува во секој момент, се разбира зависи од економските оператори да се склучи договор каде што ќе се почни работа и точно еве ги изградба на објект за терариум. Во 2026 година се предвидени 5.994,000 за реализација. Во 2026 -4,3 милиони. Во делот на објектот за копитари за 2026 година 6,6 милиони, а во 2027 -4,7 милиони. Точно така, директорот и покрај сето ова се потрудил со таа нафта и тие телефони што не знам енормни биле да обезбеди донации за храна во вредност од 4,5 милиони денари. Обвинивте како се хранети животните, колку било потрошено за ветеринар. Па тие договорни услуги се во суштина за ангажирани лица коишто сето тоа го спроведувале. Вие имате некоја дојава, имате некоја претставка, постои претставка од институции дека не се правилно ухранети и ранети животните во зоолошката градина?Доколку имате ве молиме изнесете ги, тоа е поентата дека на овој директор треба да му честитат особено вие што доаѓате од делот на културата. Ваков директор ретко имал зоолошката градина каде што нема загуба, има позитива, се потрудил да обезбеди донации, се потрудил да обезбеди проекти, веќе има обезбедено проекти со средства во вредност од 360,000 евра и за 50% ја зголемил посетата во зоолошката градина, како и видливоста на зоолошката.
	Софија Ристевска Петрушева реплика, Прво, колега Лозановски би ве замолила да не ми кажувате на кого треба да честитам, како треба да зборувам, кога треба да викам и кога треба да молчам. Тоа е мое лично право. А моите сознанија, она што јас го знам за зоолошката е мое право да го знам. Она што јас го кажав во моето излагање стојам тотално зад тоа. Директорот ги храни животните со 4 милиони денари донации, земени храни од супермаркети, од ресторани, од разни други институции и одделно троши плус два и кусурот милиони денари за животните за храна.
Пред некое време умре хипотамот, Како се ухранети тие животни навистина ние не знаеме, но бројките тоа што го покажуваат е дека има огромни пари за донации и плус се трошат огромни пари за  плус храна. Во самата зоолошка има 57 видови животни. Од нив нека има не знам 60-70 животни вкупно. Голем процент од нив се птици и се копитари и тие јадат трева, сено, луцерка и јадат жито, 2 милиони денари за жито ако рачунаме дека од огромната донација од 4 милиони денари ги зема големите храни за месојадните животни, 82,000 денари за телефон на годишно ниво е многу затоа што цели семејства плаќаат по 5,000 денари месечно. На тој приклучок се шест телефони. Јас не знам што би можело да се прави за толку голема сума.Навистина не знам.Да, господинот ги донесе тие проекти. Прекрасно. Се радувам. И  колега ве молам немојте да ми потенцирате 100 пати дека зоолошката е од културата.Зоолошката е од културата, но ќе ја прифатам како таква кога ќе биди третирана како таква, кога внатре ќе има инвестиции, кога тревата ќе биди искосена, кога ќе има активности за децата, кога ќе има активен музеј каде што тие ќе можат да влезат и предавач што ќе може да им објасни за животните кога кутрите животни ќе живеат во нормални услови а не смрдени и умрени. Немојте да ми зборувате за зоолошката, многу често сум во зоолошката со пакети храна за деца, за тие животни, затоа што моите деца ги хранат. Повторно ќе кажам да не ми кажувате од сега на кој да се заблагодарувам, а на кој не. Ситуацијата во зоолошката е таква каква што е. Добивката е премала спрема она како што може да биде. А ако вашите политички кадри, вашите колега од вашата партија наоѓаат убежиште во зоолошката и се вработуваат итн, тоа навистина не е мој проблем. Моето излагање стои.
	Златко Лозановски реплика оваа политичка говорница некогаш ни дава имунитет. Јас ќе ве упатам за сите обвинувања да излезите еве надвор, не мора далеку, тука во дворот на општината и да дадете изјава, па ќе видиме понатаму како ќе се помине после основ на тие небулози лаги. Инаку за хранење на животните постои правилник соодветен по кој треба колку калории, колку протеини, колку масти, колку грами. Не може некој од повеќе повеќе или помалку да ги храни. Дали е грев што директорот обезбедил донација плус и заштедил пари од општината?
	Софија Ристевска Петрушева реплика Прекрасно штедење на пари. Колега Лозаноски, секоја чест,немам никаква изјава да давам пред медиуми. Тоа што имав да го кажам го кажав на оваа говорница.
	Директорот на ЗОО Битола Жарко Тренкоски рече, Значи не сакав да излегувам со дополнителни образложенија итн,меѓутоа бев испровоциран на некој начин. Прво околу телефонот 8,000 денари се три телефонски линии, фиксен телефон, телефакс и интернет услуги и телевизија за вработените за да може во трета смена кој ќе се да гледаат телевизија. Така да сметам дека 8,000 денари на месечно ниво не се некои пари, 250,000 денари за гориво,во 2014 год. во 10ти месец, цела 2015 и дел 2016 год. Моето приватно возило секој ден правеше по 20 километри за да обезбеди храна за животните, приватно мое возило коешто има патни налози и точно се знае каде е потрошено горивото. Точно е. Имаме и трактор и косачки. Повелете дојдете ќе ви презентирам сите патни налози и каде е трошено сетото гориво. Донесена храна има од маркети. Еден од советниците  од оваа говорница на една седница предложи вишoкот од маркетите да се користи за исхрана за некоја народна кујна итн. Истиот тој вишок од маркети јас го користам во зоолошка градина,4,5 милиони денари обезбедена храна во тој износ по некоја просечна цена. Најчесто е месо, овошје, зеленчук и леб. Значи нешто коешто органолептички не е исправно, а е здраво за исхрана на животните. Немојте да мислите дека ние даваме туку така храна на животните од памет за да функционира зоолошка градина. Точно е со оној фонд на животни сега што ги има по сите нормативи 7,5 милиони треба за храна со сегашна цена, пазарна цена итн. Зоолошката градина е скапа играчка. Тоа треба да го знаете. Значи ако сте чест посетител во зоолошка градина ќе го видите напредокот. Не знам зошто не сакате да го видите,напредокот се гледа. Хранењето и храната на животните е стабилизирано. Недостаток на храна нема,нема и трошоци. Никакви екстремни трошоци не се направени. Дојдете ќе ви ги презентирам и договорите,од кои оператори набавуваме храна по тендер и по кои цени и количини. Треба да дојдите во зоолошка градина, да не посетите да го видите напредокот. Добро знам 2014 кога дојдов како ја најдов зоолошка градина, со кој број на вработени итн.,вистината е таа,ние кадар немаме. Како што кажа советникот Златко Лозановски.Најдовме можности, обезбедивме 12 финансиски согласности потрошени за договорни услуги. Па кога јас немам ниеден административен работник, кога имам недостаток на храначи на животни, јас од сопствени средства не можам да ангажирам човек за 30,000 денари. Кога функционирам со негователи во три смени. Како?Значи од сопствени средства сум се потрудил, сум го зголемил 50% прометот на зоолошка, повеќе посетеност, поголема видливост.Сум дозволил од тие пари да земам луѓе коишто ќе ми помагам не мене него на золошката градина и на животните. Изготвена е национална стратегија за зоолошки градини. Бевте поканети сите советници. Не знам дали бевте тука. Значи тоа е нешто на коешто зоолошка градина и јас лично како директор имав безброј состаноци, безброј пати.
Претседателот Бојан Бојкоски рече,времето заврши, превршувајте за брзо.
Директорот на ЗОО- уште ова сакам да го кажам. Значи највероватно зоолошките градини со новиот закон да видиме како ќе биди. Можеби нема да бидиме под култура, можеби ќе бидиме таму каде што припаѓаме во Министерство за заштита на животна средина. А таму има па еден куп проекти каде што можеме да аплицираме за подобри услови на зоолошката градина. Уште еднаш ве поканувам да дојдите во зоолошката градина слободно кај мене ќе ви презентирам сите бројки а не вака да зборуваме.
Петар Николовски процедурално претседателе уште еднаш на денешнава седница сакам да укажам на прекршување на деловникот за работа, односно член 53 став еден кажува дека на почетокот на претресот по секоја точка од дневниот ред предлагачот или негов претставник може да дадат дополнителни образложенија или појаснување на доставениот материјал. Тоа значи дека нема право предлагачот на сред расправа да дава дополнителни образложенија на искажан став на советник.
Димитар Кузмановски рече,Не планирав да земам збор за зоолошката градина, но ајде ми се јави една дилема во главата, едно размислување повеќе како општество, не како град или како советници. Сакам да го споделам со вас. Прво, добра е завршната сметка на зоолошката градина. Не треба да изгледа многу поголема од ова. Таа не треба да остварува многу профит. Се надеваме дека сите тие инвестиции кои ги спомнавте околу терориумот и живелиштето за копитари ќе се реализираат. Можеби малку да се поведи повеќе сметка директоре околу хигиената внатре во кафезите. Другото горе-долу таа што е зоолошката градина. Доколку успееме некое животно плус минус супер сме. Сакам бидејќи неколку пати се спомна и на комисија а и денес се спомна околу платата на зоо-негувателите над 90,000 денари бруто плата или околу 60,000 денари нето плата да видиме до кај сме како општество. Значи зоо-неговател зема над 60,000 денари плата. Има и ноќна смена. Дополнително може да гледа и телевизија бидејќи рековме има ТВ приклучок,кога има слободен простор и за тоа ќе земи над 60,000 денари плата и добро ќе се најаде од ресторан, бидејќи во трета смена имаат и хранарина, што е супер за поздрав. Сега ги гледам и директорките на градинките овде. Дали знаете колку зема плата еден неговател во градинка на околу 35 деца? 30,000 денари нето плата. Зоо-негователите земаат над 60,000. Не дека не треба да земат зоо-неготелите, туку треба овие што ги гледаат нашите деца над 30 во група да земат многу поголема плата и тоа како совет и како општество мора да го промениме, чувствував мојот карактер не ми даваше да направам една таква споредба иако можеби се извинувам бегам од од темата но ние како совет не знам кога ќе дојдат на дневен ред градинките дали можи самите градинки бидејќи имаат слободни средства да ги стимулираат и наградуваат токму овие негователки воспитувачки на нашите деца бидејќи е сурова реалноста да знаете дека тој што ќе го нахрани денес два пати животното ќе земи многу дупло повеќе плата од тој што ќе го храни и преслекува и облекува нашето дете.Тоа е што треба да размислуваме ние како град. Не знам колку ни се нашите ингеренции да помогнеме да ги зголемиме платите во самите градинки, но како општество и тоа како треба да се замислиме. Не може животните да ни се побитни од нашите деца. Треба да има зоолошки градини, треба да има зоо-негователи и треба да ја земат таа плата, но заслужуваат и овие другите многу повеќе.
Завршната сметка за финансиското работење на Зоолошката градина – Битола за 2025 година,беше ставена на гласање и усвоена со 16 гласови ЗА,10 гласови Против,3 гласа Воздржани и 1 Советник изземен од гласање.
37.
Извештајот за работата на Зоолошката градина – Битола за 2025 година, ,беше ставен на гласање и усвоен со 17 гласови ЗА,10 гласови Против,2 гласа Воздржани и 1 Советник изземен од гласање.
					38.
Завршната сметка за финансиското работење на Старски дом „Сју Рајдер“ – Битола за 2025 година, ,беше ставена на гласање и усвоена со 16 гласови ЗА,9 гласови Против,4 гласа Воздржани и 1 Советник изземен од гласање.
					39.
Извештајот за работата на Старски дом „Сју Рајдер“ – Битола за 2025 година, ,беше ставена на гласање и усвоена со 16 гласови ЗА,9 гласови Против,4 гласа Воздржани и 1 Советник изземен од гласање.
Петар Николовски предложќи сите точките заедно да се разгледуваат.
Претседателот Бојан Бојкоски запраша Дали има некој против сите завршни сметки да се гледаат заеднички?
Сите советници се сложија по однос на предлогот за заедничка дискусија.
					40.
Јадранка Павловска јас ќе зборувам за земјоделското училиште, СОЗУ Кузман Шапкарев. Денес зборуваме за состојбите во најстарото земјоделско училиште, институција која некогаш била гордост на нашиот град, а денес се соочува со сериозни проблеми. Факт е дека училиштето има доспеани обврски од околу 2 милиони денари. Факт е дека бројот на ученици е во постојан пад,Наместо да се развива и модернизира, училиштето се повеќе ја губи својата конкурентност и привлечност. Треба отворено да си кажиме младите денес избираат училишта што нудат современи програми, практична настава, соработка со компании, можности за вработување и јасна перспектива. Што нуди ова училиште за да ги привлече учениците? Каква е стратегијата за негов развој? Какви нови образовни профили се воведени? Каде се инвестициите во модерна опрема и практична обука? Не може секоја година да констатираме намален интерес и зголемени долгови, а притоа никој да не понесе одговорност и никој да не понуди решение. Кога зборуваме за ова средно земјоделско училиште, не зборуваме за обична образовна институција. Зборуваме за училиште кое располага со околу 25 хектари земјоделско земјиште, со сопствена механизација, со ресурси и потенцијал, како што ретко кое училиште денес го има. Токму затоа уште повеќе загрижува фактот што денес наместо да разговараме за нови успеси, нови инвестиции зголемен број ученици, разговараме за доспеани обврски и недостаток на развојна визија. Да потсетиме, во претходниот период во ова училиште беа реализирани бројни активности и вложувања. Се работеше на подобрување на условите, се инвестираше во образовниот процес и се создаваа предуслови училиштето да стане вистински регионален центар за земјоделско образование. Ќе наведам само дел од тоа што беше направено од 2018 до 2021 година во ова училиште. Реконструктивен проект препокривање и санација на покривот. Промена на целата дограма и влезната врата на училиштето, реконструкција на санитарен јазок, реконструкција и бојадисување на училниците, поставени флип табли, додатно монтирано парно греење,поплочување на целото училиште, заградување на тревниот стадион, обезбедена опрема за наводнување со технолошка вода од јавното претпријатие Стрежево, целосна реконструкција на фасадата над 5 милиони денари. Во 2018 година ова училиште доби признание за европско образование, воспостави соработка со средно земјоделско училиште од Сараево, Босна и Херцеговина. Склучи меморандум за соработка со Евростил Битола за практична настава и разни форми на научна и техничка соработка. Склучи меморандум за соработка со здружението на земјоделци Зелена берза. Набави ХТЗ опрема за ученици за безбедно извршување на практичната настава. Со сопствени средства училиштето го поддржа проектот Ја сакам Битола заедно со уште неколку фирми. Воспостави стипендирано дуално образование на профилот агротехничар. Ја потенцираме соработката со компанијата Симпекс и се отвори првата урбана градина заедно со здружението Екогала и уште многу проекти. Е тоа колеги е желба за работа, визија и успешност. Со 25 хектари земја ова училиште не треба да биде товар, туку пример за самоодржливост. Треба да биде место каде учениците практично учат да произведуваат, создаваат и стекнуваат знаења кои веднаш можат да ги применуваат во реалниот сектор. Но за тоа потребно е раководење, работа и визија. За жал денес гледаме застој.Наместо максимално искористување на потенцијалите гледаме пропуштени можности.Наместо развојни проекти гледаме обврски.Наместо стратегија за привлекување ученици гледаме неизвесност. Најлесно е да се наследи нешто што е создавано со години. Најтешко е тоа да се надгради. А токму тука се гледа разликата помеѓу оние што создаваат и оние што самоуправуваат со она што го наследиле. Ова училиште заслужува многу повеќе заслужува да биди гордост на општината, пример за современо земјоделско образование и двигател на локалниот развој. Затоа денес прашуваме што е направено за да се искористат тие 25 хектари земја, што е направено за модернизација на механизацијата, што е направено за зголемување на приходите и за привлекување нови ученици, бидејќи потенцијалот е тука, земјата е тука, механизацијата е тука, училиштето е тука, недостига само визија и вистинска посветеност за негов развој. 
Завршната сметка за 2025 година на СОУ „Таки Даскало“ Битола,беше ставена на гласање и усвоена со 18 гласови ЗА и 6 гласови Против.
					41.
Завршната сметка за 2025 година на СОТУ „Ѓорѓи Наумов“ Битола, беше ставена на гласање и усвоена со 20 гласови ЗА и 6 гласови Против.
					42.
Завршната сметка за 2025 година на ОСМУ „Др- Јован Калаузи“ Битола,беше ставена на гласање и усвоена со 19 гласови ЗА ,6 гласови Против и 1 глас Воздржани.
					43.
Завршната сметка за 2025 година на СОЗУ „Кузман Шапкарев“ Битола, беше ставена на гласање и усвоена со 20 гласови ЗА ,5 гласови Против и 1 глас Воздржани.
					44.
Завршната сметка за 2025 година на СОУ Гимназија „Јосип Броз Тито“ Битола, беше ставена на гласање и усвоена со 20 гласови ЗА ,6 гласови Против и 1 глас Воздржани.
					45.
Завршната сметка за 2025 година на ЈОУДГ „Естреја Овадија Мара” Битола, беше ставена на гласање и усвоена со 21 глас ЗА ,5 гласови Против и 2 гласа Воздржани.
					46.
Завршната сметка за 2025 година на ЈОУДГ „Мајски Цвет” Битола, беше ставена на гласање и усвоена со 21 глас ЗА ,5 гласови Против и 1 глас Воздржани.
					47.
Одлуката за давање на користење со надоместок дел од недвижна ствар во сопственост на Општина Битола на Македонски Телеком АД Скопје, беше ставена на гласање и усвоена со 16 гласови ЗА и 13 гласови Воздржани.
						48.
Одлуката за прифаќање на донација на противпожарна опрема за потребите на ТППЕ – Битола, беше ставена на гласање и усвоена со 28 гласови ЗА и 1 Советник изземен од гласање.
					49.
Одлуката за отповикување на дел од Одлуката бр. 07-688/4 од 27.09.1999 година за означување на условите и утврдување режимот на сообраќајот во централно градско подрачје во Битола, беше ставена на гласање и усвоена со 18 гласови ЗА и 11 гласа Воздржани.
50.
Одлуката за утврдување на потреба за донесување на урбанистичко планска документација со која ќе се изврши усогласување на намената и вклопување на бесправните објекти во идна урбанистичко планска документација (КП бр.8377/5 КО Битола 4), беше ставена на гласање и усвоена со 23 гласови ЗА и 6 гласови Воздржани.
					51.
Одлуката за утврдување на потреба за донесување на урбанистичко планска документација со која ќе се изврши усогласување на намената и вклопување на бесправните објекти во идна урбанистичко планска документација (КП бр.11495/1 КО Битола 3), беше ставена на гласање и усвоена со 23 гласови ЗА  и 6 гласови Воздржани.
					52.
Димитар Кузмановски рече, Пред се сакам да ви се заблагодарам на поддршката за оваа иницијатива која ја имав од последната седница на совет заедно со колешката Марина Крстиќ изготвивме правилник по кој ќе бидат доделувани средства за овие деца со посебни потреби за користење на дефектолошки, психолошки, сите оние здравствени услуги кои му се потребни и во разговор и со неа и со стручни лица констатиравме дека кај децата од три до седум години оваа помош е непотребна бидејќи се некако надвор од системот сеуште оставени и  со оваа одлука денес доколку се донеси ќе добијат околу 100 семејства по 15,000 денари еднократна помош токму за користење на овие услуги.Исто така се уредува и користење на паркинг просторот за родителите на деца со  аутизам да можат да го користат бесплатно во периодот кога ги вршат овие третмани. Мислам дека вака треба да функционира еден совет. Сите одлуки да ги носиме консензуално. Можеби некогаш ќе се конфронтираме политички, но сепак сите одлуки треба да ги носиме во интерес на граѓаните на Битола. Благодарност до сите политички партии, до сите политички групи што досега го истуркавме овој проект. Се надевам дека за идните години ќе спремиме во една програма каде што сите овие третмани ќе ги добиваат преку соодветни здруженија кои ќе му ги нудат овие услуги бесплатно, а за тоа ќе добиваат финансиски средства од страна на општина Битола.
Марина Крстиќ рече,кратко само во интерес на јавноста да знаат граѓаните на општина Битола дека со донесување на оваа одлука нема веднаш да се почни со тие бесплатни рехабилитациски третмани, туку ќе треба општината да има јавен повик, значи да бидат запознаени со процедурата. Ќе треба да има јавен повик, на којшто ќе треба да поднесат барање со соодветна документација којашто е наведена во правилникот којшто го изработивме и во прилог на барањето ќе треба комплетната документација да ја достават за потоа да можи да биди разгледано барањето од страна на комисија којашто ќе биде формирана од страна на градоначалникот на општина Битола, ќе има временски период во којшто можат да се поднесуваат барањата и временски период за разгледување По разгледувањето барањата коишто ќе бидат одобрени ќе си добијат известување семејствата. Исто така постапката ќе биди целосно транспарентна, ќе биди објавена на страната на општина Битола со сите корисници коишто добиле вакви финансиски средства и со вкупната сума на финансиски средства којашто ќе биде доделена за оваа намена. Уште еднаш да нагласам сите граѓани на општина Битола коишто имаат вакви дечиња, значи ќе биди помошта за дечиња од три до седум годишна возраст, да ги следат јавните повици на општина Битола за да можат да аплицираат и да нагласам да внимаваат при поднесување на документацијата затоа што во правилникот стои дека секое едно барање коешто ќе има макар и еден документ недостаток, истото барање нема да биди предмет на разгледување.
Одлука за мерки за поддршка на деца со посебни потреби и нивните семејства,беше ставена на гласање и усвоена со 30 гласови ЗА.
					53.
Александар Дракуловски рече,Денес пред нас се наоѓа иницијатива која ја поднесов во име на Советничката група на СДСМ и Коалицијата и која не треба да се гледа низ призмата на дневната политика, партиските разлики или навивачките определби. Напротив, ова е прашање кое ги засега сите, нас како граѓани, како родители, како љубители на спортот и како луѓе кои сакаат да живеат во достоинствена и цивилизирана заедница. Предлог заклучокот има за цел советот на општина Битола јасно и недвосмислено да го осуди секој облик на говор на омраза, навредливо, вулгарно и недолично однесување при спортски настани и јавни прослави. Повод за оваа иницијатива се случувањата кои јавноста имаше можност да ги види по последните спортски прослави, кога наместо пораки на спортски дух, почит и заедништво сведочевме на навреди, понижувања и содржини кои не му доликуваат ниту на спортот ниту на општеството во кое сакаме да живееме. Сакам јасно да кажам дека ова не е иницијатива насочена против одреден клуб, навивачка група или поединец. Денес можеби зборуваме за еден конкретен случај, но принципите треба да важат за сите подеднакво. Ако утре вакво однесување дојде од било кој друг клуб или навивачка структура, нашиот став треба да биде ист. Спортот треба да биде место каде што младите учат за ферплеј, дисциплина, почит кон противникот и почит кон различностите. Кога јавните прослави се претвораат во платформа за навреди и омаловажување, тогаш испраќаме погрешна порака до младите генерации и наместо пример на успех им даваме пример на нетолеранција. Затоа сметам дека е важно советот на општина Битола да покаже институционална зрелост и да испрати порака дека успехот може и треба да се слави достоинствено. Може да се радуваме на победите на нашите клубови, да навиваме со страсти и емоции, но без да навредуваме, понижуваме или шириме омраза. Воедно сакам да потенцирам дека ова е пример како опозицијата знае да биде конструктивна кога станува збор за прашање од поширок општествен интерес. Ние сме тука да критикуваме кога сметаме дека е потребно, но сме тука и да поддржиме иницијативи кои ги обединуваат граѓаните и ги штитат придонесите на заедницата. Не мора секогаш да се согласуваме околу политиките, буџетите или проектите, но мислам дека сите можеме да се согласиме дека говорот на омраза, вулгарноста и недоличното однесување немаат место во спортот и во јавниот простор. Битола отсекогаш била град на културата, спортот и достоинството. Наша обврска е тие вредности да ги чуваме и да ги пренесеме на генерациите што доаѓаат. Затоа ве повикувам сите советници да ја поддржиме оваа иницијатива и да испратиме јасна порака дека спортот треба да биде симбол на натпреварување, почит и заедништво, а не повод за поделби и омраза.
		Заклучокот за осуда на говор на омраза, навредливо и недолично јавно однесување при спортски прослави,беше ставена на гласање и усвоена со 28 гласови ЗА.
							54.
Годишниот  план за вработување во ООУ„Св.Климент Охридски” Битола за 2027 година,беше ставен на гласање и не беше усвоен со 14 гласови ЗА,5 гласови Против, 9 гласови Воздржани и 2 Советници се изземени од гласање.
					55.
Годишниот план за вработување во ООУ„Коле Канински” Битола за 2027 година,беше ставен на гласање и усвоен со 16 гласови ЗА,5 гласа Против и 9 гласа Воздржани.
					56.
Годишниот план за вработување во ООУ„Ѓорги Сугарев” Битола за 2027 година,беше ставен на гласање и усвоен со 15 гласови ЗА,5 гласа Против ,9 гласа Воздржани и 1 Советник  изземен од гласање.
					57.
Годишниот план за вработување во ООУ„Стив Наумов” Битола за 2027 година,беше ставен на гласање и усвоен со 16 гласови ЗА,5 гласа Против и 9 гласа Воздржани.
Петар Николовски запраша дали 54тата точка е изгласана за, бидејќи 14 беа за и против и воздржани исто беа 14.
Претседателот Бојан Бојкоски рече, При генерирањето на системот од електронското гласање ќе се провери доколку има некаков недостаток истата ќе биде корегирана.
					58.
Годишниот план за вработување во ООУ„Д-р Трифун Пановски”, Битола за 2027 година,беше ставен на гласање и усвоен со 17 гласови ЗА,5 гласа Против и 8 гласа Воздржани.
					59.
Решението за давање согласност на Одлуката за прием на донација во СОУ Гимназија „Јосип Броз Тито“ Битола,беше ставено на гласање и усвоено со 29 гласови ЗА.	
60.
Александар Јаневски известителот на Комисијата за статут и пропис по разгледување на материјалот по точката 60 од дневниот ред,по дискусиите Комисијата по истата гласаше со 4 гласови ЗА.
Решението за давање согласност на Статутот на Приватната установа за деца Детска градинка „Мали Генијалци“ Битола,беше ставено на гласање и усвоено со 30 гласови ЗА.
					61.
Решението за давање согласност на Здружение за унапредување и промоција на туризмот „АКО ОДАМ ВО БИТОЛА” за користење на името „Битола“,беше ставено на гласање и усвоено со  24 гласови ЗА и 6 гласа Воздржани.
					62.
Љубе Никлески известителот на Комисијата за мандатни прашања,избор и именувања по разгледување на материјалот по точките 62 и 63 од днвениот ред,го поднесе следниот извештај.
1.)По точка 62 од дневниот ред Комисијата за мандатни прашања,избор и именувања предложи во НО на ЈП Комуналец  Битола да се именува членот:
-Жанета Крстевска
А се разрешува од вршител на должност членот од НО на ЈП Комуналец Битола:
-Љубомир Тошевски
По точка 62 од дневниот ред членовите на Комисија за мандатни прашања,избор и именување за именување на членот гласаа со 3 гласови ЗА и 2 гласови Против,а за разрешување гласаа со 3 гласови ЗА и 2 гласови Воздржани.
2.) По точка 63 од дневниот ред Комисијата за мандатни прашања,избор и именувања предложи во УО на МЈП Пелалинк Битола да се именуваат членовите:
-Сашо Илијовски
-Марија Богоев
-Билјана Четеловска

А се разрешуваат од вршители на должност членовите од УО на МЈП Пелалинк Битола:
-Горан Марковски
-Дејан Мијајлевски
-Тони Степановски
-Снежана Трајковска
-Сашо Илијовски
-Марија Богоев
-Габриела Николовска

По точка 63 од дневниот ред членовите на Комисија за мандатни прашања,избор и именување за именување на членот гласаа со 3 гласови ЗА и 2 гласови Против,а за разрешување гласаа со 3 гласови ЗА и 2 гласови Воздржани.
		Решението за именување на член во Надзорниот одбор на ЈП „Комуналец“ Битола и разрешување вршител на должност член во Надзорниот одбор во ЈП „Комуналец“Битола,беше ставено на гласање и и усвоено со 16 гласови ЗА,13 гласови Против и 1 глас Воздржан.
							63.
		Решението за именување на членови во Управниот одбор на МЈП ПЕЛАЛИНК Битола и разрешување вршители на должност членови во Управен одбор во МЈП ПЕЛАЛИНК Битола, беше ставено на гласање и и усвоено со 16 гласови ЗА,13 гласови Против и 1 глас Воздржан.
							64.
		Јагода Талевска рече, јас пред неколку дена присуствував на еден настан во рамките на проектот добро владеење во животната средина на зелена агенда за Западен Балкан. На тој настан претставници од регионалното географско друштво Геосфера дадоа посебен осврт на проблемите со загадувањето во Општина Битола. Слушајќи ги резултатите од анализите, истражувањата за квалитетот на воздухот и причинителите на тие загадувања, уште појасно ми стана во колку загадена средина живееме. Сите знаеме дека нашиот град е еден од градовите во државата каде присуството на ПМ честички во воздухот е на високо ниво, особено од ноември до февруари, односно во екот на грејната сезона. Но исто така што е најболно знаеме дека Битола има најмногу граѓани заболени од канцер. Според реализираниот попис на населението на домаќинствата од 2021 година на Државниот завод за статистика околу 35% од домаќинствата во Битола се затоплуваат со огревно дрво. Затоа во зимскиот период често зборуваме дека загадувањето е нерешлив проблем, но големите проблеми се решаваат со преземање на паметни и одговорни мерки. Затоа предлагам општината да воведе субвенции за чистење на оџаците како конкретна мерка во борбата против загадувањето чист оџак испушта во голем процент помалку ПМ честички. Субвенционирањето на чистењето на оџаците не е трошок, туку е инвестиција во јавното здравје. Секој исчистен оџак значи помалку ПМ честички во воздухот, помал ризик од пожари и поздрави бели дробови за нашите деца и за нашите сограѓани. Всушност тоа е причината што ве молам мојот предлог да го прифатите. И да додадам пред малку видов градоначалникот имаше напишано за иницијативата за набавка на електрични велосипеди. Јас ја поздравувам таа иницијатива, но тука предлагам од сумата што е предвидена за таа цел 200,000 денари да се одделат и стават на мојот предлог.
		Гаврил Трајковски рече, колешке, ве слушав добро,Бев присутен и јас на истата презентација, но малце е лицемерно од вас да зборувате за таа презентација, бидејќи денес гласавте ребаланс во кој е предвидено набавка на дрва и ставката за набавка на дрва беше зголемена за 57%. Така да од ваша страна е лицемерно да предлагате вакви работи бидејќи вие самите денес изгласавте набавка на дрва од општина Битола и тоа со зголемен буџет.
		Јагода Талевска реплика на тој настан каде што бевме имаше разговор и околу тоа какви дрва треба да се набавуваат и таму дојде до предлог бидејќи на настанот беа присутни пратениците од ВМРО-ДПМНЕ и од ЗНАМ и тие беа таму замолени во Собрание да го кажат овој проблем и да работи на тоа да се продаваат дрва со помала влажност , меѓутоа кај нас население не е со богати луѓе па сите да се грееме на струја некој не може да плаќа сметки за струја од таа причина  гласав за точката за набавката на дрва да се зголеми.
		Гаврил Трајковски реплика Овде општина Битола набавува дрва, а не
жителите на општина Битола. Очигледно е дека не знаете што гласате. Значи денес гласавте ребаланс каде општина Битола набавува дрва за граење како единствен извор за граење во идната зима. Вие тоа го гласавте денес. Не зборуваме за жителите, зборуваме за општина Битола како институција и вие го аминувавте тоа и лицемерно е сега да предлагате ваква
работа, чистење на оџаци, а претходно гласате да се зголеми буџетот за набавка на грејно тело дрва. Лицемерно е.
		Јагода Талевска реплика не е лицемерно вие така тоа го разбирате, значи чистењето на оџаци јас го предложив и без оглед што општината ќе се грее на дрва чистењето на оџаци е за сите.
		Претседателот Бојан Бојкоски Предложи со кревање на рака да се изјаснат по однос на предлогот на колешката Јагода Талевска. Дали сте за, од сумата во животна средина од набавка на електрични велосипеди се намали за 4. 800 .000 денари,а 200.000 да се одделат за чистење на оџаци преку јавен повик којшто ќе го објави општина Битола,предлогот беше ставен на гласање и прифатен со 17 гласови ЗА и 13 гласа Воздржани.
		Програмата за измена и дополнување на Програма за животна средина на Општина Битола за 2026 година,беше ставена на гласање и усвоена со 17 гласови ЗА,5 гласови Против и 7 гласа Воздржани.
							65.
		Иницијативата за ослободување од комунална такса за угостителски објекти ( ресторани и кафе барови) во Стара Битолска чаршија, беше ставена на гласање и усвоена со 30 гласови ЗА.
							66.
		Одлуката за дополнување на Одлуката за утврдување на висината на надоместокот за користење на земјиште за општа употреба за поставување урбана опрема и поставување урбана опрема за која не може да се наплаќа комунална такса на територијата на Општина Битола,беше ставена на гласање и усвоена со 28 гласови ЗА и 2 гласа Воздржани.
							67.
		Иван Чулакоски се јави за збор и рече, Ние еве ќе гласаме за Луна парк,но не добивме никакво образложение,не се одржа ни комисија каде ќе биди Луна паркот, што предвидува, каде ќе се постави битно Луна парк да имаме. Ајде ќе имаме и гласаме за што гласаме,некој да ни образложи еве иницијаторот некој барање има поднесено за поставување на Луна  парк? Некој ќе ни образложи нешто или само да гласаме?
		Јована Спасеноска рече,беше доставено писмо кое ја изразува својата намера за донесување барање до општина Битола за доделување на простор земјиште во сопственост или под управување на општина Битола заради поставување и работа на Луна парк во периодот од 25.06.2026 до 28.08.2026
година.Како локација за поставување на Луна паркот се предлага просторот во делот познат како Стара касарна, односно асфалтираниот паркинг простор, кој се наоѓа позади супермаркетот Кит-Го позади зградите .Воедно не известија дека сите реквизити, справи и придвижна опрема кои ќе бидат поставени во рамките на Луна паркот се безбедни за употреба. Истите се изготвени соодветно елаборати и документација од овластени стручни лица со кои се потврдува нивната исправност и безбедност.
		Иван Чулакоски праша -Ова ќе го дадеме ние бесплатно да го користи некој земјиштето. Ова е иницијатива на некој приватник. Кој е приватникот? Ние не знаеме ништо. Јас мислам дека требаше да се одржи комисија за ова.
		Претседателот Бојан Бојкоски рече, на дополнителни точки немаме комисија.
		Иван Чулакоски праша- Како немаме комисија? Како ќе дефинираме?Дали ќе има надомест,ќе треба да се плати да пресметаме цена?!Кога ќе биди тоа кога веќе ние ќе го изгласаме истото.
		Претседателот Бојан Бојкоски рече,доколку се донесе одлуката за поставување единствено ќе биде одобрена локацијата потоа согласно процедурите коишто се во општина Битола треба да се изврши проценка за која почетна цена истото треба да биде дадено на заинтересираниот можеби цената којашто ќе биде предложена од страна на општина Битола истата нема да биде прифатлива за понудувачот којшто е.
		Иван Чулакоски праша Дали повторно на седница да се гласа истото или сега ова е завршно од нас па потоа ќе одлучуваат.
		Претседателот Бојан Бојкоски рече, Доколку се гласа ќе се определи и проценка ќе се направи на земјиштето. Вакви Луна паркови биле поставени во дописот којшто беше во Штип , Велес  и Куманово исто имало поставено ваков Луна парк и во Охрид. Доколку се одлучиме да дадеме согласност ќе треба соодветно да си плати надоместок за користење на земјиштето коешто ќе го бара. Пред издавање на дозвола треба сите елаборати коишто ќе ги има управителот, заинтересираното лице ќе треба да обезбеди согласност од соодветни институции дека реквизитите коишто ќе ги поставува ги задоволуваат потребните технички карактеристики и капацитети. Бидејќи за поставување на таков вид на опрема  потребно е да се направи приклучок за електрична енергија,без соодветна противпожарна заштита и останати елаборати коишто треба да ги последува, истиот нема да биде приклучен во мрежа и нема да биде издадено одобрение за поставување на ваков тип на урбана опрема. Ова се процедурите коишто ми ги објаснаја од општинската администрација. 
		Иван Чулакоски рече,Јас мислам дека целата оваа постапка не е законска и дека точката не треба да гласи вака одлука за поставување Луна парк. Ние како општина не поставуваме овде Луна парк. Значи точката требаше да гласи дека ние даваме согласност на некој приватен инвеститор или му издаваме локација општинска за времено поставување на некаква опрема. Ние не знаеме точно што ќе имаме во тој Луна паркот.Ова иницијатива -Одлука за постување на Луна парк како наш да е на општината па сега ние дали ќе правиме Луна парк или не, прашањето за целата постапка овде е целосно згрешена, јас барем така мислам ако мислите дека треба гласајте си го слободно.
		Претседателот Бојан Бојкоски рече, доколку истата одлука не е законска нема да биде потпишана.
		Петар Николовски рече, бидејќи сега не ни беше јасно и со оглед на локацијата што се наоѓа во близина на станбени згради,  дали може да видиме елаборат или нешто во работно време, бидејќи како што добро ја разбрав локацијата се наоѓа зад првите згради зад ул.Партизанска односно кај Правниот факултет и од другата страна има станбени згради. Не знам колку е добро да ги оптовариме жителите коишто живеат во тој простор со Луна парк. 
		Претседателот Бојан Бојкоски рече,Не значи дека ќе биде доделена локацијата доколку се донесе одлука, бидејќи има низа на правни процедури коишто треба да бидат исполнети за да се додели локацијата.
		Димитар Кузмановски праша,Ме интересира колкава површина ќе зафаќа овој Луна парк. Дали исти што се во Охрид, Велес, Куманово се од истиот инвеститор? Дали инвеститорот е од Битола? Да се запознаеме повеќе на кого му даваме. Рековте атест поседува за сите реквизити. Кои реквизити ќе бидат поставени? Во која големина и колкав простор му е потребен.
		Одлуката за поставување на Луна парк во Општина Битола,беше ставена на гласање и усвоена со 16 гласови ЗА,13 гласа Воздржани и 1 Советник изземен од гласање.










Седницата заврши во 18,30 часот.
Седницата се снимаше на аудио касети и по нив се водат забелешки.
Седницата ја обработи Наталија Најдовска,референт за седници.

